ബിഎസ് VI എക്സ്പള്‍സ് 200 ഡീലര്‍ഷിപ്പുകളില് എത്തിച്ച് ഹീറോ - Malayalam DriveSpark\nPublished: Monday, July 13, 2020, 11:41 [IST]\nബിഎസ് VI -ലേക്ക് നവീകരിച്ച എക്സ്പള്‍സ് 200 -യെ ഉടന് വിപണിയില് അവതരിപ്പിക്കാന് ഒരുങ്ങുകയാണ് ഹീറോ. അടുത്തിടെ കമ്പനിയുടെ ഔദ്യോഗിക വെബ്സൈറ്റില് ബൈക്ക് ഇടംപിടിക്കുകയും ചെയ്തായി റിപ്പോര്‍ട്ട് എത്തിയിരുന്നു.\nഇതിന് പിന്നാലെയാണ് ഇപ്പോള് ബൈക്ക് രാജ്യത്തെ ഡീലര്‍ഷിപ്പുകളില് എത്തി തുടങ്ങിയതായി വാര്‍ത്തകള് വരുന്നത്. എന്നാല് ബൈക്കിന്റെ അവതരണം സംബന്ധിച്ച് ഹീറോ ഒന്നും തന്നെ വ്യക്തമായി പറഞ്ഞിട്ടില്ല.\n199 സിസി എഞ്ചിനാണ് ബൈക്കിന്റെ കരുത്ത്. ഈ എഞ്ചിന് 8,500 rpm -ല് 17.8 bhp കരുത്തും 6,500 rpm -ല് 16.45 Nm torque ഉം സൃഷ്ടിക്കും. ഫ്യുവല് ഇഞ്ചക്ഷന് സംവിധാനവും എഞ്ചിനില് നല്‍കിയിട്ടുണ്ട്.\nപഴയ പതിപ്പില് വാട്ടര് കൂള്‍ഡ് യൂണിറ്റ് ആയിരുന്നെങ്കില് പുതിയ പതിപ്പില് ഓയില് കൂളിങ് ലഭിക്കുന്നു. മാത്രമല്ല, എക്സ്പള്‍സ് 200 ബിഎസ് VI പതിപ്പിന് ഒരു വലിയ കാറ്റലറ്റിക് കണ്‍വെര്‍ട്ടറും പുതിയതും വലുതുമായ ബാഷ് പ്ലേറ്റ് ലഭിക്കുന്നു.\nഈ മാറ്റങ്ങള്‍ക്ക് പുറമെ, സാഹസിക-ടൂറിംഗ് മോഡലില് മറ്റ് മാറ്റങ്ങള് ഒന്നും തന്നെ കമ്പനി ഉള്‍പ്പെടുത്തിയേക്കില്ല. ഹീറോ നിരയില് നിന്ന് പിന്‍വലിച്ച ഇംപള്‍സിന് പകരക്കാരനാണ് പുതിയ എക്‌സ്പള്‍സ് 200 വിപണിയില് എത്തുന്നത്. രൂപത്തിലും ഇംപള്‍സുമായി ഏറെ സാമ്യമുണ്ട്.\nഹൈ ടെന്‍സില് സ്‌ട്രെങ്ത്ത് സ്റ്റീല് ഫ്രെയ്മിലാണ് വാഹനത്തിന്റെ നിര്‍മ്മാണം. ഉയര്‍ന്ന ഗ്രൗണ്ട് ക്ലിയറന്‍സ്, വലിയ സ്‌പോക്ക്ഡ് വീല്, അലൂമിനിയം സ്‌കിഡ് പ്ലേറ്റ്, ഉയര്‍ന്ന എക്‌സ്‌ഹോസ്റ്റ്, എല്‍ഇഡി ഹെഡ്‌ലാമ്പ്, ഉയര്‍ന്ന മഡ്ഗാര്‍ഡ്, ഡ്യുവല് പര്‍പ്പസ് ടയര്, ഫ്‌ളൈസ്‌ക്രീന്, നോക്കിള് ഗാര്‍ഡ്, ലഗേജ് പ്ലേറ്റ് എന്നിവയാണ് ബൈക്കിന്റെ സവിശേഷതകള്.\nവലിയ എല്‍സിഡി ഇന്‍സ്ട്രുമെന്റ് ക്ലസ്റ്ററും ബൈക്കിലുണ്ട്. മുന്നില് 21 ഇഞ്ചും പിന്നില് 18 ഇഞ്ചുമാണ് സ്‌പോക്ക് വീല്. സുഖകരമായ യാത്രയ്ക്ക് മുന്നില് ടെലസ്‌കോപ്പിക് ഫോര്‍ക്കും പിന്നില് 10 സ്റ്റെപ്പ് റൈഡര് റൈഡര് അഡ്ജസ്റ്റബിള് മോണോഷോക്കുമാണ് സസ്‌പെന്‍ഷന്.\nസുരക്ഷയ്ക്കായി മുന്നില് 276 mm ഡിസ്‌കും പിന്നില് 220 mm ഡിസ്‌ക് ബ്രേക്കുമാണ്. സിംഗിള് ചാനല് എബിഎസ് സുരക്ഷയും എക്‌സ്പള്‍സ് 200-ലുണ്ട്. മാറ്റ് ഗ്രീന്, വൈറ്റ്, മാറ്റ് ഗ്രേ, സ്‌പോര്‍ട്‌സ് റെഡ്, പാന്തര് ബ്ലാക്ക് എന്നീ അഞ്ച് നിറങ്ങളില് വാഹനം ലഭ്യമാകും.\nനിലവില് വിപണിയില് ഉള്ള ബിഎസ് IV പതിപ്പിന് 1.06 ലക്ഷം രൂപയാണ് എക്സ്ഷോറൂം വില. നവീകരിച്ച പതിപ്പിന് 5,000 രൂപ വരെ വില വര്‍ധനവ് പ്രതീക്ഷിക്കാമെന്നും റിപ്പോര്‍ട്ടില് പറയുന്നു.\nBS6 Hero Xpulse 200 Spotted At Dealership. Read in Malayalam.


റോഡപകടങ്ങള് കുറയ്ക്കാന് അബുദാബിയില് വേഗനിയന്ത്രണം - :: Garshom :: ‹ :: Garshom ::\nസ്വന്തം ലേഖകന്Monday, December 3, 2018 2:06 pm\nഅബുദാബി: വാഹന അപകടങ്ങള് വര്‍ദ്ധിച്ചതിനെ തുടര്‍ന്ന് അബുദാബിയിലെ റോഡുകളില് ഡിസംബര് രണ്ടു മുതല് വേഗ നിയന്ത്രണം കര്‍ശനമാക്കി. അല് ഘര്‍ബിയാ, സുവേഹാന്-അല്‍ഹിര് E 20 റോഡ്, മദിനാത്ത് മിലിട്ടറി സയിദ് റൗണ്ട് എബൗട്ട് റോഡ്, അജബാന്-അല് സാദ് E 16 റോഡ്, അല് ഐന്-അല് ഖൂ E 95 ഹൈവേ എന്നിവിടങ്ങളിലാണ് വേഗനിയന്ത്രണം പ്രാബല്യത്തില് വരുന്നത്. മണിക്കൂറില് 140 കിലോമീറ്റര് വരെയായിരിക്കും വേഗനിയന്ത്രണം.\nഈ റോഡുകളിലെ വേഗനിയന്ത്രണം കാണിക്കുന്ന സൈന്‍ബോര്‍ഡുകള് സ്ഥാപിച്ചു കഴിഞ്ഞു. അബുദാബിയില് റോഡപകടങ്ങള് വര്‍ദ്ധിക്കുന്നുവെന്ന് കഴിഞ്ഞ ദിവസം വന്ന റിപ്പോര്‍ട്ടുകളെ തുടര്‍ന്നാണ് പുതിയ നിയന്ത്രണം ഏര്‍പ്പെടുത്തുന്നതെന്ന് പൊലീസ് അറിയിച്ചു. പുതിയ നിയന്ത്രണങ്ങള് കര്‍ശനമായി പാലിക്കണമെന്നും നിയമം ലംഘിക്കുന്നവര്‍ക്കെതിരെ കര്‍ശന നടപടി സ്വീകരിക്കുമെന്നും അബുദാബി പൊലീസ് മുന്നറിയിപ്പ് നല്‍കി.


മതസ്പര്‍ദ്ധ വളര്‍ത്താന് വ്യാജ ആരോപണം; ബിജെപി നേതാവിനെതിരെ കേസ്\nYou are at:Home»News»Kerala»മതസ്പര്‍ദ്ധ വളര്‍ത്താന് വ്യാജ ആരോപണം; ബിജെപി നേതാവിനെതിരെ കേസ്\nBy vineesha gauthum7\t January 24, 2020 No Comments\nമലപ്പുറം: പൈങ്കണ്ണൂരില് സി.എ.എയുടെ പേരില് കുടിവെള്ളം നിഷേധിച്ചെന്ന ട്വിറ്റ് ചെയ്ത ബിജെപി നേതാവും ചിക്കമംഗലൂരു എംപിയുമായ ശോഭ കരന്ദലജെയ്‌ക്കെതിരെ മലപ്പുറം പോലീസ് കേസെടുത്തു.\nമതസ്പര്‍ദ്ധ വളര്‍ത്താനുള്ള ശ്രമത്തിനെതിരെ 153 എ വകുപ്പ് പ്രകാരമാണ് പ്രാദേശിക ബിജെപി നേതാവ് ഗണേശന് അടക്കം സേവാഭാരതി പ്രവര്‍ത്തകര്‍ക്കെതിരെ കേസെടുത്തിട്ടുള്ളത്.\nപൗരത്വനിയമ ഭേദഗതിയെ അനുകൂലിച്ചതിന് ഹിന്ദു കുടുംബങ്ങള്‍ക്ക് കുടിവെള്ളം നിഷേധിച്ചെന്ന ശോഭ കരന്ദലജെയുടെ ട്വിറ്റര് പോസ്റ്റിനെതിരെയാണ് കേസ്. വ്യാജ പരാതികള് ഉയര്‍ത്തിയതായി ജില്ലാ പോലീസ് മേധാവിക്ക് ലഭിച്ച പരാതിയുടെ അടിസ്ഥാനത്തിലാണ് കേസെടുത്തിരിക്കുന്നത്.\nകുടിവെള്ളക്ഷാമം രൂക്ഷമായ മേഖലയാണ് പൈങ്കണ്ണൂര് ചെറുകുന്ന് കോളനി. നാട്ടുകാരനായ മുഹമ്മദലിയുടെ കിണറില്‍നിന്നാണ് കോളനിനിവാസികള് വെള്ളമെടുത്തിരുന്നത്. ജനുവരി 11-ന് കോളനിയിലെ മൂന്നു കുടുംബത്തില്‍നിന്നുള്ളവര് ബിജെപി സംഘടിപ്പിച്ച സിഎഎ വിശദീകരണ യോഗത്തില് പങ്കെടുത്തിരുന്നു. ഇതിനെ തുടര്‍ന്ന് ഈ കുടുംബങ്ങളടക്കം കോളനിയിലെ 12 കുടുംബങ്ങള്‍ക്ക് മുഹമ്മദലി കുടിവെള്ളം നിഷേധിച്ചുവെന്നാണ് ആരോപണം.\nകുറ്റിപ്പുറം സ്വദേശി അഡ്വ. സുഭാഷ് ചന്ദ്രന് മലപ്പുറം എസ്പിക്ക് നല്‍കിയ പരാതിയുടെ അടിസ്ഥാനത്തിലാണ് കുറ്റിപ്പുറം പോലീസ് ശോഭ കലന്ദരജെ ഉള്‍പ്പെടെയുള്ളവര്‍ക്കെതിരെ കേസെടുത്തിരിക്കുന്നത്.\nbjp-women caa False accusation protest\nPrevious Articleകൊറോണ വൈറസ്; കേരളത്തില് ജാഗ്രത പുലര്‍ത്തിയിട്ടുണ്ട്-ആരോഗ്യമന്ത്രി\nNext Article കോര്‍പ്പറേഷന്റെ മാലിന്യ സംസ്‌കരണ പ്ലാന്റിനകത്ത് 200 കിലോ സ്‌ഫോടക വസ്തുക്കള് കണ്ടെത്തി


(ബിജാപ്പൂർ എന്ന താളിൽ നിന്നും തിരിച്ചുവിട്ടതു പ്രകാരം)\n• 171/കിമീ2 (171/കിമീ2)\n↑ പഡ്ഡയ്യ, കത്രഗഡ്ഡ (1971). "എക്സ്പ്ലൊറേഷൻസ് ഇൻ ഡിസ്ട്രിക്റ്റ്സ് ബിജാപൂർ ആൻഡ് ഗുൽബർഗ, ആൻഡ് എക്സ്പ്ലൊറേഷൻസ് ഇൻ ഡിസ്ട്രിക്റ്റ് മഹ്ബൂബ്നഗർ". ഇൻഡ്യൻ ആർക്കിയോളജി:എ റിവ്യൂ 1968–69. ന്യൂ ഡെൽഹി: മിനിസ്ട്രി ഓഫ് സയന്റിഫിക് റിസേർച്ച് ആൻഡ് കൾച്ചറൽ അഫയേഴ്സ്. പുറങ്ങൾ. 2, 21.\n↑ കമ്മത്ത്, സൂര്യനാഥ് യു. (1980). കൺസൈസ് ഹിസ്റ്ററി ഓഫ് കർണാടക ഫം പ്രീ ഹിസ്റ്റോറിക് ടൈംസ് റ്റു ദി പ്രെസന്റ് location=ബാംഗളൂർ. അർച്ചന പ്രകാഷണ. പുറം. 106. OCLC 7796041. Missing pipe in: |title= (help) (revised English version of his (1973) Karnatakada sankshipta itihasa)\nBijapur district എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.


കളി തുടരണം, റാഫാ! | Rafael Nadal Clay-court king perfect record in French Open ends\nകാണികള് നദാല്, നദാല് എന്നാര്‍ക്കുന്നു. യന്ത്രം കളിക്കുന്നപോലെ ജോക്കോവിച്ച്. മുഖത്ത് ഭാവങ്ങളധികമില്ല. എങ്കിലും കണ്ണുകളില് കാത്തുവെച്ച പക കാണാം\nബേസ് ലൈനില് സര്‍വിന് മുമ്പ് ഇരുഷൂവിലും റാക്കറ്റ് തട്ടിയപ്പോള് പൊടിയിളകി വീണു.\nക്യാമറ സൂം ചെയ്തപ്പോള് ആ ഷൂസിന്റെ പിന്നില് എഴുതിയത് കണ്ടു 'റാഫ'.\nപതിമൂന്ന് വട്ടം റോളങ് ഗാരോസില് വിജയകിരീടം ഉയര്‍ത്തിയവനാണ് ആ ഷൂസില് ഉയര്‍ന്ന് നില്‍ക്കുന്നത്. സെര്‍വ് ചെയ്യുന്നതിന് മുമ്പുള്ള ആ പോസ് നിങ്ങളുടെ മനസ്സില് ഇല്ലേ?\nവരുംലോകം ഈ പോസില് റാഫയുടെ വെങ്കലപ്രതിമ ഒരുക്കില്ലെന്ന് ആരുകണ്ടു ?\nഫ്രെഞ്ച് ഓപ്പണില് ഇത്രയും റെക്കോര്‍ഡുകളുടെ തീവണ്ടിയോടിച്ചത് മറ്റാരാണ് ?\nകഴിഞ്ഞ ദിവസം ജോക്കോവിച്ചിനോട് സെമിയില് തോറ്റ് മടങ്ങുമ്പോഴും നദാലിന്റെ തലയുയര്‍ന്നു തന്നെനിന്നു.\nആ പേരിന് ഇനി മറ്റൊരു അവകാശി അടുത്ത കാലത്തൊന്നും കടന്നുവരില്ല, കളിമണ്‍കോര്‍ട്ടിലെ രാജകുമാരന് ! ലോക ഒന്നാം നമ്പര് നൊവാന് ജോക്കോവിച്ചിനെതിരെ നാലുമണിക്കൂര് പതിനൊന്ന് മിനിറ്റ് നീണ്ട സെമി പോരാട്ടം. അതില് രണ്ടും മൂന്നും സെറ്റുകള് ക്ലാസിക് എന്നുതന്നെ അറിയപ്പെടും. കാണികള് ഇരിപ്പിടത്തില് നിന്നുയര്‍ന്ന് കൈയ്യടിച്ച എത്ര മുഹൂര്‍ത്തങ്ങള്. തോറ്റെങ്കിലും നദാല് പറയുന്നു, ജീവിതം മൂന്നോട്ടൊഴുകും, ഇത് ടെന്നിസ് മാത്രം.\nയൂറോ കപ്പില് തുര്‍ക്കിക്കെതിരെ ഇറ്റലി മടുപ്പന് കളി നടക്കുന്നു. അപ്പോള് മറ്റൊരു ചാനലില് ഫ്രെഞ്ച് ഓപ്പണ് ടെന്നിസ് പൊടിപൊടിക്കുകയാണ്. മുമ്പത്തെ പോലെയല്ല, കോര്‍ട്ടിന് മുകളില് മേലാപ്പുണ്ട്. പന്ത് പെറുക്കാന് എന്നും ഒരേ കുട്ടികളെന്ന് തോന്നും. അതേ ശരീരഭാഷ. അവര് മുതിരുന്നില്ല.\nകളിക്കിടയില് കളിമണ്‍പ്പൊടി ഹൈഡെഫനിഷന് എല് ഇഡി സ്‌ക്രീനില് തുള്ളികളിക്കുന്ന സ്ലോമോഷന്. ആദ്യമൊന്ന് പറന്നുനിന്നെങ്കിലും മെല്ലേ അതെല്ലാം നിലംപറ്റി. അല്ലെങ്കിലും എത്ര നേരം ഈ പൊടിക്കുഞ്ഞന്മാര്‍ക്ക് പരസഹായമില്ലാതെ പറന്നുനില്‍ക്കാനാകും?\nഈ തൂവിയ പൊടി സൂചനതന്നെയാണ്. നമ്മളത് കാണാറില്ലെന്നേയുള്ളൂ.\nഈ തവിട്ടുകളിമണ് പ്രതലത്തില് നദാല് ചാമ്പ്യന്റെ വെള്ളിക്കപ്പ് പതിമൂന്ന് വട്ടം ഉയര്‍ത്തിയ\nകാഴ്ച്ചയാണ് നമ്മളധികം കണ്ടത്. നൂറ്റിയെട്ട് കളികളില് മൂന്നാം തോല്‍വി മാത്രം.\nഇപ്പോള്, ഗെയിമിനിടയില് വിയര്‍പ്പ് നനച്ച കുപ്പായത്തിനടിയില് നദാലിന്റെ മുഴുപ്പുള്ള വാരിയെല്ലുകള് കാണുന്നു . കളി തുടരുന്നു. ആറ് പായ്ക്കുകള് കളംവരച്ച ഉദരം. കാതലുള്ള മരത്തിന്റെ നാരുകള് കെട്ടിപ്പിണഞ്ഞുകിടക്കുന്നപോലെ കൈകളിലെ ബലംപിടിച്ചപേശികള്.\nഅവശേഷിക്കുന്ന മുടിയിഴകളെ ഒതുക്കിക്കൂട്ടി വെച്ച ബാന്‍ഡ്. ജോക്കോവിച്ചിന്റെ നിലംകുഴിക്കുന്ന ഷോട്ടിനു പോലും മറുപടി കൊടുക്കുന്ന നദാല്.\nകാണികള് നദാല്, നദാല് എന്നാര്‍ക്കുന്നു. യന്ത്രം കളിക്കുന്നപോലെ ജോക്കോവിച്ച്. മുഖത്ത് ഭാവങ്ങളധികമില്ല. എങ്കിലും കണ്ണുകളില് കാത്തുവെച്ച പക കാണാം.\nഎത്രവട്ടമാണ് നദാല് എന്ന ബലിഷ്ഠനുമുന്നില് ജോക്കോവിച്ചിന് കപ്പിനും ചുണ്ടിനുമിടയില് കണ്ണീര് കുടിക്കേണ്ടിവന്നത്.\nറാഫാ, കളിമണ് കോര്‍ട്ടില് നീ എത്രവട്ടം കാളക്കൂറ്റനായി ഉഴറിയത്? പോയിന്റ് ഉറപ്പിച്ച ഡ്രോപ്പ് ഷോട്ടും. ബേസ് ലൈനില് നിന്ന് കുതിച്ചെത്തി എടുത്തിരുന്ന ആ മികവ് ഇപ്പോഴും ചോര്‍ന്നിട്ടില്ല. എങ്കിലും മുപ്പത്തിയഞ്ചാം വയസ്സ് സമ്മാനിക്കുന്ന ഇഴച്ചില്, ഞങ്ങള്‍ക്ക് മനസ്സിലാക്കാം.\nഎങ്കിലും ഇടംക്കയ്യന് ക്രോസ് കോര്‍ട്ട് ഷോട്ടുകളാല് നിരവധി മൂഹൂര്‍ത്തങ്ങള് , തകര്‍പ്പന് സര്‍വ്വുകള്..ടെന്നീസ് പ്രേമിക്ക് മറ്റെന്ത് വേണം.\nബേസ് ലൈനിന് പിന്നില് എത്ര വട്ടം ആ ഷൂസ് ഒഴുകിനീങ്ങി പാടുകള് തീര്‍ത്തിരിക്കുന്നു.\nസ്‌കീയിംഗ് നടത്തുന്നപോലെ കളിമണ്ണില് ഒഴുകിയെടുക്കുന്ന അസാധ്യ റിട്ടേണുകള് .\nഇടംകൈ പാസിംഗ് ഷോട്ടുകള്...കോര്‍ട്ടിന്റെ മൂലയിലേക്ക് പന്തടിച്ച് കേറ്റുന്ന മിടുക്ക്..\nമിന്നല് ഷോട്ടുകളാല് എത്രവട്ടം ആ കളിമണ്ണിനെ ചുട്ടെടുത്തിരിക്കുന്നു റാഫാ.\nറോളണ്ട് ഗാരോസിന് ചന്തംചാര്‍ത്തി ഇനി കളിമണ് കോര്‍ട്ടിലെ രാജാവിന്റെ പ്രതിമയും\n20-ാം ഗ്രാന്‍ഡ്സ്ലാമും 1000 കരിയര് ജയങ്ങളുമായി റാഫ\nജോക്കോവിച്ചും നദാലും നേര്‍ക്കുനേര്; ഫ്രഞ്ച് ഓപ്പണില് സ്വപ്ന ഫൈനല്


സൗദിയിൽ ഇന്ത്യക്കാരന്റെ തലവെട്ടി - Pravasishabdam\nHome Top Stories സൗദിയിൽ ഇന്ത്യക്കാരന്റെ തലവെട്ടി\nസൗദിയിൽ ഇന്ത്യക്കാരന്റെ തലവെട്ടി\nസൗദിയിൽ കൊലപാതക കുറ്റത്തിനു ഇന്ത്യക്കാരന്റെ തലവെട്ടി\nസാജദ അന്‍സാരി എന്നയാളാണ് ശിക്ഷിക്കപ്പെട്ട ഇന്ത്യക്കാരന്. ആട്ടിടയനായ ഇയാള് ഉറങ്ങിക്കിടന്ന തൊഴിലുടമയ ചുറ്റിക കൊണ്ട് അടിച്ച് കൊലപ്പെടുത്തിയ ശേഷം കവര്‍ച്ച നടത്തിയെനന്നാണ് കേസ് മുന് ഭാര്യയേയും രണ്ട് മക്കളെയും വെടിവെച്ചുകൊന്ന സൗദി പൗരനാണ് രണ്ടാമത്തെയാള്. രണ്ട് ശിക്ഷകളും വടക്കന് സൗദിയിലാണ് നടപ്പിലാക ഇതോടെ ഈ വര്‍ഷം ഇതുവരെ സൗദിയില് തലവെട്ടിയുള്ള വധശിക്ഷകളുടെ എണ്ണം 65 ആയി. 2014 സൗദിയില് മൊത്തം 87 വധശിക്ഷകളാണ് നടപ്പിലാക്കിയത്.\nമുന് ഭാര്യയേയും രണ്ട് മക്കളെയും വെടിവെച്ചുകൊന്ന സൗദി പൗരനാണ് രണ്ടാമത്തെയാള്. രണ്ട് ശിക്ഷകളും വടക്കന് സൗദിയിലാണ് നടപ്പിലാക്കിയത്. ഇതോടെ ഈ വര്‍ഷം ഇതുവരെ സൗദിയില് തലവെട്ടിയുള്ള വധശിക്ഷകളുടെ എണ്ണം 65 ആയി. 2014 സൗദിയില് മൊത്തം 87 വധശിക്ഷകളാണ് നടപ്പിലാക്കിയത്.\nPrevious articleഗുണ്ട പോലീസ് സ്റ്റേഷനില് ഉറഞ്ഞുതുള്ളി; അടിച്ചു തകര്‍ത്തു\nNext articleഎസ്.എസ്.എല്.സി ഫലം വെബ്സൈറ്റുകളില് നിന്ന് നീക്കി; പൊതു വിദ്യാഭ്യാസ ഡയറക്ടര് ഒളിച്ചോടാനൊരുങ്ങുന്നു


October 2017 - Page2of2- Pravasi Vartha\nതലയിലെ ചര്‍മ്മത്തെയും തലമുടിയെയുമെല്ലാം ദോഷകരമായി ബാധിക്കുന്ന ഒന്നാണ് താരന്. തലയില് നിന്ന് പൊടി ഇളകിപ്പോകും പോലെ ചെതുമ്പലുകള് ഇളകിപ്പോകുന്ന അവസ്ഥയാണ് താരന്. ചെറിയ തോതില് എല്ലാവരിലും ഇത്തരമൊരു അവസ്ഥയുണ്ടാകാറുണ്ട്. ഇത് സാധാരണമാണ്.…\nമെര്‍സല് വിജയമാക്കിയ എല്ലവര്‍ക്കും നന്ദി’, വിവാദങ്ങള്‍ക്ക് ശേഷം പരസ്യ…\nനസ്രിയ തിരിച്ചെത്തുന്നു, അഞ്ജലി മേനോന് ചിത്രത്തിലൂടെ, ഒപ്പം പൃഥ്വിരാജും പാര്‍വതിയും\nഫഹദ് ഫാസിലുമായുള്ള വിവാഹശേഷം സിനിമയില് നിന്നു വിട്ടു നിന്ന നസ്രിയ നസീം തിരിച്ചെത്തുന്നു. ബാംഗ്ലൂര് ഡെയിസിനു ശേഷം അഞ്ജലി മേനോന് സംവിധാനം ചെയ്യുന്ന ചിത്രത്തിലൂടെയാണ് നസ്രിയയുടെ രണ്ടാം വരവ്. ചിത്രത്തില് നസ്രിയയ്‌ക്കൊപ്പം പൃഥ്വിരാജ്,…\nതിയേറ്ററുകള് ഇളക്കിമറിക്കാന് എ്ഡ്ഡി എത്തുന്നു, ക്രിസ്മസിന്\nമമ്മൂട്ടി ചിത്രം മാസ്റ്റര് പീസ് ക്രിസ്മസിന് തീയേറ്ററുകളിലെത്തുന്നു. മഴയെത്തും മുമ്പേയ്ക്കു ശേഷം മമ്മൂട്ടി കോളേജ് അധ്യാപകന്റെ വേഷത്തിലെത്തുന്ന ചിത്രമാണിത്. മമ്മൂട്ടി എഡ്ഡി എന്ന എഡ്വേര്‍ഡ് ലിവിങ്സ്റ്റണായി എത്തുന്ന ചിത്രം സംവിധാനം…\nനവംബര് 27ന് ഹാദിയ നേരിട്ടു ഹാജരാവണം\nന്യൂഡല്‍ഹി: ഏറെ ഒച്ചപ്പാടുണ്ടാക്കിയ ലൗ ജിഹാദ് കേസില് ഉള്‍പ്പെട്ട വൈക്കം സ്വദേശി അഖില എന്ന ഹാദിയയെ നവംബര് 27ന് ഉച്ചയ്ക്ക് മൂന്ന് മണിക്ക് ഹാജരാക്കാന് അച്ഛന് അശോകനോട് സുപ്രീംകോടതി ആവശ്യപ്പെട്ടു. ഈ കേസില് ഹാദിയയുടെ നിലപാട് അറിയണമെന്ന്…\nഏതു ഉന്നതനും മുകളിലാണ് നിയമമെന്ന് ഹൈക്കോടതി, കൊലക്കേസില് അഡ്വ. ഉദയഭാനു സമര്‍പ്പിച്ച…\nകൊച്ചി: ചാലക്കുടിയില് വസ്തു ബ്രോക്കര് രാജീവ് കൊല്ലപ്പെട്ട കേസുമായി ബന്ധപ്പെട്ട് ഏഴാം പ്രതി അഡ്വക്കേറ്റ് സി.പി. ഉദയഭാനു സമര്‍പ്പിച്ച മുന്‍കൂര് ജാമ്യാപേക്ഷ ഹൈക്കോടതി തള്ളി. തനിക്ക് കേസില് പങ്കില്ലെന്നും പ്രതികളുമായി ഗൂഢാലോചന…


By: KJ Staff Published on: 22 January, 2018 12:24 AM IST\nകൃഷി ആദായകരവും മാന്യവുമാണെന്ന അവസ്ഥ സൃഷ്ടിക്കുവാന് കഴിഞ്ഞാല് മാത്രമേ ചെറുപ്പക്കാര് ഈ രംഗത്തേക്കു കടന്നുവരുകയുള്ളുവെന്നു മന്ത്രി ഇ.ചന്ദ്രശേഖരന് പറഞ്ഞു. ശാസ്ത്രീയമായി കൃഷി പഠിച്ചവരും കര്‍ഷകരും ഒരുമിച്ചു നിന്നാല് കാര്‍ഷികരംഗത്ത് നേട്ടമുണ്ടാക്കാന് കഴിയുമെന്നും ആദായകരവും മാന്യവുമെന്ന തോന്നല് ഉണ്ടായാല് യുവാക്കളും കൃഷിയിലേക്കു തിരിയുമെന്നും മന്ത്രി പറഞ്ഞു. അടുക്കത്ത്ബയല് പാടശേഖര സമിതിയുടെയും കാസര്‍കോട് നഗരസഭ, കൃഷിഭവന്റെയും സംയ്കതാഭിമുഖ്യത്തില് അടുക്കത്ത്ബയല് പാടശേഖരത്തില് കൊയ്ത്തുത്സവം ഉദ്ഘാടനം ചെയ്യുകയായിരുന്നു മന്ത്രി.\nസംസ്ഥാന സര്‍ക്കാര് നയം കൃഷിയെയും കര്‍ഷകരെയും പ്രോത്സാഹിപ്പിക്കുകയെന്നതാണ്. ഈ സര്‍ക്കാര് അധികാരത്തില് വന്നപ്പോള് ഒന്നര ലക്ഷം ഹെക്ടറില് മാത്രമാണു കൃഷി ചെയ്തിരുന്നത്. സര്‍ക്കാര് നടപ്പിലാക്കിവരുന്ന സുസ്ഥിര നെല്‍ക്കൃഷി വികസന പദ്ധതി പ്രകാരം രണ്ടര ലക്ഷം ഹെക്ടര് സ്ഥലത്ത് കൃഷിചെയ്യുന്ന അവസ്ഥ സമീപകാലത്തുതന്നെ സാധ്യമാകും. നിലവില് രണ്ടു ലക്ഷത്തിലധികം ഹെക്ടറില് കൃഷി ചെയ്യുന്നുണ്ട്. പലയിടത്തും ഇനിയു ഹെക്ടര് കണക്കിന് ഭൂമി തരിശായി കിടക്കുകയാണ്. എട്ടുലക്ഷം ഹെക്ടറില് കൃഷി ചെയ്തിരുന്ന നാടായിരുന്നു കേരളമെന്ന് മറക്കരുത്. അധ്വാനത്തിന് അര്‍ഹിച്ച പ്രതിഫലവും വിളകള്‍ക്ക് ന്യായമായ വില ലഭ്യമാകുന്നതോടെ കൂടുതല് ചെറുപ്പക്കാര് ഈ രംഗത്തേക്ക് കടന്നു വരുമെന്നും മന്ത്രി പറഞ്ഞു.\nമിനി റൈസ്മില്ലിന്റെ ഉദ്ഘാടനം അധ്യക്ഷത വഹിച്ച എന്.എ നെല്ലിക്കുന്ന് എം എല് എ നിര്‍വഹിച്ചു. പ്രിന്‍സിപ്പല് കൃഷി ഓഫീസര് ടി.ആര് ഉഷാദേവി പദ്ധതി വിശദീകരിച്ചു. അടുക്കത്ത്ബയല് പാടശേഖരത്തില് 30 ഏക്കര് സ്ഥലത്ത് കൃഷി ചെയ്യാന് നേതൃത്വം വഹിച്ച കര്‍ഷകന് എന്.ബി പത്മനാഭനെ ചടങ്ങില് ആദരിച്ചു. നഗരസഭ വികസനകാര്യ സ്ഥിരംസമിതി ചെയര്‍പേഴ്‌സണ് എം. നെയ്മുന്നിസ, ആരോഗ്യ കാര്യ സ്ഥിരം സമിതി ചെയര്‍പേഴ്‌സണ് സമീന മുജീബ്, വിദ്യാഭ്യാസ സ്ഥിരം സമിതി ചെയര്‍പേഴ്‌സണ് മിസരിയ ഹമീദ്, വാര്‍ഡ് കൗണ്‍സിലര് ഹാജിറ മുഹമ്മദ് കുഞ്ഞി, കൃഷി ഡെപ്യൂട്ടി ഡയറക്ടര്‍മാരായ കെ. സജനിമോള്,എസ്.സുഷമ, കൃഷി അസി.ഡയറക്ടര് എം.വി കൃഷ്ണസ്വാമി, സെക്രട്ടറി വി.സജികുമാര്, വിവിധ രാ്ഷട്രീയകക്ഷി പ്രതിനിധികള് തുടങ്ങിയവര് പങ്കെടുത്തു. കൃഷി ഫീള്‍ഡ് ഓഫീസര് എന് വസന്തകുമാരി സ്വാഗതവും അസി. കൃഷി ഓഫീസര് സി.എച്ച് രാജീവന് നന്ദിയും പറഞ്ഞു.\nEnglish Summary: economical measures can bring more youth to agri


divya spandhana speaks against modi and bjp | നിങ്ങള് പല്ലുതേച്ചോ ഉറങ്ങിയോ എന്നൊന്നും അറിയേണ്ട!വിംഗ് കമാന്‍ഡറെ എപ്പോള് മടക്കികൊണ്ടുവരും? - Malayalam Oneindia\n12 min ago അമേരിക്കയിൽ ജനാധിപത്യം പുലർന്നു; ജയിച്ചത് താനല്ല, അമേരിക്കൻ ജനതയെന്ന് ജോ ബൈഡൻ\n15 min ago ഇനി അമേരിക്കയിൽ ബൈഡൻ യുഗം; സംഘത്തിൽ 20 ഇന്ത്യൻ വംശജർ..13 പേരും വനിതകൾ\n30 min ago അമേരിക്കയിൽ പുതുയുഗ പിറവി; ജോ ബൈഡൻ അധികാരത്തിലേക്ക്.. ചരിത്രം കുറിച്ച് കമല ഹാരിസും\nPublished: February 28 2019, 16:33 [IST]\nമോദിക്കും ബിജെപിക്കുമെതിരെ ആഞ്ഞടിച്ച് മുന് എംപിയും കോണ്‍ഗ്രസ് സോഷ്യല് മീഡിയ ഹെഡുമായ ദിവ്യ സ്പന്ദന. വിംഗ് കമാന്‍ഡര് അഭിനന്ദ് വര്‍ധനെ മോചിപ്പിക്കുന്നതുമായി ബന്ധപ്പെട്ടാണ് മോദിക്കെതിരെ ദിവ്യ രൂക്ഷമായി പ്രതികരിച്ചത്.\nതന്‍റെ ഫിറ്റ്നസിനെ കുറിച്ച് എന്നും വാചാലനാവുന്ന മോദി പാകിസ്താനില് പിടിയിലായ അഭിനന്ദിനെ കുറിച്ച് ഒരു വാക്കുപോലും മിണ്ടാന് തയ്യാറിയിട്ടെല്ലന്നും ട്വിറ്ററില് പങ്കുവെച്ച കുറിപ്പില് ദിവ്യ പറഞ്ഞു. ദിവ്യയുടെ പോസ്റ്റ് വായിക്കാം\nബിജെപിക്കും മോദിക്കുമെതിരെ രൂക്ഷ പ്രതികരണങ്ങളാണ് കോണ്‍ഗ്രസ് സോഷ്യല് മീഡിയ ഹെഡ് ദിവ്യ സ്പന്ദന ഉയര്‍ത്തിയത്. ' നിങ്ങള് പല്ലു തേച്ചോ ഉറങ്ങിയോ ഭക്ഷണം കഴിച്ചോ എന്നൊന്നും ഞങ്ങള്‍ക്ക് അറിയേണ്ട ആവശ്യമില്ല.\nഒരു ട്വീറ്റ് പോലും\nഅറിയേണ്ടത് വിംഗ് കമാന്‍ഡര് അഭിനന്ദ് വര്‍ധനെ എപ്പോള് സുരക്ഷിതമായി നാട്ടില് എത്തിക്കും എന്നാണ്, ദിവ്യ ട്വിറ്ററില് കുറിച്ചു. തന്‍റെ ഫിറ്റ്നെസിനെ കുറിച്ച് എപ്പോഴും ട്വീറ്റ് ചെയ്യുന്ന മോദി അഭിനന്ദ് വര്‍ധനെ കുറിച്ച് ഒരു ട്വീറ്റ് പോലും നടത്താന് ഇതുവരെ തയ്യാറായില്ല.\nതിരിച്ചടിച്ച സൈന്യത്തെ കുറിച്ച് മാത്രമാണ് മോദി സംസാരിച്ചത്. അതേസമയം ആക്രമണത്തില് രാജ്യത്തിന് വേണ്ടി ജീവന് നഷ്ടമായവരെ കുറിച്ച് മോദി ഒന്നും പറഞ്ഞിട്ടില്ല, ദിവ്യ ട്വീറ്റ് ചെയ്തു.\nപിന്നാലെ കര്‍ണാടക ബിജെപി അധ്യക്ഷന് ബിഎസ് യെദ്യൂരപ്പയ്ക്കെതിരേയും ദിവ്യ രൂക്ഷമായി പ്രതികരിച്ചു. ഇന്നലെ മുതല് വിംഗ് കമാന്‍റര് പാകിസ്താന്‍റെ പിടിയിലാണ്. എന്നാല് ഇപ്പോഴും ബൂത്തിനെ കുറിച്ചാണ് ബിജെപി പറയുന്നത്.\nപാകിസ്താനുമായുള്ള യുദ്ധം ബിജെപിക്ക് അനുകൂലമാക്കിയെന്നാണ് യെദ്യൂരപ്പ പറഞ്ഞത്. ഇത്തരം വൃത്തികേടിനെ അംഗീകരിക്കാന് ആകില്ല. ഇന്ത്യയിലെ ജനങ്ങള് ഇത് മറക്കില്ല. ദിവ്യ സ്പന്ദന ട്വിറ്ററില് കുറിച്ചു.\nഅതിര്‍ത്തിയില് ഇന്ത്യ-പാക് സംഘര്‍ഷം രൂക്ഷമാവുകയും ഒരു ഇന്ത്യന് പൈലറ്റ് പാകിസ്താന്‍റെ പിടിയിലായിട്ടും പാര്‍ട്ടി പ്രവര്‍ത്തകരും അനുഭാവികളുമായുള്ള മേരാ ബൂത്ത് സബ്സെ മസ്ബൂത്ത് എന്ന വീഡിയോ കോണ്‍ഫറന്‍സ് മാറ്റിവെക്കാത്ത പ്രധാനമന്ത്രി നരേന്ദ്ര മോദിയുടെ നിലപാടിനെ വിമര്‍ശിച്ചും കോണ്‍ഗ്രസ് രംഗത്തെത്തിയിരുന്നു.\nനാം ഇപ്പോള് പ്രതിസന്ധിയിലാണ്. നമ്മുടെ പൈലറ്റിനെ നമുക്ക് വിട്ടുകിട്ടണം. അദ്ദേഹത്തിന്‍റെ അവസ്ഥ നമുക്ക് അറിയണം. എല്ലാവരും അതില് ആശങ്കപ്പെട്ടിരിക്കുകയാണ്. അതിനിടെ ബൂത്ത് തലത്തിലുള്ള പ്രവര്‍ത്തകരെ അഭിസംബോധന ചെയ്യാത്തതിനെ കുറിച്ചാണ് മോദി ആശങ്കപ്പെടുന്നതെന്ന് കോണ്‍ഗ്രസ് വക്താവ് രണ്‍ദീപ് സിങ്ങ് സര്‍ജേവാല ആരോപിച്ചു.\ndivya spandana pulwama attack india surgical strike അര്‍ണബ് ഗോസ്വാമി indian air force ഇന്ത്യ പാകിസ്താന് terror attack സൈന്യം തീവ്രവാദി ആക്രമണം\ndivya spandhana speaks against modi and bjp\nStory first published: Thursday, February 28, 2019, 16:33 [IST]


NP Rajendran: വിവരാവകാശനിയമത്തെ പുഴവെള്ളത്തില് മുക്കിക്കൊല്ലാം\nഅന്ത:സംസ്ഥാന നദീജലത്തര്‍ക്കങ്ങള്‍ക്ക് ആധാരമായ വിവരങ്ങളെ വിവരാവകാശനിയമത്തിന്റെ പരിധിയില് നിന്നൊഴിവാക്കി ജലവിഭവവകുപ്പ് ഉത്തരവിട്ടതായി പത്രവാര്‍ത്തയുണ്ട്. പ്രത്യക്ഷത്തില്‍തന്നെ ഒരുപാട് അസ്വാഭാവികതകളും അബദ്ധധാരണകളും വാര്‍ത്തയില് കാണാമെങ്കിലും വാര്‍ത്ത തീര്‍ത്തും വ്യാജമോ അസംബന്ധമോ ആണെന്ന് കരുതുക വയ്യ. മാധ്യമരംഗത്ത് പ്രവര്‍ത്തിക്കുന്നവരെ മാത്രമല്ല, അഭിപ്രായസ്വാതന്ത്ര്യം ജനാധിപത്യത്തിന്റെയും സംസ്‌കാരത്തിന്റെതന്നെയും അടിത്തറയാണെന്ന് വിശ്വസിക്കുന്ന എല്ലാവരെയും ഞെട്ടിക്കുന്ന മറ്റൊരു സൂചന കൂടി ആ വാര്‍ത്തയിലുണ്ട്. നദീജലത്തര്‍ക്കങ്ങളുമായി ബന്ധപ്പെട്ട വിവരങ്ങള് പ്രസിദ്ധീകരിക്കുന്നതിന് മുമ്പ് സര്‍ക്കാര് അനുമതി വേണമെന്നൊരു നിര്‍ദ്ദേശം ഉയര്‍ന്നിട്ടുണ്ടത്രെ. ആരുടെ തലയിലാണ് ഇത്തരം ഒരു മണ്ടന് ആശയം ഉയര്‍ന്നതെന്ന് വാര്‍ത്തയിലില്ല. ഉദ്യോഗസ്ഥതലത്തിലോ രാഷ്ട്രീയതലത്തിലോ ഉള്ള ആരുടെയോ തലയില് ഉയര്‍ന്നിട്ടുണ്ടെന്ന് വ്യക്തം. അല്ലെങ്കില് ഒരു വാര്‍ത്തയില് അത്തൊരമൊരു പരാമര്‍ശം വരികയില്ലല്ലോ.\nനദിയിലെ ജലം സംബന്ധിച്ച ഒരു വിവരവും രഹസ്യമല്ല. കേരളത്തിലെ നദികളെ സംബന്ധിച്ചും അതിലൂടെ ഒഴുകുന്ന വെള്ളം സംബന്ധിച്ചുമുള്ള ആധികാരികവിവരങ്ങള് ആദ്യം പ്രസിദ്ധപ്പെടുത്തിയത് കേരള സര്‍ക്കാര് തന്നെയാണ്. സംസ്ഥാനത്തെ തിരഞ്ഞെടുക്കപ്പെട്ട ആദ്യമന്ത്രിസഭയുടെ കാലത്ത്, ഇപ്പോഴും നമുക്കൊപ്പമുള്ള വി.ആര്.കൃഷ്ണയ്യര് ജലവിഭവവകുപ്പ് മന്ത്രിയും ജലവിഭവവിദഗ്ദ്ധനായ പി.എച്ച്. വൈദ്യനാഥയ്യര് ചീഫ് എന്‍ജിനീയറുമായിരുന്ന കാലത്ത് വിപുലമായ സര്‍വ്വെയും പഠനവും നടത്തിയാണ് വാട്ടര് റിസോഴ്‌സസ് ഓഫ് കേരള എന്ന രേഖ തയ്യാറാക്കിയത്. ഈ രേഖ ഉപയോഗിച്ച് തമിഴ്‌നാടും മറ്റും കൂടുതല് വെള്ളം ചോദിക്കുന്നു എന്ന നിലയുണ്ടായപ്പോള് 1974 ല് മറ്റൊരു പഠനവും രേഖയുമുണ്ടായി. കേരളത്തിലെ നദികളില് കേരളത്തിന് ആവശ്യമുള്ളത്ര വെള്ളം പോലും ഇല്ലെന്ന് തെളിയിക്കുന്നതിനാണ് ഈ രേഖ തയ്യാറാക്കിയത്. ശാസ്ത്രീയപഠനങ്ങള് പോലും എത്രമാത്രം സ്വാര്‍ത്ഥലാഭപ്രേരിതമായി നടത്താനാവും എന്നതിന്റെ തെളിവാണിത്. അപ്പോള്‍പിന്നെ, ഉള്ള കണക്ക് മറച്ചുവെക്കാന് ശ്രമിക്കുന്നതില് എന്ത് അത്ഭുതമാണുള്ളത് ?\nഇന്ന് ഉത്തരവിറക്കി വിവരങ്ങള് മറച്ചുപിടിക്കാന് സര്‍ക്കാര് ശ്രമിക്കുന്നു എന്നറിയുന്നതിലും ഒട്ടും അത്ഭുതമില്ല. ഏതാണ്ട് കാല്‍നൂറ്റാണ്ട് മുമ്പ് ഒരു മലയാള ദിനപത്രം നശിക്കുന്ന വനങ്ങളെയും മരിക്കുന്ന നദികളെയും കുറിച്ച് പ്രസിദ്ധപ്പെടുത്തിയ ഒരു ലേഖനപരമ്പരയില് പുഴയില് വെള്ളമെത്രയുണ്ട് എന്നതിനെ കുറിച്ചായിരുന്നു ഒരു അധ്യായം. സര്‍ക്കാര് തലത്തില് ഈ ചോദ്യത്തിന് ഉത്തരം കിട്ടുന്നില്ലെന്നും ' പ്രതിരോധ രഹസ്യം പോലെ കേരളത്തിലെ സര്‍ക്കാര് സൂക്ഷിക്കുന്ന രഹസ്യമാണ് പുഴകളിലെ വെള്ളത്തിന്റെ അളവ് ' എന്നും ലേഖനത്തില് പരാതിപ്പെടുന്നുണ്ട്. ലേഖന പരമ്പര അവസാനിക്കുന്നത് ഇങ്ങനെയാണ്.\n' ഒരു കാര്യം ആവര്‍ത്തിക്കട്ടെ. 1957 മുതല് കേരളത്തിലെ എല്ലാ നദികളിലേയും ഓരോ ദിവസത്തെയും ഒഴുക്ക് അളന്ന് രേഖപ്പെടുത്തുന്നുണ്ട്. 22 വര്‍ഷത്തിനിടയ്ക്ക് ജലപ്രവാഹത്തിലുണ്ടായ വ്യതിയാനങ്ങളെന്തെല്ലാമാണ് ? വനനാശം മൂലം മഴക്കാലത്ത് ഒഴുക്ക് കൂടുകയും വേനലില് കുറയുകയും ചെയ്തിട്ടില്ലേ ? ജലപ്രവാഹം സംബന്ധിച്ച മുഴുവന് കണക്കുകളും സര്‍ക്കാര് പ്രസിദ്ധീകരിക്കണം. ഇനിയും ഇത് രഹസ്യമാക്കി വെക്കാന് അനുവദിച്ചുകൂടാ. നമ്മുടെ പുഴയില് എത്ര വെള്ളമുണ്ടെന്ന് അറിയാനുള്ള അവകാശം നമുക്കുണ്ട് '\nഅതെ, ആ അറിയാനുള്ള അവകാശമാണ് വിവരാവകാശ നിയമത്തില് തിരിമറികള് നടത്തി നിഷേധിക്കാന് തത്പരകക്ഷികള് ഇപ്പോള് ശ്രമിക്കുന്നത്. വിവരങ്ങള് അറിയിക്കാനുള്ള മാധ്യമപ്രവര്‍ത്തകന്റെ സ്വാതന്ത്ര്യം ഹനിക്കാനും ഇപ്പോള് ശ്രമം നടക്കുന്നുണ്ടെന്ന് പത്രവര്‍ത്ത സൂചിപ്പിക്കുന്നു. ഇത് വാസ്തവമെങ്കില് ഇതില് നിന്ന് പിന്തിരിയാന് അധികാരികള് സന്നദ്ധമാകണം എന്നേ പറയാനുള്ളൂ. ഇത് ശരിയായ വഴിയല്ല. ഇന്ത്യന് പാര്‍ലമെന്റ് സവിസ്തരം ചര്‍ച്ച ചെയ്താണ് വിവരാവകാശനിയമം നടപ്പാക്കിയത്. സ്വാതന്ത്ര്യലബ്ധിക്ക് ശേഷം ഉണ്ടായ നിയമനിര്‍മാണങ്ങളില് ഏറ്റവും ജനാധിപത്യപരം എന്ന് വിശേഷിപ്പിക്കപ്പെട്ട നിയമത്തില് വെള്ളം ചേര്‍ക്കാന് ശ്രമം നടക്കുന്നു എന്നാണ് സൂചന. ' കോടതികളില് നല്‍കിയിട്ടുള്ള വിവരങ്ങള്‍പോലും ലഭ്യമാക്കണമെന്ന് ആവശ്യപ്പെട്ട് വ്യക്തികളും സ്ഥാപനങ്ങളും വിവരാവകാശനിയമപ്രകാരം ജലവകുപ്പിനെ സമീപിക്കുന്നുണ്ട് ' എന്നൊരു പരാമര്‍ശം മേല് ഉദ്ധരിച്ച പത്രവാര്‍ത്തയിലുണ്ട്. വിവരാവകാശനിയമത്തെകുറിച്ച് മാത്രമല്ല, കോടതി നടപടികളെകുറിച്ചുപോലും നമ്മുടെ ഉദ്യോഗസ്ഥര്‍ക്ക് സാമാന്യധാരണ ഇല്ലേ എന്ന് സംശയിപ്പിക്കുന്നതാണ് ഇത്. കോടതിയില് തെളിവായി ഹാജരാക്കുന്നതോടെ ഒരു രേഖ രഹസ്യമല്ലാതാകുന്നുണ്ട്. നദീജലത്തര്‍ക്കം തീരുമാനിക്കുന്നത് രഹസ്യക്കോടതിയിലല്ല. അവിടെ ഹാജരാക്കുന്ന രേഖകള് ആര്‍ക്കും എടുത്തുവായിക്കാം. അതുകൊണ്ടുതന്നെ കോടതിയില് കേസ് ഉള്ളതുകൊണ്ട് രേഖ രഹസ്യമാക്കാനല്ല, പരസ്യാക്കാനാണ് സര്‍ക്കാര് കൂടുതല് വ്യഗ്രത കാട്ടേണ്ടത് എന്ന് തോന്നുന്നു.\n' സര്‍ക്കാര് രഹസ്യം എന്ന് തോന്നുന്നതും സംസ്ഥാനതാല്പര്യങ്ങള്‍ക്ക് വിരുദ്ധമാവുമെന്ന് കാണുന്നതുമായ വിവരങ്ങളും രേഖകളും' നല്‍കേണ്ട എന്ന് ഉത്തരവിടുമെന്നാണ് സൂചിപ്പിച്ചിരിക്കുന്നത്. യഥാര്‍ത്ഥത്തില് എന്തെല്ലാംതരം രേഖ നല്‍കാന് പാടില്ല എന്ന് നിയമത്തില് വ്യക്തമായി പറഞ്ഞിട്ടുണ്ട്. അത് പാലിക്കാന് എല്ലാ ഓഫീസുക ളിലെയും ഇന്‍ഫര്‍മേഷന് ഓഫീസര്‍മാര് ബാദ്ധ്യസ്ഥരാണ്. സംസ്ഥാന സര്‍ക്കാര് അല്ല ഓരോ ഘട്ടത്തിലും ഉത്തരവിറക്കി അവര് ചെയ്യേണ്ടതും ചെയ്യാന് പാടില്ലാത്തതും എന്തെല്ലാം എന്ന് നിര്‍ണയിക്കുന്നത്. ഇക്കാര്യത്തില് തര്‍ക്കങ്ങളുണ്ടായാല് തീരുമാനമെടുക്കേണ്ടത് ഇന്‍ഫര്‍മേഷന് കമ്മീഷനാണ്. പാര്‍ലമെന്റ് ഉണ്ടാക്കിയ നിയമത്തിനും വ്യാഖ്യാനം ഉണ്ടാക്കാന് സംസ്ഥാന തല ഉദ്യോഗസ്ഥന്മാര്‍ക്ക് അധികാരമില്ല എന്ന പ്രാഥമിക കാര്യംപോലും വിസ്മൃതമാവുകയാണോ ?\nവിവരാവകാശ നിയമത്തിലെ എട്ട്, ഒമ്പത് വകുപ്പുകളെ എടുത്തുപറഞ്ഞുകൊണ്ടാണ് പുതിയ നീക്കത്തെ ന്യായീകരിക്കുന്നത്. തീര്‍ച്ചയായും നിയമത്തില് സ്റ്റേറ്റിന്റെ താല്പര്യം സംരക്ഷിക്കപ്പെടണമെന്ന് പറയുന്നുണ്ട്. നല്‍കേണ്ടാത്ത രേഖകളുടെ പട്ടികയുള്ള 8ാം വകുപ്പില് (a) information, disclosure of which would prejudicially affect the sovereignty and integrity of India, the\nsecurity, strategic, scientific or economic interests of the State, relation with foreign State or lead to incitement of an offence; എന്ന് വ്യക്തമായി പറയുന്നു. പക്ഷേ, വാക്കുകളുടെ അര്‍ത്ഥം നമ്മുടെ താല്പര്യത്തിനൊത്ത് മാറ്റാം എന്ന മട്ടില് സ്‌റ്റേറ്റ് എന്നാല് സംസ്ഥാനം ആണ് എന്ന് പുനര്‍നിര്‍വചിക്കുന്നത് സത്യസന്ധമായ ഭരണകാര്യനിര്‍വഹണമല്ല. നിയമത്തില് സ്റ്റേറ്റ് സംസ്ഥാനമല്ല രാഷ്ടമാണ്.\nവാര്‍ത്തയുടെയും ഈ കുറിപ്പിന്റെയും ആദ്യവാചകത്തിലേക്ക് ഒന്നുമടങ്ങിപ്പോകാം. അന്ത:സംസ്ഥാന നദീജലത്തര്‍ക്കങ്ങള്‍ക്ക് ആധാരമായ വിവരങ്ങളെ വിവരാവകാശനിയമത്തിന്റെ പരിധിയില് നിന്നൊഴിവാക്കി ജലവിഭവവകുപ്പ് ഉത്തരവിട്ടുവെന്നാണല്ലോ അത്. പാര്‍ലമെന്റ് പാസ്സാക്കിയ നിയമത്തില് ആരെല്ലാം പെടും എന്തെല്ലാം പെടും എന്ന് നിയമം വായിച്ചാല് ആര്‍ക്കും മനസ്സിലാകും. അത് മാറ്റാനും തിരുത്താനും ജലസേചന വകുപ്പിന് ആരാണ് അധികാരം നല്‍കിയത് ? നിയമത്തിന്റെ പരിധിയില് ഏതെങ്കിലും ഓഫീസ് വരുമോ ഇല്ലയോ എന്ന് തീരുമാനിക്കാന് ആ ഓഫീസിനെത്തന്നെ ഏല്‍പ്പിക്കുന്നതുപോലൊരു അബദ്ധം ഇന്ത്യന് പാര്‍ലമെന്റ് കാണിക്കുമെന്ന് ആരെങ്കിലും ധരിക്കുന്നുണ്ടോ എന്തോ.


Emalayalee.com - കലാശകൊട്ടിനിടയില് ഏറു വരും, ദേഹത്ത് കൊള്ളില്ല, പക്ഷെ ബോധംകെട്ട് വീഴണം', തുറന്ന് പറഞ്ഞ് ഷാഹിദ കമാല്\nആലത്തൂര്: കലാശക്കൊട്ടിനിടെ ആലത്തൂരിലെ യു.ഡി.എഫ് സ്ഥാനാര്‍ത്ഥി രമ്യ ഹരിദാസിന് കല്ലേറില് പരിക്കേറ്റത് വലിയ വാര്‍ത്തയായിരുന്നു. തിരഞ്ഞെടുപ്പ് പ്രചാരണത്തിന്റെ കൊട്ടിക്കലാശത്തില് തനിക്ക് നേരെയുണ്ടായ ആക്രമണം ആസൂത്രിതമാണെന്നും സ്ഥാനാര്‍ത്ഥി ആരോപിച്ചിരുന്നു. എന്നാല് ഈ വിവാദത്തിന് മറുപടിയുമായ മുന് കോണ്‍ഗ്രസ് നേതാവ് ഷാഹിദ കമാല് രംഗത്തെത്തി.\nഫേസ്ബുക്ക് കുറിപ്പിലൂടെയാണ് ഷാഹിദ ആക്രമണങ്ങളെ കോണ്‍ഗ്രസ് പ്രവര്‍ത്തകര് എങ്ങനെ നേരിടണമെന്ന് വ്യക്തമാക്കുന്നത്. കല്ലേല് കോണ്‍ഗ്രസ് പാര്‍ട്ടിയുടെ അവസാനത്തെ അടവാണിത്. കലാശക്കൊട്ടിനിടെ കല്ലേറ് വന്നാല്‍ബോധം കെട്ട് വീണുകൊള്ളണമെന്നുമാണ് പാര്‍ട്ടി നിര്‍ദ്ദേശമെന്നും ഷാഹിദ ഫേസ്ബുക്കില് കുറിച്ചു. എന്നാല് ഇത് അന്തസുകെട്ട പ്രവര്‍ത്തിയായി തോന്നിയത് കൊണ്ട് അന്ന് അതിന് താന് തയ്യാറായില്ലെന്നും ഷാഹിദ വ്യക്തമാക്കി.\n'കലാശക്കൊട്ട് കണ്ടപ്പോള് പഴയ ഒരു തിരഞ്ഞെടുപ്പ് ഓര്‍മ്മ പങ്കുവയ്ക്കുന്നു. കലാശക്കൊട്ടിനിടയില് എറുവരും ദേഹത്ത് കൊള്ളില്ല. പക്ഷേ ഉടന് ബോധംകെട്ട് വീഴണം. അവസാനത്തെ അടവാണ്. എന്നാല് അന്തസുകെട്ട പ്രവര്‍ത്തിയായി തോന്നിയതിനാല് അന്ന് താന് അതിന് തയ്യാറായില്ല'. ഷാഹിദ കുറിച്ചു.\nഎന്നാല് രമ്യ ഹരിദാസിനെ കല്ലെറിയുന്നത് യു.ഡി.എഫ് പ്രവര്‍ത്തകരാണെന്ന് വ്യക്തമാക്കുന്ന വീഡിയോ പുറത്തിറങ്ങിയത് യു.ഡി.എഫിനെ പ്രതിരോധത്തിലാക്കി. കല്ലെറിയുന്ന കോണ്‍ഗ്രസ് പ്രവര്‍ത്തകരോട് ചതിക്കല്ലേടാ എന്ന് പറയുന്ന അനില് അക്കര എം.എല്.എയുടെ വീഡിയോ ആണ് സോഷ്യല് മീഡിയില് വെെറലാകുന്ന


തിരിച്ചടിക്കാന് ക്യാപ്റ്റന്: അമിത് ഷായെ കണ്ട അമരീന്ദര് 'ജി 23' നേതാക്കളുമായി കൂടിക്കാഴ്ചയ്ക്ക് | Anarinder Singh| G 23 leaders\nതിരിച്ചടിക്കാന് ക്യാപ്റ്റന്: അമിത് ഷായെ കണ്ട അമരീന്ദര് 'ജി 23' നേതാക്കളുമായി കൂടിക്കാഴ്ചയ്ക്ക്\nSep 30, 2021, 09:27 AM IST\nഅമിത് ഷായുമായി അമരീന്ദര് സിങ് കൂടിക്കാഴ്ച നടത്തിയപ്പോള്. Photo - PTI\nന്യൂഡല്‍ഹി: പഞ്ചാബ് മുഖ്യമന്ത്രിസ്ഥാനം രാജിവച്ച ക്യാപ്റ്റന് അമരീന്ദര് സിങ് കോണ്‍ഗ്രസില് വിമത സ്വരം ഉയര്‍ത്തിയ ജി-23 നേതാക്കളുമായി ഉടന് കൂടിക്കാഴ്ച നടത്തിയേക്കുമെന്ന് സൂചന. ബുധനാഴ്ച ഡല്‍ഹിയിലെത്തിയ സിങ് കേന്ദ്ര ആഭ്യന്തരമന്ത്രി അമിത് ഷായുമായി കൂടിക്കാഴ്ച നടത്തിയിരുന്നു. എന്നാല് അടുത്തവര്‍ഷം നടക്കാനിരിക്കുന്ന പഞ്ചാബ് നിയമസഭാ തിരഞ്ഞെടുപ്പിനു മുമ്പ് അദ്ദേഹം ബിജെപിയില് ചേരുമോ എന്നാകാര്യം വ്യക്തമല്ല. അതിനിടെയാണ് അദ്ദേഹം വിമത നേതാക്കളുമായി കൂടിക്കാഴ്ച നടത്തിയേക്കുമെന്ന അഭ്യൂഹങ്ങള് പുറത്തുവരുന്നത്.\nപഞ്ചാബിലെ സ്ഥിതിഗതികള് ചൂണ്ടിക്കാട്ടി ജി-23 നേതാക്കളില് പ്രമുഖനായ കപില് സിബല് കഴിഞ്ഞ ദിവസം കോണ്‍ഗ്രസ് നേതൃത്വത്തിനെതിരെ രൂക്ഷ വിമര്‍ശനം ഉന്നയിച്ചിരുന്നു. കോണ്‍ഗ്രസില് ആരാണ് തീരുമാനങ്ങള് എടുക്കുന്നതെന്ന ചോദ്യം അദ്ദേഹം ഉന്നയിച്ചിരുന്നു. പാര്‍ട്ടിക്ക് പ്രസിഡന്റില്ല. അതുകൊണ്ടുതന്നെ തീരുമാനങ്ങള് എടുക്കുന്നത് ആരാണെന്ന് അറിയില്ല. എത്തിച്ചേരാന് പാടില്ലാത്ത സാഹചര്യത്തിലാണ് കോണ്‍ഗ്രസ് എത്തിച്ചേര്‍ന്നിരിക്കുന്നതെന്നും അദ്ദേഹം വിമര്‍ശിച്ചിരുന്നു. പാര്‍ട്ടി നേതൃത്വത്തിനെതിരെ വിമര്‍ശം ഉന്നയിച്ച് സിബല് കഴിഞ്ഞ വര്‍ഷം സോണിയാ ഗാന്ധിക്ക് കത്തയച്ചത് വാര്‍ത്തകളില് ഇടംനേടിയിരുന്നു.\nഅതിനിടെ ജി 23 നേതാക്കളില് ഒരാളായ ഗുലാം നബി ആസാദും കഴിഞ്ഞ ദിവസം പഞ്ചാബിലെ വിഷയങ്ങളില് പ്രതികരണവുമായി രംഗത്തെത്തിയിരുന്നു. കോണ്‍ഗ്രസ് പ്രവര്‍ത്തക സമിതി യോഗം ഉടന് വിളിച്ചുചേര്‍ത്ത് പ്രശ്‌നങ്ങള് ചര്‍ച്ച ചെയ്യണമെന്ന് ഗുലാം നബി ആവശ്യപ്പെട്ടിരുന്നു.\nഅതിനിടെ, അമിത് ഷായും അമരീന്ദറും തമ്മില് നടത്തിയ ഒരു മണിക്കൂര്‍നീണ്ട ചര്‍ച്ചയെക്കുറിച്ച് ബി.ജെ.പി. പ്രതികരിച്ചിട്ടില്ല. എന്നാല്, ഇക്കാര്യത്തില് ഉടന് വ്യക്തതയുണ്ടാകുമെന്ന് പാര്‍ട്ടിവൃത്തങ്ങള് സൂചന നല്‍കി. കര്‍ഷക സമരത്തെക്കുറിച്ചാണ് പ്രധാനമായും ചര്‍ച്ചചെയ്തതെന്ന് അമരീന്ദര് പറഞ്ഞു. കേന്ദ്ര കാര്‍ഷിക നിയമങ്ങള് പിന്‍വലിക്കണമെന്ന് ആവശ്യപ്പെട്ടു. പഞ്ചാബിലെ ആഭ്യന്തരസുരക്ഷയെപ്പറ്റിയും ചര്‍ച്ചചെയ്തു -അദ്ദേഹം പറഞ്ഞു.\nസിദ്ദു ദേശവിരുദ്ധനും അപകടകാരിയുമാണെന്ന് മുഖ്യമന്ത്രിസ്ഥാനം രാജിവെച്ചതിനു പിന്നാലെ അമരീന്ദര് കുറ്റപ്പെടുത്തിയിരുന്നു. സിദ്ദുവിനെ മുഖ്യമന്ത്രിപദത്തിലേക്ക് ഉയര്‍ത്തുകയാണെങ്കില് പല്ലും നഖവുമുപയോഗിച്ച് എതിര്‍ക്കും. ഇത്രയ്ക്ക് അപകടകാരിയായ വ്യക്തിയില്‍നിന്ന് രാജ്യത്തെ രക്ഷിക്കാന് എന്തു ത്യാഗവും സഹിക്കാന് തയ്യാറാണ്. തിരഞ്ഞെടുപ്പിനു ശേഷം മുഖ്യമന്ത്രിസ്ഥാനമൊഴിഞ്ഞ് മറ്റാര്‍ക്കെങ്കിലും പദവി നല്‍കാന് തയ്യാറാണെന്ന് സോണിയാഗാന്ധിയോട് പറഞ്ഞതാണ്. എന്നാല് അപമാനിച്ച് പടിയിറക്കുകയാണുണ്ടായത്. ഇനി പോരാടുകതന്നെ ചെയ്യുമെന്നും അമരീന്ദര് പറഞ്ഞിരുന്നു. രാഹുല് ഗാന്ധിക്കും പ്രിയങ്കാ ഗാന്ധിക്കും അനുഭവസമ്പത്തില്ലെന്നും വരാനിരിക്കുന്ന നിയമസഭാ തിരഞ്ഞെടുപ്പില് നവജോത് സിങ് സിദ്ദുവിന്റെ തോല്‍വി ഉറപ്പാക്കാന് ശക്തനായ സ്ഥാനാര്‍ഥിയെ നിര്‍ത്തുമെന്നും അദ്ദേഹം പറഞ്ഞിരുന്നു.\nഈ മാസം 18-ന് പഞ്ചാബ് മുഖ്യമന്ത്രിസ്ഥാനം രാജിവെച്ച അമരീന്ദര് ചൊവ്വാഴ്ച വൈകീട്ടാണ് ഡല്‍ഹിയിലെത്തിയത്. ഏതെങ്കിലും രാഷ്ട്രീയനേതാക്കളെ കാണാനല്ലെന്നും മുഖ്യമന്ത്രിയുടെ ഡല്‍ഹിയിലെ ഔദ്യോഗിക വസതിയായ കപൂര്‍ത്തല ഹൗസ് പുതിയ മുഖ്യമന്ത്രിക്കായി ഒഴിഞ്ഞുകൊടുക്കാനാണ് എത്തിയതെന്നുമായിരുന്നു അദ്ദേഹം ചൊവ്വാഴ്ച മാധ്യമങ്ങളോട് പ്രതികരിച്ചത്. എന്നാല് തൊട്ടുപിന്നാലെ അദ്ദേഹം അമിത് ഷായുടെ വീട്ടിലെത്തുകയായിരുന്നു.\nഅമരീന്ദര് പാര്‍ട്ടിയില് ചേരുകയാണെങ്കില് അടുത്ത വര്‍ഷം നടക്കുന്ന നിയമസഭാ തിരഞ്ഞെടുപ്പില് കോണ്‍ഗ്രസിന് ആഘാതമുണ്ടാക്കുന്നതിനുപുറമേ കര്‍ഷക സമരത്തില് നേരിട്ട് ഇടപെടാന് അദ്ദേഹത്തിന്റെ സ്വാധീനം ഉപയോഗിക്കാമെന്നും ബി.ജെ.പി. കണക്കുകൂട്ടുന്നുണ്ട് എന്നാണ് പുറത്തുവന്ന വിവരം. അകാലിദള് സഖ്യം പിരിഞ്ഞശേഷം സംസ്ഥാനത്ത് ദുര്‍ബലമായിപ്പോയ പാര്‍ട്ടിക്ക് അമരീന്ദറിന്റെ വരവ് പുതിയ ഊര്‍ജം നല്‍കുമെന്നാണ് ബി.ജെ.പി.യുടെ കണക്കുകൂട്ടല്.\nതലയെടുപ്പുള്ള ഒരു നേതാവിന്റെ അഭാവം കൊണ്ടാണ് ഇക്കാലമത്രയും അകാലിദളിന്റെ നിഴലില് ഒതുങ്ങിപ്പോയത് എന്നൊരു വിലയിരുത്തലുണ്ട് പാര്‍ട്ടിക്ക്. ഇതുവരെ കര്‍ഷക പ്രക്ഷോഭത്തിന് ശക്തമായ പിന്തുണ നല്‍കിയ അമരീന്ദറിനെ തന്നെ കേന്ദ്ര കൃഷിമന്ത്രിയാക്കിയാല് അതുവഴി കര്‍ഷകരോഷത്തെ ഒരു പരിധിവരെ കുറയ്ക്കാനാവുമെന്നും പാര്‍ട്ടി കണക്കുകൂട്ടുന്നുണ്ട്. അതിനിടെ, ബി.ജെ.പിയില് ചേരുന്ന അമരീന്ദറിനെ കേന്ദ്രമന്ത്രിയാക്കുമെന്നും കൃഷിവകുപ്പ് നല്‍കിയേക്കുമെന്നുമെല്ലാം കഥകള് പ്രചരിച്ചിരുന്നു. അതേസമയം, ബി.ജെ.പിയില് ചേരാതെ കോണ്‍ഗ്രസിന് ബദലായി പഞ്ചാബില് പുതിയ പാര്‍ട്ടി രൂപവത്കരിക്കാനാവും അമരീന്ദറിന്റെ ശ്രമമെന്നും പറയപ്പെടുന്നുണ്ട്. ഇതിന് ബി.ജെ.പിയുടെ ഭാഗത്തുനിന്ന് എല്ലാ ആശിര്‍വാദവും സഹായവും ഉണ്ടാകുമെന്നും അഭ്യൂഹങ്ങള് പ്രചരിച്ചിരുന്നു.\nസംസ്ഥാന കോണ്‍ഗ്രസ് അധ്യക്ഷന് നവ്‌ജോത് സിങ് സിദ്ദു കഴിഞ്ഞ ദിവസം അപ്രതീക്ഷിതമായി രാജിവച്ചതോടെയാണ് പഞ്ചാബ് കോണ്‍ഗ്രസില് പുതിയ പ്രതിസന്ധി ഉടലെടുത്തത്. ഹൈക്കമാന്‍ഡിനെപ്പോലും അമ്പരപ്പിച്ചുകൊണ്ടാണ് കഴിഞ്ഞ ദിവസം അപ്രതീക്ഷിതമായി രാജിവച്ചത്. പഞ്ചാബ് കോണ്‍ഗ്രസ് അധ്യക്ഷ സ്ഥാനത്തെത്തി 72 ദിവസത്തിനകമാണ് സിദ്ദു രാജിവച്ചത്. സിദ്ദുവുമായുള്ള പ്രശ്‌നങ്ങളെത്തുടര്‍ന്ന് പഞ്ചാബ് മുഖ്യമന്ത്രി അമരീന്ദര് സിങ് സെപ്റ്റംബര് 18നാണ് രാജിവച്ചത്. അമരീന്ദറിന്റെ പിന്‍ഗാമിയായി ചരണ്‍ജിത്ത് സിങ് ചന്നി പഞ്ചാബ് മുഖ്യമന്ത്രി സ്ഥാനത്ത് എത്തിയിരുന്നു.\nContent Highlights: Amarinder Singh likely to meet G23 leaders of Congress\nപാർട്ടി വിരുദ്ധ പ്രവർത്തനം; അമരീന്ദറിന്റെ ഭാര്യയോട് വിശദീകരണം ആവശ്യപ്പെട്ട് കോൺഗ്രസ്\n'ഞാന് പഞ്ചാബിന്റെ മുന് മുഖ്യമന്ത്രിയല്ല, എന്നെ വെറുതേവിടൂ'; അപേക്ഷയുമായി ഇന്ത്യന് താരം\n'അവസാന ശ്വാസംവരെ സത്യത്തിനുവേണ്ടി പോരാടും'; അപ്രതീക്ഷിത രാജിക്ക് പിന്നാലെ സിദ്ദു\nപഞ്ചാബിൽ ചോദ്യശരങ്ങൾ ഹൈക്കമാൻഡിനുനേരെ


'ചരിത്രത്തില് നിന്നേ ഇല്ലാതാക്കപ്പെടരുത്'; ലക്ഷദ്വീപിനേയും ജനതയേയും നാമാവശേഷമാക്കരുതെന്ന് റഹ്മാന് - Newsrupt\n‘ചരിത്രത്തില് നിന്നേ ഇല്ലാതാക്കപ്പെടരുത്’; ലക്ഷദ്വീപിനേയും ജനതയേയും നാമാവശേഷമാക്കരുതെന്ന് റഹ്മാന്\nലക്ഷദ്വീപ് അഡ്മിന്റെ നയങ്ങള്‍ക്കെതിരെ പ്രതിഷേധം ശക്തമാകവേ ദ്വീപ് ജനതയ്ക്ക് ഐക്യദാര്‍ഢ്യവുമായി നടന് റഹ്മാന്. ലക്ഷദ്വീപിലെ സംഭവവികാസങ്ങള് വേദനിപ്പിക്കുന്നതാണെന്ന് റഹ്മാന് പറഞ്ഞു. പ്രകൃതി സൗന്ദര്യം മാത്രമല്ല, പരസ്പര സ്‌നേഹവും ഒത്തൊരുമയും വിശ്വാസവും ചേര്‍ന്നതാണ് ലക്ഷദ്വീപിന്റെ സൗന്ദര്യം. അതു നശിക്കാന് ഇടവരുത്തരുതെന്നും നടന് ഫേസ്ബുക്കില് കുറിച്ചു.\nലക്ഷദ്വീപിലെ അവസ്ഥയോര്‍ത്ത് എന്റെ മനസ് വേദനിക്കുന്നു. ലക്ഷദ്വീപിന്റെ മനോഹാരിത ആ ഇടത്തിന്റേത് മാത്രമല്ല, അവിടെ ജീവിക്കുന്നവരുടെ സ്‌നേഹത്തിന്റേയും മനുഷ്യത്വത്തിന്റേയും ഒത്തൊരുമയുടേതും കൂടിയാണ്. ചരിത്രത്തില് വംശനാശം സംഭവിച്ചുപോകുന്ന ഒന്നായി അത് മാറിക്കൂടാ.\nദ്വീപ് അഡ്മിന്റെ നയങ്ങള്‍ക്കും ഉത്തരവുകള്‍ക്കുമെതിരെ സമൂഹമാധ്യമങ്ങളിലടക്കം പ്രതിഷേധം ശക്തമാകുകയാണ്. ദ്വീപ് ജനതയോട് ഐക്യദാര്‍ഡ്യം പ്രഖ്യാപിച്ച് എല്‍ഡിഎഫ്-യുഡിഎഫ് നേതാക്കളും ജനപ്രതിനിധികളും രംഗത്തെത്തി. അഭിനേതാക്കളും സംവിധായകരുമടക്കമുള്ള സെലിബ്രിറ്റികളും ദ്വീപ് നിവാസികളെ പിന്തുണച്ച് സമൂഹമാധ്യമങ്ങളിലൂടെ പ്രതികരിക്കുന്നുണ്ട്. പൃഥ്വിരാജ്, സലിംകുമാര്, സണ്ണി വെയ്ന്, ഗീതു മോഹന്‍ദാസ്, റിമ കല്ലിങ്കല്, ഷെയ്ന് നിഗം, ഹരിശ്രീ അശോകന് തുടങ്ങിയവരുടെ സോഷ്യല് മീഡിയ പ്രതികരണങ്ങള് വാര്‍ത്തയായിരുന്നു.\nActor RahmanLakshadweepLakshadweep Protest


Article about malayalam movie Swargakkunnile Kuriakose - Malayalam Filmibeat\nസ്വർഗ്ഗക്കുന്നിലെ കുര്യാക്കോസ്. ഇല്ലായ്മയിൽ നിന്നും ഒരു സിനിമാ സംവിധായകനിലേക്കുള്ള ദൂരം...\n| Updated: Saturday, June 2, 2018, 16:14 [IST]\nപെരുമ്പാവൂര് സ്വദേശ്ശിയായ ഇമ്മാനുവലിന്റെ കുട്ടിക്കാലം മുതലുള്ള ആഗ്രഹമായിരുന്നു സിനിമാ സംവിധായകന് ആകണം എന്നുള്ളത്. ഇമ്മാനുവേല് സംവിധാനം ചെയ്ത സ്വര്‍ഗ്ഗക്കുന്നിലെ കുരിയാക്കോസ് എന്ന സിനിമ തീയറ്ററില് എത്തിക്കാന് സഹിച്ച കഷ്ടപ്പാടുകള് ഒരു കുന്നോളമുണ്ട്. ഏറിപ്പോയാല് പത്താം ക്ലാസ്സ് അതിലപ്പുറം പഠിക്കാം എന്ന വ്യാമോഹം വേണ്ട. എന്നിട്ടു ചെറിയ വല്ല ജോലിക്കും പോയി കുടുംബം നോക്ക്. വീട്ടില് നിന്നുള്ള ഉത്തരവായിരുന്നു അത്... കഷ്ടപ്പാടും ദാരിദ്ര്യവും നിറഞ്ഞ ജീവിതം. അതായിരുന്നു അങ്ങനൊന്ന് പറയാന് വീട്ടുകാരെ പ്രേരിപ്പിച്ചത്. സ്വന്തമായി ചില്ലറ ജോലികളൊക്കെ നോക്കി അതിർ വരമ്പുകളെ പുഷ്പ്പം പോലെ മായിച്ചു കളഞ്ഞു കൊണ്ട് ഒരു ഡിപ്ലോമയും ശ്രീ ശങ്കരാചാര്യ സംസ്‌കൃത യൂണിവേഴ്‌സിറ്റിയില് നിന്നും ചിത്ര കലയില് ബിരുദവും സ്വന്തമാക്കി. തുടര്‍ന്ന് പഠിക്കണം എന്ന ആഗ്രഹം കൊടുമ്പിരി കൊണ്ട് പ്രണയത്തില് കുരുങ്ങി വിവാഹത്തിലെത്തി. സംവിധാന സ്വപ്നം അവിടെ തീര്‍ന്നു എന്ന് പലപ്പോഴും കരുതി.\nപലയിടങ്ങളിലും അവസ്സരം ചോദിച്ചും ചുറ്റിത്തിരിഞ്ഞു നടന്നും ചുരുക്കത്തില് മറ്റുള്ളവരുടെ മുന്‍പില് നിന്ദാപാത്രമായതു മിച്ചം. വെറുതെ അലഞ്ഞു തിരിഞ്ഞു സമയം കളയുന്നതില് അര്‍ത്ഥമില്ലെന്ന് ഇമ്മാനുവേല് മനസ്സിലാക്കി. മൊബൈല് ക്യാമറയിലും മറ്റും ഹ്രസ്വചിത്രം എടുത്തു സ്വന്തമായി സിനിമ പഠിക്കാന് ആരംഭിച്ചു. തുടര് പ്രവര്‍ത്തനങ്ങളിലൂടെ ആവശ്യത്തിലധികം ആത്മ വിശ്വാസ്സം സമ്പാദിച്ചു. അങ്ങനെ കൃത്യതയാര്‍ന്ന പ്രവര്‍ത്തനങ്ങളിലൂടെ സിനിമാ മോഹികളായ ഒരു കൂട്ടം യുവാക്കളെ ഇമ്മാനുവേലിന് സൗഹൃദമായി ലഭിച്ചു. അങ്ങനെയാണ് സ്വര്‍ഗ്ഗക്കുന്നിലെ കുരിയാക്കോസ് എന്ന സിനിമയിലേക്ക് കടന്നു വരുന്നത്.\nചെറുത് ആണെങ്കില് കൂടി തുടങ്ങി വച്ച കാര്യങ്ങളെല്ലാം തെറ്റില്ലാത്ത രീതിയില് പൂര്‍ത്തിയാക്കുന്ന ആളായത് കൊണ്ട് ഇമ്മാനുവേലിനെ എല്ലാവര്ക്കും വിശ്വാസമായിരുന്നു. പലരും ദാനമായി കൊടുത്ത രൂപയും അരിയും ആണ് വിശപ്പു മാറ്റാനും മറ്റു കാര്യങ്ങള്‍ക്കും ഉണ്ടായിരുന്നത്. പതിനേഴു ദിവസ്സത്തെ സിനിമാ ഷൂട്ടിങ്ങിനു മേമ്പൊടിയായി വാടകയ്‌ക്കെടുത്ത സിനിമ ഷൂട്ട് ചെയ്യുന്ന ക്യാമറ ഉണ്ടായിരുന്നു. കാശില്ലാത്തവന്റെ വിഡ്ഢിത്തം എന്ന് ഷൂട്ടിംഗ് കാണാന് വന്ന പലരും അയാളെ പരിഹസിച്ചു. നിഷ്‌കളങ്കമായ പുഞ്ചിരി അത് മാത്രമായിരുന്നു ഇമ്മാനുവലിന്റെ മറുപടി.\nഅങ്ങനെ പലരുടെയും സഹായം കൊണ്ട് എഡിറ്റിംഗും ഡബ്ബിങ്ങും വരെയെത്തി. സുഹൃത്തുക്കള് ഉണ്ടായിട്ടും പലപ്പോഴും ആരെയും ബുദ്ധിമുട്ടിക്കാതെ ഇമ്മാനുവേല് രാവെന്നും പകലെന്നും ഇല്ലാതെ സിനിമക്ക് വേണ്ടി ഓടി നടന്നു അദ്ധ്വാനിച്ചു. തന്നെ പരിഹസിച്ചവര്‍ക്കുള്ള മറുപടിയെന്നോണം എറണാകുളം ചില്‍ഡ്രന്‍സ് പാര്‍ക് തീയറ്ററില് ഒരു പ്രിവ്യു ഷോ സംഘടിപ്പിച്ചു. സത്യത്തില് ഇമ്മാനുവലിന്റെ ജീവിതം മാറിമറിഞ്ഞത് അവിടെയാണ്. പത്രമാധ്യമങ്ങളും ദൃശ്യമാധ്യമങ്ങളും കുപ്പയിലെ മാണിക്യത്തെ കൊട്ടിഘോഷിച്ചു. മലയാളത്തില് ഇതുവരെ വരാത്ത വ്യത്യസ്തമായ സിനിമ, വ്യത്യസ്തമായ കഥ, മികച്ച സിനിമ, മികച്ച തിരക്കഥ വിശേഷണങ്ങള് ഏറെ ലഭിച്ചുവെങ്കിലും ഇമ്മാനുവേലിനെ സഹായിക്കാന് ആരും വന്നില്ല. അതിനു കാരണം കുറഞ്ഞ ചിലവില് ഷൂട്ട് ചെയ്ത സിനിമ ആണെങ്കിലും അത് തിയേറ്ററില് എത്തണമെങ്കില് മറ്റു സിനിമകളെ പോലെ തന്നെ വലിയൊരു തുക ആവശ്യമുണ്ട്. നിരാശ നിഴലായി കൂടെ നടന്ന ആ ഒരു മാസം അങ്ങനെ കടന്നു പോയി.\nഅപ്രതീക്ഷിതമായാണ് അത് സംഭവിച്ചത്. ഇമ്മാനുവലിന്റെ സിനിമ കാണണം ഇഷ്ട്ടപ്പെട്ടാല് ഞാനതു പ്രൊഡ്യൂസ് ചെയ്യാം എന്നൊരു വാഗ്ദാനം. ദുബായില് മെക്കാനിക്കല് എന്‍ജിനീയര് ആയി ജോലി ചെയ്യുന്ന സിറില് പൈലിത്താനം എന്ന വ്യക്തി ആയിരുന്നു അത്. ഇമ്മാനുവലിന്റെ വ്യത്യസ്തമായ സിനിമാ സമീപനം സിറിലിന് ഏറെ മതിപ്പുളവാക്കി. അങ്ങനെ സിനിമയുടെ തുടര് പ്രവര്‍ത്തനങ്ങള് എല്ലാം കഴിഞ്ഞു. സിനിമയുടെ മുഖം തന്നെ മാറി, ദാ ഈ അടുത്ത മാസം മുതല് കേരളക്കരയിലുള്ള തീയറ്ററുകളില് സ്വര്‍ഗ്ഗക്കുന്നിലെ കുരിയാക്കോസ് എന്ന സിനിമ ശക്തമായി ആഞ്ഞടിക്കാന് പോകുകയാണ്. മാത്രമല്ല സ്വര്‍ഗ്ഗക്കുന്നിലെ കുരിയാക്കോസ് തമിഴിലേക്ക് റീമേക്ക് ചെയ്യാന് പോകുന്നു എന്ന സന്തോഷ വാര്‍ത്ത കൂടിയുണ്ട്.\nഅത് കൂടാതെ ഇമ്മാനുവലിന്റെ കഥയിലും തിരക്കഥയിലും മലയാളത്തില് രണ്ടു പ്രോജക്ട് കൂടി വരുന്നു. സ്വപ്നത്തിന്റെ പിറകെ സഞ്ചരിക്കുന്നവര്‍ക്കുള്ള വിജയത്തിന്റെ മറുപടിയാണ് ഇമ്മാനുവലിന്റെ ജീവിതത്തിലൂടെ ജനങ്ങളിലേക്ക് എത്തുന്നത്. എല്ലാവരും ഞങ്ങളുടെ പടത്തിനു കുടുംബസമേതം വരണം.. നല്ലൊരു കൊച്ചു സിനിമയാണിത്. പടം കണ്ടു അഭിപ്രായം പറഞ്ഞു ഞങ്ങളെ പ്രോത്സാഹിപ്പിക്കണം... അത് കൂടാതെ സിനിമ ടിക്കറ്റ് നഷ്ടപ്പെടുത്താതെ സൂക്ഷിക്കണം. നറുക്കെടുപ്പിലൂടെ തിരഞ്ഞെടുക്കുന്ന ഒരാള്‍ക്ക് ക്ലാസ്സിക് 350 ബുള്ളറ്റ് സ്വന്തമാക്കാന് അവസരമുണ്ട്.\nസിനിമ കേവലം ഒരു വിനോദോപാധി എന്നതിനപ്പുറം അതിനൊരു പൊതു സാമൂഹികധര്‍മം ഉണ്ടെന്നു തിരിച്ചറിഞ്ഞു അത് ഒരു പാഷന് ആയി മനസ്സില് സൂക്ഷിക്കുന്ന, സിനിമ എന്ന മാധ്യമത്തോട് അര്‍പ്പണബോധവും സത്യസന്ധതയും കാത്തുസൂക്ഷിക്കുന്ന 45ഓളം യുവാക്കളുടെ പ്രയത്‌നമാണ് സ്വര്‍ഗ്ഗക്കുന്നിലെ കുര്യാക്കോസ് എന്ന സിനിമ. പെരുമ്പാവൂര് കേന്ദ്രീകരിച്ചു ഫ്രൈഡേ റീല് മൂവീസിന്റെ ബാനറില് സിറില് പൈലിത്താനം നിര്‍മിച്ചു ഹസ്രചിത്രങ്ങളിലൂടെ പ്രശസ്തനായ ഇമ്മാനുവേല് എന് കെ കഥയെഴുതി സംവിധാനം ചെയ്ത സിനിമയില് രാമഭദ്രന് തമ്പുരാനും സംവിധായകന് ഇമ്മാനുവേലും ചേര്‍ന്നാണ് തിരക്കഥ ഒരുക്കിയിരിക്കുന്നത്. മലയാള സിനിമ ഇതേവരെ കൈകാര്യം ചെയ്യാത്ത ഒരു പ്രമേയമാണ് ഈ സിനിമ അവതരിപ്പിക്കുന്നത്. കലാമൂല്യമുള്ള ചിത്രങ്ങള് നിര്‍മിച്ചു കൊണ്ട് ഈ മേഖലയിലേക്ക് കടന്നുവരാന് ആഗ്രഹിക്കുന്ന ഒട്ടേറെപ്പേര്‍ക്ക് ഈ ചിത്രം പ്രചോദനം ആകുമെന്ന കാര്യത്തില് സംശയമില്ല.\nകുര്യാക്കോസ് എന്ന കേന്ദ്രകഥാപാത്രത്തെ അവതരിപ്പിച്ചിരിയ്ക്കുന്നത് രജീഷ് പുറ്റാട് ആണ്. കാലടി സർവകലാശാലയിൽ നിന്നും നാടകത്തിൽ ബിരുദമെടുത്ത രജീഷ്, മഹേഷിന്റെ പ്രതികാരം എന്ന ചിത്രത്തിലും അഭിനയിച്ചിട്ടുണ്ട് . മാനസിക സംഘർഷങ്ങളുള്ള കുര്യാക്കോസിനെ യാതൊരുവിധ സമ്മർദ്ദങ്ങളുമില്ലാതെ രജീഷ് കാഴ്ച വെച്ചിരിക്കുന്നു. സിന്ധ്യ വിശ്വനാഥ് ആണ് നായിക കഥാപാത്രത്തെ അവതരിപ്പിച്ചിരിക്കുന്നത്. ചാക്യർകൂത്ത് കലാകാരനായ അനിൽ എളവൂർ ഉൾപ്പെടെയുള്ള മറ്റു നടീനടന്മാരെല്ലാം പക്വതയാർന്ന അഭിനയമാണ് കാഴ്ച വെച്ചിരിക്കുന്നത്. യുവ ഛായാഗ്രാഹകനായ ഷിനൂബ് ടി ചാക്കോ ചെയ്ത ഛായാഗ്രഹണം എടുത്തു പറയേണ്ടതാണ്. ബിനീഷ് പുതുപ്പണത്തിന്റെ വരികൾക്ക് വിഷ്ണു ശിവ ഈണം പകർന്നിരിക്കുന്നു. ലിനു കീഴില്ലം ആണ് പശ്ചാത്തല സംഗീതം ഒരുക്കിയിരിക്കുന്നത്. ആസിഫ് കോട്ടയം (ക്രീയേറ്റീവ് ഡയറക്ടർ), ജോബിൻ ഇഞ്ചപ്പാറ (എഡിറ്റിംഗ്)തുടങ്ങിയവരാണ് മറ്റു അണിയറ ശിൽപികൾ.\nഅലസനായ കുര്യാക്കോസിനു ജീവിതത്തിൽ പെട്ടെന്നുണ്ടാവുന്ന മാറ്റങ്ങളെ സിനിമ അതിമനോഹരമായി അവതരിപ്പിക്കുന്നു. നന്മയും സ്നേഹവും മാത്രമല്ല, മഹത്തായ ഒരു സന്ദേശവും ഈ ചിത്രം ഇന്നത്തെ സമൂഹത്തിനു നൽകുന്നു. ജീവിതത്തിൽ തോൽവി ഏറ്റുവാങ്ങുന്നവർക്ക് വിജയത്തിലേക്ക് കുതിക്കുവാൻ ഈ സിനിമ ഒരു പ്രചോദനമാകും. ഈ വർഷം ഫെബ്രുവരി3,4തീയതികളിൽ സ്വർഗ്ഗക്കുന്നിലെ കുര്യാക്കോസ് എന്ന ഈ ചിത്രം എറണാകുളം ചിൽഡ്രൻസ് പാർക്ക് തിയേറ്ററിൽ നടത്തിയ പ്രിവ്യു ഷോയിൽ ധാരാളം പ്രേക്ഷകർ കാണാൻ എത്തിയിരുന്നു. ചിത്രം കണ്ടിറങ്ങിയ എല്ലാവരും ഒരേ സ്വരത്തിൽ പറഞ്ഞത് ഈ സിനിമയും അത് നൽകുന്ന സന്ദേശവും പൊതുജനങ്ങളിലെത്തിക്കണം എന്നാണ്. പിന്നീട് കേരളത്തിലുള്ള പ്രമുഖ മാധ്യമങ്ങൾ ഈ ചിത്രത്തെ ചർച്ചാവിഷയമാക്കി.\n(സംവിധായകൻ ഇമ്മാനുവേൽ, നിർമാതാവ് സിറിൽ പൈലിത്താനം, തിരക്കഥാകൃത്ത് രാമഭദ്രൻ തമ്പുരാൻ)\nഒരു ഗ്രാമം നഗരത്തിൽ നിന്നും അകലെയാണെങ്കിലും പുതിയ സാങ്കേതികവിദ്യകൾ, മൊബൈൽ, യാത്രാസൗകര്യങ്ങൾ ഇവയെല്ലാം ഗ്രാമത്തെയും പിടിമുറുക്കിയിട്ടുണ്ട്. ഇത്തരം കാര്യങ്ങളിൽ നിന്നും ഒരു ഒളിച്ചോട്ടമോ തിരിച്ചു പോക്കോ സാധ്യമല്ല. അങ്ങനെയുള്ളപ്പോളും ഒരു ഗ്രാമത്തിൽ നിലനിൽക്കുന്ന നന്മ ഈ ചിത്രത്തിലൂടെ ഉയർന്നു വരുന്നു. പെരുമ്പാവൂരിനടുത്തുള്ള വേങ്ങൂർ എന്ന ഗ്രാമത്തിന്റെ തനിമ ഒട്ടും നഷ്ടപ്പെടുത്താതെ ഒരുക്കിയ ഈ സിനിമയുടെ കഥാപാത്രങ്ങൾ എല്ലാം നമ്മുടെ നിത്യജീവിതത്തിൽ എവിടെയൊക്കെയോ കണ്ടുമുട്ടിയ ആളുകൾ തന്നെയാണ്. അത് കൊണ്ട് തന്നെ പൂർണമായും സിനിമയെ ഉൾകൊള്ളാൻ പ്രേക്ഷകന് സാധിക്കുന്നുണ്ട്.\n(ഷൂട്ടിങ്ങിനിടയിലെ ചില നർമ നിമിഷങ്ങൾ)\nപല സന്ദർഭങ്ങളിലും നമുക്ക് ജീവിതത്തിൽ ഉണ്ടായിട്ടുള്ള അനുഭവങ്ങളിലൂടെ നായക കഥാപാത്രം കടന്നു പോകുന്നത് നമ്മളെ ചിരിപ്പിക്കുകയും ചിന്തിപ്പിക്കുകയും ചെയ്യുന്നുണ്ട്. കുര്യാക്കോസിന്റെ മാനസിക സംഘർഷങ്ങളെ അതിമനോഹരമായിട്ടാണ് രജീഷ് അവതരിപ്പിച്ചിരിക്കുന്നത്. രണ്ടാം പകുതിയുടെ തുടക്കത്തിൽ തന്നെ അവിചാരിതമായി ഒരു ത്രില്ലറായി മാറുന്ന ഈ സിനിമ ഓരോ നിമിഷവും പ്രേക്ഷകനെ ആകാംഷാഭരിതനാക്കുന്നതാണ്. നിലവിൽ സമൂഹം ഇനിയും മാറേണ്ട ചില കാര്യങ്ങളിൽ വളരെ ശക്തമായ ഒരു സന്ദേശം നൽകിക്കൊണ്ടാണ് ചിത്രം അവസാനിക്കുന്നത്.\nപൂർണമായും റിയലിസ്റ്റിക് ആയി ചിത്രീകരിച്ച ഈ സിനിമ പ്രേക്ഷകനെ തിയേറ്ററിൽ ആകർഷിക്കുമെന്നതിൽ യാതൊരു സംശയവും ഇല്ല. ഒരു കൊമേർഷ്യൽ ചിത്രം ആണെങ്കിൽ കൂടി ഹാസ്യത്തിന്റെ അതിപ്രസരവും, ചോക്ലേറ്റ് മുഖങ്ങളും, ഗ്ലാമറും സ്ഥിരമായി കണ്ടുവരുന്ന പ്രേക്ഷകരിൽ തീർത്തും വ്യത്യസ്തമായ ആയ ഒരു സിനിമ അനുഭവമാണ് നൽകുന്നത്. മലയാളികൾ കുടുംബസമേതം കണ്ടിരിക്കേണ്ട ഒരു സിനിമയാണ് ഇത്. കാരണം മലയാള സിനിമയ്ക്ക് പണ്ടെങ്ങോ നഷ്ടപ്പെട്ടുപോയ ഒരു മൂല്യമുള്ള കഥയും അവതരണശൈലിയും ഈ ചിത്രത്തിലുണ്ട്...\nRead more about: swargakkunnile kuriakose cinema സ്വർഗ്ഗക്കുന്നിലെ കുര്യാക്കോസ് സിനിമ\nArticle about malayalam movie Swargakkunnile Kuriakose


നായകള് മാത്രമുള്ള ഒരു ദ്വീപ്; സംരക്ഷകരായി ഒരു കൂട്ടം മത്സ്യത്തൊഴിലാളികൾ | Pakistan|dog|island\nനായകള് മാത്രമുള്ള ഒരു ദ്വീപ്; സംരക്ഷകരായി ഒരു കൂട്ടം മത്സ്യത്തൊഴിലാളികൾ\nSep 25, 2017, 08:57 pm IST\nഇസ്ലാമാബാദ്: നായകള് മാത്രമുള്ള ഒരു ദ്വീപ്. പാകിസ്ഥാനിലെ കറാച്ചിയുടെ തീരത്ത് ആള്‍ത്താമസമില്ലാത്ത ഒരു ദ്വീപാണ് നായകള് മാത്രമുള്ളത്. ഇവിടുത്തെ താമസക്കാര് കുറച്ച് നായകള് മാത്രമാണ്. ഇവയ്ക്ക് കുടിക്കാനോ കഴിക്കാനോ ഈ ദ്വീപില് ഒന്നും തന്നെയില്ല. ഇവര്‍ക്ക് രക്ഷകരായി ഒരു കൂട്ടം മത്സ്യത്തൊഴിലാളികളാണ് ഉള്ളത്.\nഅവര് വള്ളത്തില് വെള്ളവും ഭക്ഷണവുമായി ദ്വീപിലെ നായകള്‍ക്ക് അടുത്തെത്തും. ഭക്ഷണം നല്‍കിയ ശേഷം മടങ്ങും. പാകിസ്ഥാനില്‍നിന്നുള്ള ഒരുകൂട്ടം മൃഗസ്‌നേഹികളായ മത്സ്യത്തൊഴിലാളികളെ കുറിച്ചുള്ള വാര്‍ത്ത റിപ്പോര്‍ട്ട് ചെയ്തിരിക്കുന്നത് അന്തര്‍ദേശീയ മാധ്യമമായ ബി ബി സിയാണ്.\nനായകള് എങ്ങനെയാണ് ഇവിടെ ആദ്യമായി എത്തിപ്പെട്ടതെന്ന് അറിയില്ല. എന്നാല് കാലങ്ങളായി ഇവ ഇവിടെയുണ്ട്. നായകളെ വിദേശികളായ നാവികര് ഇവിടെ ഉപേക്ഷിച്ചു പോയതായിരിക്കുമെന്നാണ് ഒരു കൂട്ടരുടെ വാദം. എന്നാല് അധികൃതര് തെരുവുനായ്ക്കളെ ഇവിടെ ഉപേക്ഷിച്ചതാവാമെന്ന് മറ്റൊരു കൂട്ടരും പറയുന്നു.\nഇവിടുത്തെ നായകള്‍ക്ക് ഭക്ഷണവും വെള്ളവും ദ്വീപ് കടന്ന് പോകുന്ന മത്സ്യബന്ധനത്തൊഴിലാളികളാണ് നല്‍കുന്നത്. മത്സ്യബന്ധനത്തൊഴിലാളികളുടെ ബോട്ട് എത്തുമ്പോള് തന്നെ നായകള് അവയുടെ അടുത്തേക്ക് ചെല്ലും. കാരണം നായകള്‍ക്ക് അറിയാം അവയ്ക്കുള്ള ഭക്ഷണവുമായാണ് ബോട്ടുകള് എത്തിയിരിക്കുന്നതെന്ന്. നായകള് മാത്രം താമസക്കാരായ ഈ ദ്വീപില് വികസന പ്രവര്‍ത്തനങ്ങള് നടത്താന് സര്‍ക്കാരിന് പദ്ധതിയുണ്ട്.\nPakistan dog island\nയുഎയിൽ അപൂർവ ശസ്ത്രക്രിയ; രോഗിയുടെ തലയിൽ നിന്ന് മുഴ നീക്കം ചെയ്തതിങ്ങനെ\nആർഷ വിദ്യാ സമാജം പൂട്ടിക്കും എന്ന് ഭീഷണി ഉയരുമ്പോള് കേരളം മുഴുവന് പുതിയത് തുടങ്ങാനുള്ള പദ്ധതിയുമായി ഹിന്ദു ഹെല്‍പ് ലൈന്\n‘ക്ഷമിക്കണം, നിങ്ങളുടെ നായയുടെ കുര സഹിക്കാന് വയ്യ. അതിന് വിഷം കൊടുത്തിട്ടുണ്ട്’- ഉടമസ്ഥന് അയല്‍വാസിയുടെ കത്ത്\nApr 22, 2021, 11:32 am IST\nപാക്കിസ്ഥാനിലെ ഹോട്ടലിൽ വൻസ്ഫോടനം ; നിരവധി മരണം\nApr 22, 2021, 06:24 am IST\nനിങ്ങള്‍ക്ക് കണ്ടുപിടിക്കാനാകുമോ ഇവരെ- ഉടമസ്ഥര് തോറ്റുപോയ വളര്‍ത്തു മൃഗങ്ങളുടെ ഒളിച്ചുകളി\nApr 21, 2021, 08:03 pm IST\nപാക്കിസ്ഥാനില് നിന്ന് എത്തിയ പ്രാവ് കസ്റ്റഡിയിൽ ; എഫ്‌ഐആര് രജിസ്റ്റര് ചെയ്യണമെന്ന് ആവശ്യപ്പെട്ട് ബിഎസ്‌എഫ്\nApr 21, 2021, 06:59 pm IST


Breaking: 'ഇന്ത്യൻ 2' ഷൂട്ടിംഗിനിടെ ക്രെയിന് പൊട്ടിവീണ് മൂന്ന് പേർ മരിച്ചു - ഇ വാർത്ത | evartha Indian2shooting:3dies in Crane Mishap\nBreaking: ‘ഇന്ത്യൻ 2’ ഷൂട്ടിംഗിനിടെ ക്രെയിന് പൊട്ടിവീണ് മൂന്ന് പേർ മരിച്ചു\nചെന്നൈ: കമൽഹാസന് നായകനാകുന്ന ‘ഇന്ത്യൻ 2’ ചിത്രത്തിന്റെ ഷൂട്ടിംഗിനിടെ അപകടം. അപകടത്തിൽ മൂന്ന് പേർ മരിച്ചു.\nപൂനമല്ലി ഇവിപി സ്റ്റുഡിയോ ലൊക്കേഷനില് ഒരു സീനിന്‍റെ ചിത്രീകരണത്തിനായുള്ള തയ്യാറെടുപ്പിനിടെ ക്രെയിൻ പൊട്ടിവീണാണ് അപകടമുണ്ടായത്. സാങ്കേതിക പ്രവര്‍ത്തകരായ ഇവര് പൊട്ടിവീണ ക്രെയിനിന് അടിയില് പെടുകയായിരുന്നു. അപകട സമയത്ത് നടൻ കമൽഹാസൻ ലൊക്കേഷനിൽ ഉണ്ടായിരുന്നുവെന്നാണ് റിപ്പോർട്ട്. പത്ത് പേർക്ക് സാരമായി പരിക്കേറ്റിട്ടുണ്ടെന്നാണ് പുറത്ത് വരുന്ന വിവരങ്ങള്.\nശങ്കര് സംവിധാനം ചെയ്ത് കമൽഹാസന് നായകനാകുന്ന ചിത്രത്തിന്റെ ഷൂട്ടിംഗ് ഇടയ്ക്ക് വച്ച് ബജറ്റ് സംബന്ധിച്ച അഭിപ്രായ ഭിന്നതമൂലം നിര്‍ത്തിവച്ചിരുന്നു. നിര്‍മാതാക്കളായ ലൈക്ക പ്രൊഡക്ഷന്‍സുമായി സംവിധായകൻ ശങ്കര് നടത്തിയ ചര്‍ച്ചയെ തുടര്‍ന്നാണ് ഷൂട്ടിംഗ് പുനരാരംഭിച്ചത്. കാജൽ അഗർവാൾ, രാകുൽ പ്രീത്, സിദ്ധാർത്ഥ്, പ്രിയ ഭവാനി ശങ്കർ, ദില്ലി ഗണേഷ്, നെടുമുടി വേണു എന്നിവരാണ് ചിത്രത്തില് വേഷമിടുന്ന മറ്റ് പ്രമുഖ താരങ്ങള്.


ഹരിത കേരളം മിഷന്‍റെ പ്രവര്‍ത്തനങ്ങളില് പോലീസുകാര്‍ക്കും സജീവ പങ്കാളികളാകാന് കഴിയുമെന്ന് തെളിയിക്കുകയാണ് കോട്ടയം ജില്ലാ പോലീസ് മേധാവി പി.എസ്. സാബുവും സഹപ്രവര്‍ത്തകരും. ഹരിത സമൃദ്ധിയുടെ നിറക്കാഴ്ച്ചകളാണ് ഇപ്പോള് എസ്.പി. ഓഫീസില് എത്തുന്നവരെ വരവേല്‍ക്കുന്നത്..നടപ്പാതയുടെ വശങ്ങള് ഉള്‍പ്പെടെ ഓഫീസ് പരിസരത്തിന്‍റെ ഭൂരിഭാഗവും ജൈവ കൃഷിക്കായി മാറ്റിവച്ചിരിക്കുന്നു. വെണ്ടയും ചീരയും വഴുതിനയും കാബേജുമൊക്കെ ഇവിടെ തഴച്ചുവളരുന്നു.\nജലസുരക്ഷ, ഭക്ഷ്യസുരക്ഷ, ശുചിത്വ മാലിന്യ സംസ്കരണം എന്നിവ ലക്ഷ്യമിടുന്ന പ്രവര്‍ത്തനങ്ങളില് ഹരിത കേരളം മിഷന്‍റെയും കൃഷി വകുപ്പിന്‍റെയും നഗരസഭയുടെയും സഹകരണത്തോടെയാണ് ഉദ്യോഗസ്ഥര് സജീവമായിരിക്കുന്നത്.\nജൈവ പച്ചക്കറിത്തോട്ടത്തില് രാവിലെയും വൈകുന്നേരവും ഒഴിവു സമയത്താണ് ഇവര് ജോലി ചെയ്യുന്നത്. കൃത്യമായി കള പറിച്ചും പന്തല് കെട്ടിയും വെള്ളം നനച്ചും ചെടികള് സംരക്ഷിക്കുന്നു. കൃഷി വകുപ്പിന്‍റെ ഇന്‍സ്റ്റിറ്റ്യൂഷണല് ഫാമിംഗ് പദ്ധതിയില് ഉള്‍പ്പെടുത്തി ഒരു ലക്ഷം രൂപ ചിലവിട്ടാണ് ഇവിടെ ജൈവ കൃഷിക്ക് തുടക്കം കുറിച്ചത്.\nഓടുകള് അതിരു പാകിയ കെട്ടിനുളളില് മണ്ണ് നിറച്ചാണ് ചെടികള് നട്ടിരിക്കുന്നത്. നാമ്പിട്ടു തുടങ്ങിയതും വിളവെടുപ്പിനു പാകമായതുമായ 25 ഓളം പച്ചക്കറിയിനങ്ങള് ഇവിടുത്തെ കാര്‍ഷിക സമൃദ്ധിക്ക് മാറ്റുകൂട്ടുന്നു. മഴ മറയ്ക്കുള്ളില് ഗ്രോ ബാഗിലും വിവിധയിനം തൈകളുണ്ട്. വിളവെടുക്കുന്ന പച്ചക്കറികള് ജീവനക്കാര്‍ക്കിടയില്‍തന്നെ ലേലം ചെയ്യുകയാണ്. ആദ്യഘട്ട വിളവെടുപ്പിനുശേഷം രണ്ടാം ഘട്ട കൃഷി ആരംഭിച്ചിട്ടുണ്ട്.\nശുചിത്വ മാലിന്യ സംസ്കരണത്തിന്‍റെ ഭാഗമായി നഗരസഭയുടെ നേതൃത്വത്തില് രണ്ടര ലക്ഷം രൂപ ചെലവില് തുമ്പൂര്‍മൂഴി മോഡല് പ്ലാന്‍റും ഓഫീസ് പരിസരത്ത് സജ്ജമാക്കിക്കഴിഞ്ഞു. ഭാവിയില് കൃഷിക്കാവശ്യമായ ജൈവവളം ഈ പ്ലാന്‍റില് നിന്നും ലഭിക്കും.\nഓഫീസിനുള്ളില് വരാന്തയിലും ജീവനക്കാരുടെ മേശകളുമൊക്കെ വിവിധയിനം ചെടികള് ഇടംപിടിച്ചിരിക്കുന്നു. മേശപ്പുറത്ത് ചെടികള് വയ്ക്കുന്നതിനായി ഉപയോഗശൂന്യമായ നൂറിലധികം കുപ്പികള് അലങ്കരിച്ചൊരുക്കിയത് കോട്ടയം സി.എം.എസ്. കോളേജിലെ നാഷണല് സര്‍വീസ് സ്കീം യൂണിറ്റ് അംഗങ്ങളാണ്.\nEnglish Summary: Police participation inHaritha keralam mission


xiaomi redmi 7a will launch in july | ഷാവോമി റെഡ്മി 7എ ജൂലായ് നാലിന് ഇന്ത്യയിലേക്ക് | Mangalam\nTuesday, July 02, 2019 Last Updated5Min 39 Sec ago English Edition\nTuesday 02 Jul 2019 03.48 PM\nജൂലായ് നാലിന് ഷാവോമിയുടെ 7എ സ്മാര്‍ട്‌ഫോണുകള് ഇന്ത്യയില് അവതരിപ്പിക്കും. ഷാവോമിയും 7എ ഫോണിന്റെ ടീസര് പോസ്റ്റുകള് കുറച്ചു ദിവസങ്ങളായി സോഷ്യല്‍മീഡിയയില് പങ്കുവെക്കുന്നുണ്ട്. ഫ്‌ളിപ്കാര്‍ട്ട് പുതിയ ഫോണിനായി പ്രത്യേകം പേജ് ഒരുക്കിയിട്ടുണ്ട്.\n#smartdeshkasmartphone 'സ്മാര്‍ട് ദേശ് കാ സ്മാര്‍ഫോണ്' എന്ന പേരിലാണ് ഫോണ് വിപണിയിലെത്തിക്കുന്നത്.\nഅന്താരാഷ്ട്ര വിപണിയില് അവതരിപ്പിച്ച ഫോണില് നിന്നും വ്യത്യസ്തമായി കൂടുതല് മെച്ചപ്പെട്ട സൗകര്യങ്ങളുമായാണ് ഫോണ് ഇന്ത്യയിലെത്തിക്കുകയെന്ന് ഷാവോമി ഇന്ത്യ പ്രഖ്യാപിച്ചിട്ടുണ്ട്. ഈ പുതിയ ഫോണ് ബജറ്റ് ഫോണുകളുടെ നിരയിലേക്കാണ് എത്തുന്നത്. ഫോണിന്റെ വിലയെന്താണെന്ന് കമ്പനി ഇതുവരെ വെളിപ്പെടുത്തിയിട്ടില്ല. 6000 രൂപയക്കടുത്താവും ഇന്ത്യയില് ഇതിന്റെ വിലയെന്ന് പ്രതീക്ഷിക്കുന്നു. ഫ്‌ളിപ്കാര്‍ട്ട് വഴിയാണ് ഫോണ് വില്‍പന.\n5.4 ഇഞ്ച് ഐപിഎസ് എല്‍സിഡി ഡിസ്പ്ലേയാണ് റെഡ്മി 7എ ഫോണിനുള്ളത്. ക്വാല്‍കോം സ്നാപ്ഡ്രാഗണ് 439 പ്രൊസസര് ആണ് ഇതില് ഉപയോഗിച്ചിട്ടുള്ളത്. റെഡ്മി 6എയില് മീഡിയാടെക് പ്രൊസസര് ആണുള്ളത്.\nമൂന്ന് ജിബി റാമും 32 ജിബി സ്റ്റോറേജും ഫോണിലുണ്ടാവും. 4000 എംഎഎച്ച് ആണ് ബാറ്ററി 13 എംപി സിംഗിള് ലെന്‍സ് ക്യാമറയാണ് ഫോണില് അഞ്ച് മെഗാപിക്സല് സെല്‍ഫി ക്യാമറയും ഉണ്ടാവും. ആന്‍ഡ്രോയിഡ്9അടിസ്ഥാനമാക്കിയുള്ള എംഐയുഐ 10 ഓഎസ് ആണ് ഫോണിലുള്ളത്.


സംസ്ഥാനത്ത് തുടർച്ചയായ രണ്ടാം ദിവസവും സ്വർണവിലയിൽ മാറ്റമില്ല | Kerala|gold rate|no change\nഒരു പവൻ സ്വർണത്തിന് 36,080 രൂപയാണ് ഇന്നത്തെ സ്വർണവില\nNov 8, 2021, 03:12 pm IST\nതിരുവനന്തപുരം: തുടർച്ചയായ രണ്ടാം ദിവസവും സംസ്ഥാനത്ത് സ്വർണവില മാറ്റമില്ലാതെ തുടരുന്നു. മൂന്നു ദിവസമായി സ്വർണവില ഈ മാസത്തെ ഏറ്റവും ഉയർന്ന നിരക്കിലാണ്. ശനിയാഴ്ച പവന് 320 രൂപയാണ് കൂടിയത്. ഒരു പവൻ സ്വർണത്തിന് 36,080 രൂപയാണ് ഇന്നത്തെ സ്വർണവില.\nഏറെ നാളുകൾക്ക് ശേഷം പവന് വില 36,000 ന് മുകളിൽ കടന്നത് ശനിയാഴ്ച ആണ്. വെള്ളിയാഴ്ച കേരളത്തിൽ സ്വർണവില പവന് 120 രൂപ വർധിച്ചിരുന്നു. എന്നാൽ വ്യാഴാഴ്ച ഈ മാസത്തെ ഏറ്റവും കുറഞ്ഞ നിരക്കിലായിരുന്നു സ്വർണം. നവംബർ ഒന്നിന് 35,760 രൂപയായിരുന്നു പവന് വില. നവംബർ രണ്ടിന് വില ഉയർന്ന് പവന് 35,840 രൂപയായി.\nRead Also: മധുരത്തിന് മാത്രമല്ല ചർമ്മ സംരക്ഷണത്തിനും പഞ്ചസാര ഉപയോഗിക്കാം\nഒക്ടോബർ 26നാണ് കഴിഞ്ഞ മാസം ഏറ്റവും ഉയര്‍ന്ന നിരക്കില് സ്വര്‍ണ വില എത്തിയത്. പവന് 36,040 രൂപയായിരുന്നു വില. കഴിഞ്ഞ രണ്ട് മാസത്തിനിടയിലെ ഏറ്റവും ഉയര്‍ന്ന നിരക്കായിരുന്നു ഇത്. ഒക്ടോബര് ഒന്നിന് പവന് 34,720 രൂപയായിരുന്നു വില. ഇതാണ് കഴിഞ്ഞ മാസത്തെ കുറഞ്ഞ നിരക്ക്.\nമധുരത്തിന് മാത്രമല്ല ചർമ്മ സംരക്ഷണത്തിനും പഞ്ചസാര ഉപയോഗിക്കാം


ലേഡി സൂപ്പര് സ്റ്റാറിന് അറിയാത്തതായി വല്ലതും ഉണ്ടോ?, അഭിനയവും,പാട്ടും,ഡാന്‍സും,ഇപ്പോഴിതാ വീണയും - Pravasishabdam\nHome Entertainment ലേഡി സൂപ്പര് സ്റ്റാറിന് അറിയാത്തതായി വല്ലതും ഉണ്ടോ?, അഭിനയവും,പാട്ടും,ഡാന്‍സും,ഇപ്പോഴിതാ വീണയും\nമലയാളത്തിന്റെ ലേഡി സൂപ്പര്‍സ്റ്റാര് മഞ്ജു വാര്യര് മലയാള സിനിമയുടെ ഒരു സ്വകാര്യ അഹങ്കാരം തന്നെയാണ്. അഭിനയവും പാട്ടും ഡാന്‍സും ഇപ്പോഴിതാ വീണ വായനയും. ലോക്ക്ഡൗണ് കാലത്ത് ഡാന്‍സ് പ്രാക്ടീസ് ചെയ്യുന്ന വീഡിയോ മഞ്ജു വാര്യര് പങ്ക് വെച്ചിരുന്നു. സോഷ്യല് മീഡിയയില് അത് വൈറലാവുകയും ചെയ്തു. ഇപ്പോഴിതാ വീണ വായനയും മഞ്ജു ഫേസ്ബുക്കിലൂടെ പങ്കു വെച്ചിരിക്കുകയാണ്.\nലോക്ക്ഡൗണ് കാലം ഒരു തരത്തില് ഏറ്റവും ഗുണം ചെയ്യുന്നത് നമ്മുടെ കലാകാരന്‍മാര്‍ക്കാണ്. സ്വയം പരിശീലനത്തിന് ഒരുപാട് സമയം ഇവര്‍ക്ക് ലഭിക്കാറുണ്ടിപ്പോള്. കൊവിഡ് കാലത്ത് നമ്മള് ഒരുപാട് കേട്ട പാട്ടുകളില് ഒന്നാണ് ബെല്ലാ ചാവോ.ഈ പാട്ടാണ് മഞ്ജു തന്റെ വീണയില് വായിച്ചത്.\nമണി ഹീസ്റ്റ് വെബ് സീരിസിലെ ഈ വീണ്ടും വന്നപ്പോഴാണ് ലോകം ഇതിനെ ഇത്തവണ ശ്രദ്ധിച്ചത്. കാലങ്ങള്‍ക്ക് മുന്നേ ലോകം ഏറ്റുപാടിയ അതിജീവനത്തിന്റെ ഗാനമാണ് ബെല്ലാ ചാവോ. മരണമില്ലാത്ത പാട്ടാണ് ബെല്ലാ ചാവോ. അതുകൊണ്ടാണ് കൊവിഡ് പ്രതിസന്ധിയുടെ കാലത്ത് പാട്ട് ഇത്രയും പ്രശസ്തമായത്. കൊവിഡ് കാലത്ത് ഒറ്റു ഇറ്റലിക്കാരന് വീടിന്റെ ബാല്‍ക്കണിയില് ഇരുന്ന് വീണ്ടും ഈ പാട്ട് പാടിയപ്പോഴാണ് നമ്മളെല്ലാം ഇത് ഏറ്റെടുത്തത്. ഏതായാലും മഞ്ജുവിന്റെ വീണ വായന എല്ലാ പ്രേക്ഷകരും ഏറ്റെടുത്തിരിക്കുകയാണ്. മഞ്ജുവിന് അറിയാത്തതായി എന്തെങ്കിലും ഉണ്ടോ എന്നാണ് ആരാധകര് ചോദിക്കുന്നത്. ഇതോടെ ലേഡി സൂപ്പര്‍സ്റ്റാര് സംഗീതത്തിലും സ്റ്റാര് ആയിരിക്കുകയാണ്.\nPrevious articleകൊവിഡ് ലക്ഷണങ്ങള് മറച്ചുവെക്കാന് പാരസെറ്റമോള്;ഗള്‍ഫില് നിന്നെത്തുന്നവരുടെ കാര്യത്തില് ആശങ്ക\nNext articleബിബിസി ചര്‍ച്ചയിലെ ഗോവ പരാമര്‍ശം തെറ്റായിപ്പോയതാണ്;തെറ്റുതിരുത്തുകയാണെന്ന് ശൈലജ ടീച്ചര്


പണമില്ല, പണിയുമില്ല..., ചോദ്യചിഹ്നക്കൊളുത്തുകളില് തൂങ്ങിയാടുന്നൂ, ജനം... - Sathyadeepam\n|^| Home -> Pangthi -> കാഴ്ചപ്പാടുകള് -> പണമില്ല, പണിയുമില്ല…, ചോദ്യചിഹ്നക്കൊളുത്തുകളില് തൂങ്ങിയാടുന്നൂ, ജനം…\nപണമില്ല, പണിയുമില്ല…, ചോദ്യചിഹ്നക്കൊളുത്തുകളില് തൂങ്ങിയാടുന്നൂ, ജനം…\nപ്രധാനമന്ത്രി രാജ്യത്തോട് നടത്തിയ രണ്ട് ആഹ്വാനങ്ങളും ജനം അതേപടി നടപ്പിലാക്കി. അതൊരു പ്രതീകാത്മക ഐക്യപ്രകടനമാകുകയും ചെയ്തു. നല്ലത്. എന്നാല്, ലോക്ക്ഡൗണ് കഴിയുമ്പോള് ജനങ്ങളുടെ ജീവസന്ധാരണത്തിനു കേന്ദ്ര, സംസ്ഥാന ഭരണകൂടങ്ങള് എന്തുചെയ്യാന് പോകുന്നുവെന്ന് പറയാനുള്ള സന്ദര്‍ഭം കൂടിയാണിത്.\nനോട്ട് പിന്‍വലിക്കലും ലോക്ക്ഡൗണും\nമേയ്- 3ന് ലോക്ക്ഡൗണ് പിന്‍വലിക്കുമെന്നു കരുതുന്നു. ആ നാളുകളില് 47% ഭാരതീയരുടെയും കീശ കാലിയായിരിക്കുമെന്ന് ഒരു സര്‍വേ ചൂണ്ടിക്കാട്ടിക്കഴിഞ്ഞു. നോട്ട് പിന്‍വലിക്കല് കാലത്തോട് സദൃശമായ ഒരു സാമ്പത്തിക കാലാവസ്ഥയിലേക്ക് ജനം നീങ്ങിക്കൊണ്ടിരിക്കുന്നു. നോട്ട് പിന്‍വലിക്കല് നടപ്പാക്കിയപ്പോള്, രാജ്യത്തുണ്ടായിരുന്ന 17 ലക്ഷം കറന്‍സി നോട്ടുകളില് 67 ശതമാനവും ഇന്ത്യയിലെ 1%വരുന്ന സമ്പന്നവര്‍ഗ്ഗത്തിന്‍റെ കൈവശമായിരുന്നു. ഇതില് 0.1 % പണവും ഉന്നതരുടെ കൈകളില് ഭദ്രമായിരുന്നു. ഗ്രേഡ് 1,2നഗരങ്ങള് ഉള്‍പ്പെടുന്ന രാജ്യത്തെ 10% ജില്ലകളില് കറന്‍സിയുടെ 764 മടങ്ങും കേന്ദ്രീകരിക്കപ്പെട്ടതായി ഈ സര്‍വേയിലുണ്ട്. പര്‍വതപ്രദേശങ്ങളിലും ട്രൈബല് മേഖലകളിലും 0.2 % പണം മാത്രമാണ് അന്നുണ്ടായിരുന്നത്.\nനോട്ട് പിന്‍വലിക്കല് നാളുകളില് സാധാരണക്കാരും പാവങ്ങളും കഷ്ടപ്പെട്ട ചരിത്രമുണ്ടായിട്ടും, അന്നുപറ്റിയ പിഴവ് ഉണ്ടാകാതിരിക്കാനുള്ള ജാഗ്രത കോവിഡ് 19 സംബന്ധിച്ച പ്രധാനമന്ത്രിയുടെ ആദ്യ പ്രഖ്യാപനത്തില് ഉണ്ടായോ എന്നു ചിലര് സംശയം പ്രകടിപ്പിച്ചിട്ടുണ്ട്. മാത്രമല്ല, സ്വന്തം നാടുകളിലേക്ക് കാല്‍നടയായി യാത്ര തിരിച്ച ഗ്രാമീണ തൊഴിലാളികള്‍ക്കു നേരെ രാസവസ്തുക്കളടങ്ങിയ ലായനി ചീറ്റിച്ചതിനെ സുപ്രീംകോടതിയില് ചോദ്യം ചെയ്തപ്പോള്, മാധ്യമങ്ങള് വാര്‍ത്തകള് നല്‍കുന്നതിന് സെന്‍സര്‍ഷിപ്പ് ഏര്‍പ്പെടുത്തണമെന്നായിരുന്നു കേന്ദ്രസര്‍ക്കാരിന്‍റെ മറുവാദം. കോടതി ഈ വാദം തള്ളിക്കളഞ്ഞുവെങ്കിലും ഇങ്ങനെയുള്ള സംഭവങ്ങള് റിപ്പോര്‍ട്ട് ചെയ്യുമ്പോള്, സര്‍ക്കാര് അറിയിപ്പുകളെ മാധ്യമങ്ങള് ആശ്രയിക്കണമെന്നു പറഞ്ഞത് വിരോധാഭാസമായി മാറുകയും ചെയ്തു!\nഇന്ത്യയില് അന്നന്നു ജോലി ചെയ്തു കുടുംബം പുലര്‍ത്തുന്ന 77% പേരുണ്ട്. കോവിഡ് കാലം കഴിയുന്നതിനു മുമ്പേ പട്ടിണിക്കു മുന്നില് ലോക്ക്ഡൗണ് ആകുന്നവരെ സഹായിക്കാന് കേരളമടക്കം ചില സംസ്ഥാനങ്ങള് നടപടികള് സ്വീകരിച്ചിട്ടുണ്ട്. ഇന്ത്യയിലെ തൊഴില്‍രംഗത്തുള്ളവരില് 90% ഉം അസംഘടിതരാണെന്നിരിക്കെ, ഈ മഹാമാരിക്കു പിന്നാലെ സാധാരണക്കാരും പാവങ്ങളും അഭിമുഖീകരിക്കാന് പോകുന്ന ജീവിത പ്രശ്നങ്ങളെ ഭരണകൂടങ്ങള് അനുകമ്പയോടെ കാണണം. പ്രധാനമന്ത്രി ബാല്‍ക്കണിയില് നിന്ന് ദീപം തെളിക്കാന് ആഹ്വാനം നടത്തിയതിനെ നടന് കമലഹാസന്‍റെ പാര്‍ട്ടി കടുത്ത ഭാഷയില് വിമര്‍ശിക്കുകയുണ്ടായി. മട്ടുപ്പാവിലല്ല, സാധാരണ ജനമുള്ളതെന്ന് കമല് പ്രധാനമന്ത്രിയെ ഓര്‍മ്മിപ്പിക്കുകയുണ്ടായി. ഒരു ഷോമാന് എന്ന നിലയില് നിന്ന് ഒരു അഡ്മിനിസ്ട്രേറ്റര് എന്ന നിലയില് പ്രധാനമന്ത്രിയുടെ നയചാതുര്യം ഉരച്ചുനോക്കുന്ന നാളുകളാണ് വരാന് പോകുന്നത്.\nപുര കത്തുമ്പോള് വാഴ മാത്രമല്ല, പലതും…\nഎല്ലാം അടച്ചുപൂട്ടിയ വീട്ടില് ഗാര്‍ഹിക പീഡനം വര്‍ദ്ധിക്കുന്നുവെന്ന് ദേശീയ വനിതാ കമ്മീഷന് വിലപിക്കുന്നതു കേട്ടു. കോവിഡിന്‍റെ പശ്ചാത്തലത്തില്, നമ്മുടെ രാജ്യത്തും മനുഷ്യാവകാശങ്ങള് ചവിട്ടി മെതിക്കപ്പെടരുത്. ഭരണഘടനാസ്ഥാപനങ്ങളെയും മാധ്യമങ്ങളെയും വരുതിയിലാക്കുന്ന രാഷ്ട്രീയ കന്നംതിരിവുകള്‍ക്കും ആരും തുനിയരുത്. ചിലപ്പോള് ഇത്തരം അധികാര ദുര്‍വിനിയോഗങ്ങള്‍ക്ക് സാധ്യതയുണ്ടെന്ന് 2019 മാര്‍ച്ച് 6-നും 16-നും ഐക്യരാഷ്ട്രസഭയുടെ മനുഷ്യാവകാശ കമ്മീഷന് മുന്നറിയിപ്പ് നല്‍കിയിരുന്നു. ലോകത്തിലെ ചില രാജ്യങ്ങളില് ഇത്തരം ചില സാഹസങ്ങള് അരങ്ങേറിയതായി റിപ്പോര്‍ട്ടുകളുമുണ്ട്. ഇസ്രായേലില്, ഗുരുതരമായ അഴിമതിയാരോപണങ്ങളില് ശ്വാസം മുട്ടുന്ന പ്രധാനമന്ത്രി നെതന്യാഹു കോടതികള് തന്നെ അടച്ചുപൂട്ടിക്കഴിഞ്ഞു. പുതിയതായി തെരഞ്ഞെടുക്കപ്പെട്ട പാര്‍ലമെന്‍റ് സമ്മേളിക്കാന് അദ്ദേഹം അനുവദിക്കുന്നുമില്ല. ഹങ്കറിയില് നിലവിലുള്ള പൗരാവകാശനിയമങ്ങളും പാര്‍ലമെന്‍റും സസ്പെന്‍ഡ് ചെയ്തിരിക്കുന്നു. ഫിലിപ്പൈന്‍സില് പ്രസിഡന്‍റ് കോവിഡിനെ ചെറുക്കാനായി അടിയന്തിരാവസ്ഥ ശൈലിയിലുള്ള അധികാരങ്ങള് സ്വന്തമാക്കിക്കഴിഞ്ഞു. ചിലിയില് നടന്നുവന്നിരുന്ന ശക്തമായ പ്രതിപക്ഷസമരങ്ങള് അടിച്ചമര്‍ത്താന് ഭരണകൂടം നിയമങ്ങള് തന്നെ മാറ്റിയെഴുതിയിരിക്കുകയാണ്.\nകോവിഡ് 19-ന്‍റെ പശ്ചാത്തലത്തില് വിവിധ സംസ്ഥാനങ്ങള് ആവിഷ്കരിച്ച നിയമങ്ങള് 1897-ല് പ്ലേഗ് രോഗം പടര്‍ന്നപ്പോള് ബ്രിട്ടീഷുകാര് കൊണ്ടുവന്ന കരിനിയമത്തിന്‍റെ മോഡലാണെന്ന പരാതിയുണ്ട്. രോഗബാധയുണ്ടോയെന്ന് വീടിന്‍റെ അകത്തളങ്ങളില് കയറി നേരിട്ടറിയാന് ശ്രമിച്ച രണ്ട് ബ്രിട്ടീഷ് ഉദ്യോഗസ്ഥരെ കൊലപ്പെടുത്തിയ ദാമോദര്, ബാലകൃഷ്ണ എന്നീ രണ്ട് ഇന്ത്യക്കാരെ 1899-ലാണ് തൂക്കിലേറ്റിയത്. പില്‍ക്കാലത്ത് ബ്രീട്ടീഷുകാര്‍ക്കെതിരെയുള്ള ജനരോഷത്തിന് ഈ സംഭവവും വഴിമരുന്നിട്ടുവെന്ന് ചരിത്രം ഓര്‍മ്മിപ്പിക്കുന്നു.\nഇരട്ടത്താപ്പ് അരുത്, കണക്ക് പറയണം\nഓഖിയും പ്രളയങ്ങളും സംബന്ധിച്ച ദുരിതാശ്വാസ വിതരണത്തിന്‍റെ വ്യക്തമായ കണക്ക് കേരളസര്‍ക്കാര് ഇതുവരെ ജനസമക്ഷം അവതരിപ്പിച്ചിട്ടില്ല. കേന്ദ്രമാണെങ്കില് 314 കോവിഡ് കേസുകളുള്ള കേരളത്തിന് 157 കോടി രൂപയും 122 കേസുകള് മാത്രമുള്ള ഗുജറാത്തിന് 662 കോടി രൂപയും അനുവദിച്ചു കൊണ്ട് ഈ മേഖലയില് ചില അസുഖകരമായ പ്രവണതകളുണ്ടെന്ന് നമ്മെ ഓര്‍മ്മിപ്പിക്കുന്നുമുണ്ട്.\nഭിന്നശേഷിയുള്ളവര്‍ക്ക് കുടുംബത്തിലും സമൂഹത്തിലും അംഗീകാരവും ആദരവും ലഭ്യമാക്കുവാന് സമൂഹാധിഷ്ഠിത പുനരധിവാസ പദ്ധതി വഴിയൊരുക്കി-മാര് മാത്യു മൂലക്കാട്ട്\nമാര്‍പാപ്പയുടെ പുതിയ ഡോക്ടര് വാര്‍ദ്ധക്യരോഗ വിദഗ്ദ്ധന്


ചിലന്തി പഠിപ്പിച്ച പാഠം - Janayugom Online\nപണ്ടൊരു രാജാവ് യുദ്ധത്തില് പരാജിതനായി കാട്ടിലേക്ക് ഓടിപ്പോയി. ഒരു ഗുഹയില് അഭയം കണ്ടെത്തി. നന്നായി പൊരുതിയിട്ടും വലിയ ശത്രു സെെന്യത്തെ ജയിക്കാന് രാജാവിന്റെ ചെറിയ സെെന്യത്തിനായില്ല. ശത്രു രാജ്യം പിടിച്ചടക്കി. അവര് തന്നെ കൊല്ലുമെന്നു ഉറപ്പായപ്പോഴാണ് രാജാവ് കാട്ടിലേക്ക് രക്ഷപ്പെട്ടത്. ഒരു ദിവസം തന്റെ പരാജയത്തെക്കുറിച്ച് ഓര്‍ത്ത് ദുഃഖിച്ചു കിടക്കുകയായിരുന്ന രാജാവ് ഗുഹയുടെ മൂലയ്ക്ക് വലകെട്ടാന് ശ്രമിക്കുന്ന ഒരു ചിലന്തിയെ ശ്രദ്ധിച്ചു.\nവലകെട്ടാനായി ഗുഹയുടെ ചുവരിലൂടെ ഇഴഞ്ഞു നീങ്ങുന്നതിനിടയില് പലതവണ വല പൊട്ടി അവന് താഴെ വീണു. അതുകൊണ്ടൊന്നും പിന്തിരിയാതെ അവന് വല കെട്ടാനുള്ള ശ്രമം തുടര്‍ന്നു. ഒടുവില് അവന്റെ ശ്രമം വിജയിക്കുക തന്നെ ചെയ്തു. ഇതു കണ്ട രാജാവ് ചിന്തിച്ചു. പിന്തിരിയാതെ ശ്രമിക്കാന് ഒരു ചിലന്തിക്ക് കഴിയുമെങ്കില് രാജാവായ ഞാന് ഈ ഗുഹയില് വന്നു ചടഞ്ഞിരിക്കുന്നത് ശരിയാണോ? അങ്ങനെ രാജാവ് കാട്ടില് നിന്നും പുറപ്പെട്ടു.\nപുറത്തുള്ള തന്റെ വിശ്വസ്തരായ അനുയായികളുമായി ബന്ധപ്പെട്ടു. അതിനു ശേഷം തന്നെ പിന്‍തുണയ്ക്കുന്ന വീരയോദ്ധാക്കളെയെല്ലാം ചേര്‍ത്ത് അദ്ദേഹം ഒരു ശക്തമായ സെെന്യം രൂപീകരിച്ചു. സെെന്യവുമായി ചെന്ന് അദ്ദേഹം ശത്രുക്കളുമായി ഏറ്റുമുട്ടി. തന്റെ രാജ്യം തിരിച്ചുപിടിച്ചു. തന്നെ മഹത്തായ പാഠം പഠിപ്പിച്ച ചിലന്തിയെ രാജാവ് നന്ദിപൂര്‍വം ഓര്‍ക്കുകയായിരുന്നു.\nകോവിഡ് കാലത്തെ ബാലപാഠങ്ങൾ\nനവകാര്‍ഷിക മുന്നേറ്റത്തില് കുട്ടികളെയും ഭാഗമാക്കണം


കണ്ണൂര് മഹോല്‍സവത്തിന് ഇന്ന് മൂന്നുമണിക്ക് തുടക്കം - Kannur Varthakal Online\nകണ്ണൂര് മഹോല്‍സവത്തിന് ഇന്ന് മൂന്നുമണിക്ക് തുടക്കം\nകണ്ണൂര്: വിനോദങ്ങളുടെയും ഷോപ്പിംഗിന്റെയും സമന്വയം തീര്‍ക്കുന്ന കണ്ണൂര് മഹോല്‍സവത്തിന് ഇന്ന് മൂന്നു മണിക്ക് പോലീസ് മൈതാനിയില് തുടക്കമാവും. അതിജീവനത്തിന്റെയും ഉയിര്‍ത്തെഴുന്നേല്‍പ്പിന്റെയും വിസ്മയമായ നോഹയുടെയും നുഹുനബിയുടെയും നോഹയുടെ പെട്ടകത്തിന്റെ മാതൃകയിലാണ് പ്രവേശന കവാടം നിര്‍മ്മിച്ചിട്ടുള്ളത്. ഇതിലൂടെ കയറുന്ന ഏവരേയും വിസ്മയത്തിലാറാടിക്കുന്ന പ്രദര്‍ശനങ്ങളാണ് അകത്ത് കാത്തിരിക്കുന്നത്. ഡി.ജെ അമ്യൂസ്‌മെന്റാണ് ട്രേഡ് ഫെയര് ഒരുക്കിയിരിക്കുന്നത്.\nബാഹുബലിയിലെ പ്രിയകഥാപാത്രങ്ങളുടെയും മഹിഷ്മതി നഗരത്തിന്റെയും പുനരാവിഷ്‌കാരമുള്ള ബാഹുബലി മ്യൂസിയവും പ്രേതാനുഭവത്തിന്റെ വിസ്മയമൊരുക്കുന്ന ഗോസ്റ്റ് ഹൗസും പ്രത്യേകതയാണ്. മോഹന്‍ലാലിന്റെ പുലിമുരുകന് അതേപൊലിമയോടെ പുനരാവിഷ്‌കരിക്കുന്നുണ്ട്. ഗോത്ര സ്മൃതി പ്രദര്‍ശനം, ചലിക്കുന്ന യന്ത്രമൃഗങ്ങള്, ത്രീഡി ഷോ, അമ്യൂസ്‌മെന്റ് പാര്‍ക്ക്, മണ്‍മറഞ്ഞ പ്രശസ്ത വ്യക്തികളോടൊപ്പം സെല്‍ഫി എടുക്കാനുള്ള അവസരം, അമ്യൂസ്‌മെന്റ് പാര്‍ക്ക് തുടങ്ങിയവയും വിനോദമാകും. ഫുഡ് കോര്‍ട്ടുകള്, വിവിധ സംസ്ഥാനങ്ങളിലെ വ്യത്യസ്ത ഉല്‍പ്പന്നങ്ങള് എന്നിവയും ഒരുക്കിയിട്ടുണ്ട്.\nഡി.ജെ.അമ്യൂസ്‌മെന്റ് എം.ഡി സി.കെ.ദിനേശ് കുമാര്, രവീന്ദ്രന് പി, മാനേജര് വി.എസ് ബെന്നി, വിന് വിന് കോര്‍പ്പ് സി.ഇ.ഒ ടി. മിലേഷ് കുമാര്, എ.ആര്.സേഠ് എന്നിവര് പത്രസമ്മേളനത്തില് പങ്കെടുത്തു.\nPrevious പാപ്പിനിശ്ശേരി CHC യിൽ ഡോക്ടർമാരുടെ രാത്രി കാല സേവനം ലഭ്യമാക്കണം; ശാസ്ത്രസാഹിത്യ പരിഷത്ത്\nNext കണ്ണൂര് ഉള്‍പ്പെടെ9ജില്ലകളെ വരള്‍ച്ചാബാധിതമായി പ്രഖ്യാപിച്ചു


Chemban Vinod takesaselfie with Prithviraj - Malayalam Filmibeat\nപൃഥ്വിരാജിനൊപ്പം ചെമ്പന്റെ ഒരു ബ്ലാക്ക് ആന്റ് വൈറ്റ് സെല്‍ഫി; കിടു അല്ലേ...\n| Updated: Wednesday, November 4, 2015, 10:47 [IST]\nപൃഥ്വിരാജിനൊപ്പമുള്ള ചെമ്പന് വിനോദിന്റെ ബ്ലാക്ക് ആന്റ് വൈറ്റ് സെല്‍ഫി വൈറലാകുന്നു. പൃഥ്വിയുടെ പുതിയ ചിത്രമായ ഡാർവിന്റെ പരിണാമം എന്ന ചിത്രത്തിന്റെ ഷൂട്ടിങ് ലൊക്കേഷനില് നിന്നും പകര്‍ത്തിയ സെല്‍ഫിയാണിത്. ചിത്രത്തില് ഒരു കഥാപാത്രത്തെ ചെമ്പനും അവതരിപ്പിയ്ക്കുന്നുണ്ട്.\nനേരത്തെ ടമാര് പഠാര്, സപ്തമശ്രീ തസ്‌കര, ഡബിള് ബാരല് എന്നീ ചിത്രങ്ങളില് പൃഥ്വിയും ചെമ്പനും ഒന്നിച്ചഭിനയിച്ചിട്ടുണ്ട്. ഡാർവിന്റെ പരിണാമത്തില് വളരെ ചെറിയൊരു വേഷമാണ് ചെമ്പന് ചെയ്യുന്നതെന്നാണ് സൂചന.\n2010 ല് അഭിനയ ജീവിതം തുടങ്ങി, അഞ്ച് വര്‍ഷത്തിനുള്ളില് പ്രേക്ഷകപ്രീതി നേടിയ ചെമ്പന് വിനോദ് ജോസിന്റെ കരിയറിലൂടെ ഒന്ന് പോയി നോക്കാം, ചിത്രങ്ങളിലൂടെ തുടര്‍ന്ന് വായിക്കൂ...\nഇതാണ് ഡാർവിന്റെ പരിണാമത്തില് എന്ന ചിത്രത്തിന്റെ ഷൂട്ടിങ് ലൊക്കേഷനില് പൃഥ്വിയ്‌ക്കൊപ്പം നിന്നെടുത്ത ചെമ്പന് വിനോദ് ജോസിന്റെ സെല്‍ഫി\nലിജോ ജോസ് പെല്ലിശ്ശേരി സംവിധാനം ചെയ്ത നായകന് എന്ന ചിത്രത്തിലൂടെ 2010 ലാണ് ചെമ്പന് വിനോദിന്റെ വെള്ളിത്തിരാ പ്രവേശം. ഇന്ദ്രജിത്തും തിലകനും ജഗതി ശ്രീകുമാറുമൊക്കെ മുഖ്യവേഷത്തിലെത്തിയ ചിത്രത്തില് ശരവണ് എന്ന കഥാപാത്രത്തെയാണ് ചെമ്പന് അവതരിപ്പിച്ചത്.\nപിന്നീട് കുഞ്ഞു കുഞ്ഞു വേഷങ്ങളിലൂടെ ചെമ്പന് മുന്നോട്ട് വന്നു. 2011 ല് പേരുപോലുമില്ലാത്ത കഥാപാത്രമായി സിറ്റി ഓഫ് ഗോഡില് അഭിനയിച്ചു. 2012 ല് റിലീസ് ചെയ്ത ഫ്രൈഡിയില് ബോട്ട് ഡ്രൈവറുടെ വേഷത്തിലാണ് ചെമ്പന് എത്തിയത്.\nഒരു വര്‍ഷത്തില് ഒരു ചിത്രമെന്ന കണക്കെയായിരുന്നു ചെമ്പന് 2013 വരെ അവസരം ലഭിച്ചത്. എന്നാല് 2013 ല് മികച്ച കുറേ വേഷങ്ങള് ചെമ്പനെ തേടിയെത്തി. ഓര്‍ഡിനറിയില് തുടങ്ങി, ആമേന്, കാഞ്ചി, കിളി പോയി, അഞ്ച് സുന്ദരികള്, കടല് കടന്നൊരു മാത്തുക്കുട്ടി, നോര്‍ത്ത് 24 കാതം, കൂട്ടത്തില് ഒരാള് എന്നീ ചിത്രങ്ങള് 2013 ല് ചെയ്തതാണ്.\n2014 ആകുമ്പോഴേക്കും ചെമ്പന് കുറച്ചുകൂടെ ശ്രദ്ധിക്കപ്പെട്ടു തുടങ്ങിയിരുന്നു. ഹാപ്പി ജേര്‍ണി, മോസായിലെ കുതിര മീനുകള്, സംസാരം ആരോഗ്യത്തിന് ഹാനീകരം, ടമാര് പഠാര്, സപ്തമശ്രീ തസ്‌കര, ഇയ്യോബിന്റെ പുസ്തകം എന്നീ ചിത്രങ്ങള് 2014 ല് ചെയ്തവയാണ്.\nചെറിയൊരു വേഷമായിരുന്നെങ്കില് കൂടെ നോര്‍ത്ത് 24 കാതത്തിലൂടെയാണ് ചെമ്പന് ജനശ്രദ്ധ നേടിയത്. ടമാര് പഠാറിലും സപ്തമശ്രീ തസ്‌കരയിലും നായക തുല്യ വേഷങ്ങള് ചെയ്തു. ഇയ്യോബിന്റെ പുസ്തകത്തിലെ ഡിമിട്രി എന്ന കഥാപാത്രങ്ങള് ഏറെ പ്രശംസിക്കപ്പെട്ടു.\nടമാര് പഠാറിനും, സപ്തമ ശ്രീ തസ്‌കരയിലെയും നായക തുല്യ വേഷത്തിന് ശേഷം ഒരു സെക്കന്‍റ് ക്ലാസ് യാത്ര, ഉറുമ്പുകള് ഉറങ്ങാറില്ല, ഡബിള് ബാരല് എന്നീ ചിത്രങ്ങളില് നായക തുല്യ വേഷങ്ങളാണ് ചെമ്പന് അവതരിപ്പിച്ചത്.\nആട് ഒരു ഭീകര ജീവിയാണ് എന്ന ചിത്രത്തിലൂടെയാണ് ചെമ്പന് ഈ വര്‍ഷം തുടങ്ങിയത്. പിന്നീട് ഒരു സെക്കന്റ് ക്ലാസ് യാത്ര, ചന്ദ്രേട്ടന് എവിടെയാ, നീന, ഉറുമ്പുകള് ഉറങ്ങാറില്ല, ലോഡ് ലിവിങ്‌സ്റ്റമണ് 7000 കണ്ടി, എന്നീ ചിത്രങ്ങളില് ഈ വര്‍ഷം അഭിനയിച്ചു.\nMORE DARWINTE PARINAMAM NEWS\nഡാര്‍വിന്റെ പരിണാമം; ഒരാഴ്ചത്തെ കലക്ഷന് റിപ്പോര്‍ട്ട്\nRead more about: darwinte parinamam malayalam film selfie prithviraj chemban vinod മലയാളം സിനിമ ഡാര്‍വിന്റെ പരിണാമം സെല്‍ഫി പൃഥ്വിരാജ് ചെമ്പന് വിനോദ്\nDarwinte Parinamam actors - Prithviraj and Chemban Vinod - seem to be havingalot of fun on the sets of the movie at Fort Kochi. While filming started last month, Prithviraj joined only this week. First off, the duo sharedaselfie from the sets.


ജീവിതത്തില് വിജയിച്ചവര്‍ക്കെല്ലാം ഈ ശീലങ്ങളുണ്ട്..നിങ്ങള്‍ക്കോ? | Successful people have mastered these habits - Malayalam Oneindia\nജീവിതത്തില് വിജയിച്ചവര്‍ക്കെല്ലാം ഈ ശീലങ്ങളുണ്ട്..നിങ്ങള്‍ക്കോ?\nUpdated: Thu, Jul 28, 2016, 15:11 [IST]\nചില ശീലങ്ങള് നമ്മളെ വിഷമിപ്പിക്കും, ചിലത് വിജയത്തിലേക്ക് എത്തിക്കും. രണ്ടും ജീവതത്തിന്റെ രണ്ടു വശങ്ങളാണ്. ജീവതത്തില് ഉയരങ്ങള് കീഴടക്കാന് ആഗ്രഹിക്കുന്നവര്‍ക്ക് ചില പ്രത്യേക സ്വഭാവ വിശേഷതകള് ഉണ്ടായെ തീരൂ...\nആള്‍ക്കൂട്ടത്തില് വ്യത്യസ്തരായി നില്‍ക്കാന് നിങ്ങള് ആഗ്രഹിക്കുന്നുവോ... എങ്കില് ഇത്തരം കാര്യങ്ങള് ശീലമാകൂ.. ജീവിതത്തില് വിജയിച്ചവര്‍ക്കെല്ലാം ഈ ഗുണങ്ങളുണ്ട്.\nമടിച്ചു നില്‍ക്കാതെ ആരംഭിക്കുക\n20ാം വയസ്സില് പഠനം നിര്‍ത്തി ബിസിനസ്സിന്റെ ലോകത്തേക്ക് കടന്നു വന്ന വ്യക്തിയാണ് റിച്ചാര്‍ഡ് ബ്രാന്‍സണ്. വെര്‍ജിന് എയര്‍ലൈന്‍സ് ആരംഭിക്കുന്ന കാലഘട്ടത്തില് ബിസിനസ്സിനെക്കുറിച്ചോ എയര്‍ലൈന്‍സിനെക്കുറിച്ചോ ഒന്നും അറിയില്ലായിരുന്നു. പിന്നീട് ലോകം മുഴുവന് അറിയുന്ന ബിസിനസ്സുക്കാരായി അദ്ദേഹം വളര്‍ന്നത് അനുഭവം കൊണ്ടാണ്. എന്തെങ്കിലും ചെയ്തു തുടങ്ങുകയാണ് ആദ്യത്തെ പ്രശ്‌നം. മടിച്ചു നില്‍ക്കാതെ എന്തും തുടങ്ങി വെയ്ക്കുക. സമയം നിങ്ങള്‍ക്ക് വേണ്ടി കാത്തു നില്‍ക്കില്ല.\nസാഹചര്യങ്ങള് മനസ്സിലാക്കി പ്രതികരിക്കുക\nസാഹചര്യങ്ങള് മനസ്സിലാക്കി പ്രതികരിക്കാനുള്ള കഴിവ് മനുഷ്യന് മാത്രമുള്ളതാണ്. പ്രതികരിക്കേണ്ട സാഹചര്യത്തില് വേഗത്തില് ആലോചിച്ച് എല്ലാവര്‍ക്കും സ്വീകാര്യമായൊരു തീരുമാനത്തിലെത്തുക എന്നത് വലിയൊരു ഗുണം തന്നെയാണ്.\nആദ്യം ചെയ്യേണ്ട കാര്യങ്ങള് തിരിച്ചറിയുക\nആദ്യം ചെയ്യേണ്ട കാര്യങ്ങൾ വേഗത്തില് തിരിച്ചറിയുക. എല്ലാ കാര്യങ്ങളും കൂടി കൂട്ടികുഴയ്ക്കാതെ ആദ്യം ചെയ്യേണ്ടത് ആദ്യം ചെയ്ത് തീര്‍ക്കണം. ബിസിനസില് ഈ കഴിവ് തീര്‍ച്ചയായും വേണം.\nവിനയം കാത്തു സൂക്ഷിക്കുക\nപെരുമാറ്റത്തില് വിനയം കാത്തു സൂക്ഷിക്കുന്നത് നല്ല ശീലമാണ്. അഹങ്കാരത്തെ കുറച്ച് വിനയത്തില് പെരുമാറുന്നത് അത്രയ്ക്ക് വേഗം ശീലിക്കാവുന്ന കാര്യമല്ല. എങ്കിലും നടക്കാത്ത കാര്യവും അല്ല.\nമറ്റുള്ളവരുടെ അഭിപ്രായത്തെ കേള്‍ക്കുക. ഒറ്റ വാക്കില് ആരുടെയും അഭിപ്രായത്തെ എതിര്‍ക്കാത്തിരിക്കുക. നല്ല അഭിപ്രായങ്ങള് സ്വീകരിക്കുക.\nടീമിനൊപ്പം വര്‍ക്ക് ചെയ്യുക\nഎല്ലാവരെയും ഒരുമിപ്പിച്ച് ജോലി ചെയ്യാന് സാധിക്കുന്നത് വലിയ കഴിവാണ്. പ്രചോദനം നല്‍കുന്നത് സ്വയം പ്രവര്‍ത്തിച്ച് കാണിച്ചായിരിക്കണം.\nhuman character job business success habit സ്വഭാവം ജോലി ബിസിനസ് വിജയം\nHabits either hurt us or lead us to success. They either grow intoalifestyle that takes you away from the things you want to do or they help you createalife that’s full of action and accomplishment.


അവനൊപ്പമുള്ള ഞാൻ ഇതാണ്; നസ്രിയ പറയുന്നു-Nazriya shares photos with brother Naveen\nNazriya Shares Photos With Brother Naveen\nനസ്രിയയുടെ മുഖച്ഛായയുമായി ഇടതൂർന്ന മുടിയുള്ള കുസൃതി തുളുമ്പുന്ന ഒരു ചെറുപ്പക്കാരനാണ് നവീൻ. നവീന്റെ സോഷ്യൽ മീഡിയയിൽ കൂടുതലും നസ്രിയയുമൊന്നിച്ചുള്ള ചിത്രങ്ങൾ തന്നെയാണ്. തന്റെ ലോകം സഹോദരിയാണ് എന്നാണ് നവീൻ പറയുന്നത്.\nMay 12, 2020 01:14:39 pm\nലോക്ക്ഡൗണ് ബോറടി മാറ്റാൻ മിക്കവരും ഇപ്പോൾ സോഷ്യൽ മീഡിയയെ ആണ് ആശ്രയിക്കുന്നത്. നടി നസ്രിയ നസീമും വ്യത്യസ്തയല്ല. ഇടയ്ക്കിടെ ഇൻസ്റ്റഗ്രാമിൽ രസകരമായ പോസ്റ്റുകളുമായി നസ്രിയ എത്താറുണ്ട്. ഇക്കുറി സഹോദരൻ നവീനുമൊത്തുള്ള ചിത്രങ്ങളാണ് നസ്രിയ പങ്കുവച്ചിരിക്കുന്നത്.\nമുഖത്ത് പല ഭാവങ്ങൾ വിടർത്തി കുസൃതി നിറഞ്ഞ നേരങ്ങളിലെ ചിത്രങ്ങൾ. എന്റെ സഹോദരനൊപ്പമുള്ള ഞാൻ എന്ന അടിക്കുറിപ്പോടെയാണ് നസ്രിയ ചിത്രങ്ങൾ പങ്കുവച്ചിരിക്കുന്നത്.\nThe one with the brother @naveen_nazim\nA post shared by Nazriya Nazim Fahadh (@nazriyafahadh) on May 12, 2020 at 12:05am PDT\nസൗബിന് അമ്പിളി എന്ന ടൈറ്റില് കഥാപാത്രമായെത്തിയ സിനിമയിലെ മറ്റൊരു പ്രധാന കഥാപാത്രത്തെ അവതരിപ്പിച്ചത് നവീന് നസീം ആയിരുന്നു. ചിത്രത്തിൽ നായികയുടെ സഹോദരനായ ബോബി എന്ന കഥാപാത്രത്തെയാണ് നവീൻ അവതരിപ്പിച്ചിരിക്കുന്നത്. ഒരു നാഷണൽ സൈക്ലിങ് ചാമ്പ്യൻ കൂടിയാണ് ബോബി.\nRead More: ഈ ചേച്ചിയും അനിയനും ഇപ്പോൾ മലയാള സിനിമയിലെ താരങ്ങളാണ്\nThank you for being the reason behind everyone’s smile and happiness. You totally deserve this and more success in your life. Congrats #myika#stateaward2019


ഹിരോഷിമയില് നിന്ന് കാസര്‍കോട്ടേക്ക് ഇനി എത്ര ദൂരം?!\nഇന്ന് ആഗസ്റ്റ് - 6, ഹിരോഷിമാ ദിനം. മനുഷ്യന്‍റെ വിവേചനമില്ലാത്ത ധാര്‍ഷ്ട്ര്യത്തിന്‍റെ ഓര്‍മ്മ ദിനം. ബലിയാടുകളായ, പേരറിയാത്ത, കണ്ടിട്ടില്ലാത്ത, ഒരു പറ്റം മനുഷ്യരുടെ രക്തസാക്ഷിദിനവും. മനുഷ്യരാശിയെ ഞെട്ടിച്ച വിപത്തിന് ഇന്നേക്ക് 66 കൊല്ലം തികയുന്നു. ഏകദേ‍ശം രണ്ടു ലക്ഷത്തിലധികം പേരുടെ ജീവനാണ്, സ്വപ്നങ്ങളാണ്, നാഗസാക്കിയിലും ഹിരോഷിമയിലും കരിഞ്ഞ് വെണ്ണീറായത്. അധിനിവേശത്തിനും ഭരണകൂടതീവ്രവാദങ്ങള്‍ക്കും എന്നും ബലിയാടാകുന്നത് സാധാരണക്കാരാണ്. അവരുടെ ശവക്കല്ലറകള്‍ക്ക് മേലേ ചവിട്ടി നിന്നു മാത്രമേ ഏത് ഭരണാധികാരിക്കും തന്‍രെ വിജയക്കൊടി നാട്ടാന് കഴിഞ്ഞിട്ടുള്ളു. നമുക്കുമുന്നില് ഉദാഹരണങ്ങള് ഒരുപാടാണ്.\nഇന്ന് വികസനമെന്ന പേരില് വിവേചനമില്ലാതെ അന്ധമായി നടപ്പിലാക്കുന്ന പുത്തന് പദ്ധതികള് ഇന്നും തുടരുന്ന, വളരുന്ന മനുഷ്യന്‍റ ക്രൂരവിനോദങ്ങള്‍ക്ക് സാക്ഷ്യം പറയും. ശാസ്ത്രവും സാങ്കേതിക വിദ്യയും ഇന്ന് ആയുധങ്ങള്‍ക്ക് സമാനമാണ്. 'ശാസ്ത്രം സാമൂഹ്യപുരോഗതിക്ക വേണ്ടി' എന്ന് തത്വത്തില് അംഗീകരിക്കുന്പോഴും വികസിതരാഷ്ട്ങ്ങള് മറ്റ് രാജ്യങ്ങള്‍ക്കുമേലെ അവ ആയുധമാക്കുമെന്ന ഭയം പ്രത്യക്ഷത്തില് തന്നെ നിലനില്‍ക്കുന്നു. അതുകൊണ്ടുതന്നെ അണ്വ-ജൈവായുധങ്ങളുടെ വികസനം ഇന്ന് അഷ്ടിക്ക് വക കണ്ടെത്താനാവാതെ ഉഴറുന്ന ഏതു രാജ്യത്തിന്‍റെ വാര്‍ഷിക പദ്ധതികളില് മുടങ്ങാതെ ഇടംപിടിക്കുന്നു.\nശാസ്ത്രത്തിന്‍റെ തെററായ ഉപയോഗം തിരിച്ചറിയാന്, വേണ്ട എന്ന ഉറച്ച തീരുമാനം എടുക്കാന് ജീവിക്കുന്ന പഠനങ്ങള് നമുക്ക് പോരാതെ വരുന്നു. ചര്‍ച്ചകളും മാധ്യമ ആഘോഷങ്ങളുമല്ലാതെ മറ്റോരു പരിഹാരങ്ങള്‍ക്കും വകനല്കാതെ കാസര്‍കോട്ടെ പിഞ്ചു കുഞ്ഞുങ്ങളുടെയും ജീവിതങ്ങള് നമുക്കു മുന്നില് തൂങ്ങിയാടുന്നു.\nഅപ്പോഴും നിസ്സഹായതയും അതുപോലെ തന്നെ നിര്‍വ്വികാരതയും വിവസ്ത്രമാക്കുന്ന മനസ്സുമായി ഞാനും നിങ്ങളും...!!!\nPosted by Sandhya S.N at 10:56 AM No comments:\nഹിരോഷിമയില് നിന്ന് കാസര്‍കോട്ടേക്ക് ഇനി എത്ര ദൂരം...


പിഎസ്‍സി പത്താംതരം പ്രാഥമിക പരീക്ഷ\nHomeLatest Newsപിഎസ്‍സി പത്താംതരം പ്രാഥമിക പരീക്ഷ\nവിവിധ ഘട്ടങ്ങളിലായി അപേക്ഷകൾ ക്ഷണിച്ച പത്താം ക്ലാസ് വരെ യോഗ്യതയുള്ള 76 കാറ്റഗറികളിലേക്ക് 2022 മെയ്, ജൂൺ മാസങ്ങളിലായി പൊതുപ്രാഥമിക പരീക്ഷ നടത്തുവാൻ കേരള പബ്ലിക് സർവീസ് കമ്മിഷൻ തീരുമാനിച്ചു. നാലുഘട്ടങ്ങളിലായി നടക്കുന്ന പരീക്ഷയ്ക്ക് സംസ്ഥാനത്തുടനീളം പരീക്ഷാ കേന്ദ്രങ്ങൾ ഉണ്ടായിരിക്കും. ആകെയുള്ള 157 തസ്തികകളിലേക്ക് ഏതാണ്ട് 60 ലക്ഷത്തോളം അപേക്ഷകളാണുള്ളത്.\nകേരള അഗ്രോ ഇൻഡസ്ട്രീസ് കോർപ്പറേഷൻ ലിമിറ്റഡിൽ ജൂനിയർ അസിസ്റ്റന്റ്, റവന്യൂ വകുപ്പിൽ വില്ലേജ് ഫീൽഡ് അസിസ്റ്റന്റ്, വനം വകുപ്പിൽ റിസർവ് വാച്ചർ/ഡിപ്പോ വാച്ചർ, ഇന്ത്യൻ റിസർവ് ബറ്റാലിയനിലേക്കുള്ള പോലീസ് കോൺസ്റ്റബിൾ, ബിവറേജ് കോർപ്പറേഷനിൽ എൽ.ഡി. ക്ലർക്ക്, ജയിൽ വകുപ്പിൽ അസിസ്റ്റന്റ് പ്രിസൺ ഓഫീസർ, ഫീമെയിൽ പ്രിസൺ ഓഫീസർ, വിവിധ കമ്പനി/ബോർഡ്/കോർപ്പറേഷനിൽ ലാസ്റ്റ് ഗ്രേഡ്സെർവന്റ്, കേരള കോ-ഓപ്പറേറ്റീവ് റബ്ബർ മാർക്കറ്റിങ്ങിൽ പ്യൂൺ/അറ്റൻഡർ തുടങ്ങിയവയാണ് പ്രാഥമിക പരീക്ഷ നടക്കുന്ന പ്രധാന തസ്തികകൾ.\nതസ്തികകളുടെ വിശദാംശവും സിലബസും പി.എസ്.സി. വെബ്സൈറ്റിൽ പ്രസിദ്ധീകരിച്ചിട്ടുണ്ട്. പരീക്ഷയ്ക്ക് സ്ഥിരീകരണം നൽകുവാനുള്ള സമയം ഫെബ്രുവരി 20 മുതൽ മാർച്ച് 11 വരെയാണ്. ഇത് സംബന്ധിച്ച അറിയിപ്പുകൾ ഉദ്യോഗാർത്ഥികൾക്ക് പ്രൊഫൈൽ വഴി നൽകിയിട്ടുണ്ട്. അപേക്ഷിച്ച ഓരോ തസ്തികയ്ക്കും പരീക്ഷ എഴുതുമെന്ന് പ്രത്യേകം ഉറപ്പു നൽകണം. നിശ്ചിത ദിവസത്തിനകം ഉറപ്പു നൽകാത്തവരുടെ അപേക്ഷ നിരുപാധികം നിരസിക്കുന്നതാണ്. സ്ഥിരീകരണം നൽകുമ്പോൾ പരീക്ഷയുടെ മാധ്യമം മലയാളം/കന്നട/തമിഴ് എന്നിവയിൽ ഏതെന്ന് വ്യക്തമായി രേഖപ്പെടുത്തേണ്ടതാണ്.\nമുൻകൂട്ടി തെരഞ്ഞെടുത്ത മാധ്യമത്തിൽ മാത്രമേ ചോദ്യപേപ്പർ ലഭ്യമാകുകയുള്ളൂ. ഇതു സംബന്ധിച്ച് പിന്നീട് ലഭിക്കുന്ന പരാതികൾ സ്വീകരിക്കുന്നതല്ല. സ്ഥിരീകരണം നൽകുന്നതിന് മുൻപ് കമ്മ്യൂണിക്കേഷൻ അഡ്രസ്സിൽ ആവശ്യമായ മാറ്റം വരുത്തിയാൽ അതു പ്രകാരമുള്ള ജില്ലയിൽ ലഭ്യത അനുസരിച്ച് പരീക്ഷാകേന്ദ്രം അനുവദിക്കുന്നതാണ്. യോഗ്യതയുള്ള തസ്തികകൾക്ക് പൊതുപ്രാഥമിക പരീക്ഷയും അതിൽ അർഹത നേടുന്നവർക്ക് അന്തിമ പരീക്ഷയും നടത്തി റാങ്ക് ലിസ്റ്റ് പ്രസിദ്ധീകരിക്കുന്ന തെരഞ്ഞെടുപ്പ് രീതി കഴിഞ്ഞ വർഷമാണ് കേരള പി.എസ്.സി. ആദ്യമായി ആരംഭിച്ചത്.\n2021 നവംബർ, ഡിസംബർ മാസങ്ങളിൽ നാലു ഘട്ടങ്ങളിലായി 192 തസ്തികകളിലേക്കാണ് ആദ്യ പത്താംതല പ്രാഥമിക പരീക്ഷ നടന്നത്. 18 ലക്ഷത്തോളം അപേക്ഷകളാണ് അന്നുണ്ടായിരുന്നത്. ഒക്ടോബർ, നവംബർ മാസങ്ങളിൽ അന്തിമ പരീക്ഷകളും നടന്നു. മൂല്യനിർണ്ണയങ്ങൾ പൂർത്തിയാക്കി തുടർ നടപടിയിലേക്ക് പി.എസ്.സി. കടന്നിരിക്കുകയാണ്. പ്രധാന തസ്തികകളായ ലാറ്റ് ഗ്രേഡ്, എൽ.ഡി. ക്ലർക്ക് തസ്തികകളുടെ സാധ്യത പട്ടിക മാർച്ച് മാസത്തിൽ പ്രസിദ്ധീകരിക്കും. പ്രമാണപരിശോധനകൾ പൂർത്തിയാക്കി ഏപ്രിൽ മെയ് മാസങ്ങളിൽ റാങ്ക് ലിസ്റ്റ് പ്രസിദ്ധീകരിക്കാനാവുമെന്നാണ് കണക്കുകൂട്ടുന്നത്. മറ്റു തസ്തികകളുടെ റാങ്കുലിസ്റ്റുകളും തുടർന്ന് പ്രസിദ്ധീകരിക്കുന്നതാണ്.\nആദ്യ പ്രാഥമിക പരീക്ഷകൾ കഴിഞ്ഞ് ഒരു വർഷം തികയുമ്പോഴാണ് വീണ്ടും പത്താം തലം പ്രാഥമിക പരീക്ഷ പി.എസ്.സി. നടത്തുന്നത്. ഇത് ഉദ്യോഗാർത്ഥികൾക്ക് ഏറെ അവസരങ്ങൾ നൽകും. ഒരു റാങ്ക് ലിസ്റ്റിന്റെ കാലാവധി തീരുന്നതിന് മുൻപ് തന്നെ അടുത്ത റാങ്ക് ലിസ്റ്റ് പ്രസിദ്ധീകരിക്കാൻ പറ്റുംവിധം തെരഞ്ഞെടുപ്പ് നടപടികൾ വേഗത്തിലാക്കുന്നതാണ്.


ഇന്ധനവില റെക്കോഡുകള് ഭേദിച്ചു: വില നിയന്ത്രിക്കാന് സംസ്ഥാന സര്ക്കാര് തയ്യാറെടുക്കുന്നു - Kannur Varthakal\nHome / Kannur / Kerala / ഇന്ധനവില റെക്കോഡുകള് ഭേദിച്ചു: വില നിയന്ത്രിക്കാന് സംസ്ഥാന സര്ക്കാര് തയ്യാറെടുക്കുന്നു\nഇന്ധനവില റെക്കോഡുകള് ഭേദിച്ചു: വില നിയന്ത്രിക്കാന് സംസ്ഥാന സര്ക്കാര് തയ്യാറെടുക്കുന്നു\nതിരുവനന്തപുരം: ഇന്ധനവില റെക്കോഡുകള് ഭേദിച്ച് മുന്നേറുന്ന പശ്ചാത്തലത്തില് വില നിയന്ത്രിക്കാന് സംസ്ഥാന സര്ക്കാര് തയ്യാറെടുക്കുന്നു. കുതിച്ചുയരുന്ന ഇന്ധനവിലയില് അധികനികുതി വരുമാനം വേണ്ടെന്ന് വെയ്ക്കാന് സംസ്ഥാന സര്ക്കാര് തയ്യാറാണെന്ന് ധനമന്ത്രി തോമസ് ഐസക്ക് അറിയിച്ചു. ചെങ്ങന്നൂര് ഉപതെരഞ്ഞെടുപ്പിന് ശേഷം ഇതുസംബന്ധിച്ച് തീരുമാനമെടുക്കും. ഈ വിഷയത്തില് കേന്ദ്രസര്ക്കാര് ഇടപെടുമെന്ന് കരുതുന്നില്ലെന്നും തോമസ് ഐസക്ക് പ്രതികരിച്ചു.\nകുതിച്ചുയരുന്ന ഇന്ധന വില പിടിച്ചുനിര്ത്തുന്നതിന് കേന്ദ്ര സര്ക്കാരിന്റെ ഇടപെടല് നീളുകയാണ്. വില നിയന്ത്രിക്കാന് നടപടികളുണ്ടാവുമെന്ന് സര്ക്കാര് പ്രഖ്യാപിച്ചിരുന്നെങ്കിലും ബുധനാഴ്ച ചേര്ന്ന കേന്ദ്ര മന്ത്രിസഭാ യോഗം ഇക്കാര്യം പരിഗണിച്ചില്ല.\nഈ പശ്ചാത്തലത്തിലാണ് സംസ്ഥാന സര്ക്കാര് സ്വന്തം നിലയില് നടപടി സ്വീകരിക്കാന് ഒരുങ്ങുന്നത്.\nരാജ്യാന്തര വിപണിയിലെ വില വര്ധനയുടെ ചുവടു പിടിച്ച് രാജ്യത്തെ പെട്രോള്, ഡീസല് വില കുതിച്ചുയരുകയാണ്. സര്വകാല റെക്കോഡിലെത്തിയ പെട്രോള് വില മുംബൈയില് എണ്പത്തിയഞ്ചു രൂപയിലെത്തി. രാജ്യത്തിന്റെ ഒട്ടുമിക്ക ഭാഗങ്ങളിലും എണ്പതു രൂപയാണ് വില. ഈ സാഹചര്യത്തിലാണ് സര്ക്കാര് ഇടപെടലിനായുള്ള മുറവിളികള് ശക്തമായത്.


ബി.ജെ.പി നടത്തിയ ശബരിമല സംരക്ഷണ സദസ്സില് ബി.ജെ.പി സംസ്ഥാന വക്താവ് ബി.ഗോപാലകൃഷ്ണനാണ് മെമ്പര്‍ഷിപ്പ് നല്‍കിയത്\n18 Dec, 2018 at 12:11 PM\nഹാദിയയുടെ പിതാവ് കെ.എം.അശോകന് ബി.ജെ.പിയില് ചേര്‍ന്നു. ഒരാഴ്ചമുമ്പ് ബി.ജെ.പിയുടെ അംഗത്വ കാമ്പയിനില് മിസ്ഡ്കോള് അടിച്ച് അംഗത്വമെടുത്തിരുന്നു. 16-ന് ടി.വി.പുരത്ത് ബി.ജെ.പി നടത്തിയ ശബരിമല സംരക്ഷണ സദസ്സില് ബി.ജെ.പി സംസ്ഥാന വക്താവ് ബി.ഗോപാലകൃഷ്ണനാണ് മെമ്പര്‍ഷിപ്പ് നല്‍കിയത്.\nഹിന്ദു സംസ്കാരം സംരക്ഷിക്കുന്ന ഏക പാര്‍ട്ടി ബിജെപിയാണ്. കോണ്‍ഗ്രസ് ഒരു പരിധിവരെ അങ്ങനെയാണെങ്കിലും അവരുടെ നിലപാടും പൂര്‍ണമല്ല. എന്നാൽ ചൈനയ്ക്കൊപ്പം നിൽകുന്ന കമ്യൂണിസ്റ്റ് നിലപാടുകളോട് താൽപര്യമില്ലെന്നും അശോകൻ വൃക്തമാക്കി.\nടി.വിപുരത്ത് അശോകനോടൊപ്പം അന്‍പതോളം പേര് ബി.ജെ.പിയില് ചേര്‍ന്നതായി നിയോജകമണ്ഡലം പ്രസിഡന്റ് പി.ജി.ബിജുകുമാര് പറഞ്ഞു. ടി.വി.പുരം പഞ്ചായത്തുകമ്മിറ്റി പ്രസിഡന്റ് എന്.വി.പുഷ്പന് അധ്യക്ഷതവഹിച്ചു. സംസ്ഥാന കൗണ്‍സിലംഗം പി.കെ.ഷാജി, വി.ശിവദാസ്, പി.ആര്.സുഭാഷ്, എസ്.എന്.വി.രൂപേഷ്, ഷിജി ലാലു, ഗീതാ ജോഷി എന്നിവര് പ്രസംഗിച്ചു.


ബിജെപിയെ വെട്ടിലാക്കി തിരുവനന്തപുരത്ത് പി പി മുകുന്ദന് മത്സരിക്കാൻ ഒരുങ്ങുന്നു - ഇ വാർത്ത | evartha\nബിജെപിയെ വെട്ടിലാക്കി തിരുവനന്തപുരത്ത് മുതിർന്ന ആർ എസ് എസ് നേതാവ് പി പി മുകുന്ദന് മത്സരിക്കാൻ ഒരുങ്ങുന്നു. ശബരിമല പ്രശ്‌നം മുതലാക്കാന് നേതൃത്വത്തിന് കഴിഞ്ഞില്ലെന്നും നേതൃത്വത്തിന്റെ തെറ്റ് തിരുത്താനാണ് തന്റെ സ്ഥാനാര്‍ത്ഥിത്വം എന്നുമാണ് മുകുന്ദന് പറയുന്നത്. കൂടാതെ ശിവസേന അടക്കമുള്ള ചില സംഘടനകള് പിന്തുണയുമായി തന്നെ സമീപിച്ചതായും മുകുന്ദന് വ്യക്തമാക്കി.\nനേരത്തെ നിയമസഭാ തെരഞ്ഞെടുപ്പില് നേമത്ത് സ്വതന്ത്രവേഷത്തിലിറങ്ങാന് ആലോചിച്ചെങ്കിലും ഒ.രാജഗോപാല് അടക്കമുള്ള നേതാക്കള് ഇടപെട്ടാണ് അന്ന് മുകുന്ദനെ പിന്തിരിപ്പിച്ചത്. പിന്നീട് പാര്‍ട്ടിയുടെ പ്രധാന സ്ഥാനങ്ങളിലേക്ക് മടക്കിക്കൊണ്ടുവരാമെന്ന് നേതാക്കള് ഉറപ്പ് നൽകുകയും ചെയ്തിരുന്നു. കുമ്മനം രാജശേഖരന് പ്രസിഡണ്ടായിരിക്കെ പാര്‍ട്ടി സംസ്ഥാന ആസ്ഥാനത്ത് വര്‍ഷങ്ങള്‍ക്ക് ശേഷം മുകുന്ദന് തിരിച്ചെത്തുകയും ചെയ്തിരുന്നു. ചില പരിപാടികളിലും സജീവമായി.\nഎന്നാൽ കുമ്മനം ഗവർണറായി പോയ ശേഷം അധ്യക്ഷനായി എത്തിയ ശ്രീധരൻ പിള്ളേ മുകുന്ദനെതിരെ നിലപാടെടുത്തതാണ് തിരിച്ചുവരവിന് തടസ്സം സൃഷ്ട്ടിച്ചത്. ലോക്‌സഭാ തെരഞ്ഞടുപ്പില് ബിജെപി ഏറെ പ്രതീക്ഷയോടെ ഉറ്റുനോക്കുന്ന മണ്ഡലമാണ് തിരുവനന്തപുരം. നടൻ മോഹൻലാലിനെ സ്ഥാനാർത്ഥിയാക്കി തിരുവനന്തപുരം മണ്ഡലം പിടിച്ചെടുക്കാനുള്ള നീക്കം പൊളിഞ്ഞ ആഘാതത്തിൽ ഇരിക്കുന്ന ബിജെപി സംസ്ഥാന നേതൃത്വത്തിന് പുതിയ തലവേദനയാകും മുകുന്ദന്റെ ഈ നീക്കം.


Friday May 29th, 2020 - 5:06:am\nPublished: Sunday 29 March 2020 11:05:32 PM\nഇരിട്ടി: ആറളം ഫാമിലെ തൊഴിലാളികൾക്കും ജീവനക്കാർക്കുമായി മുടങ്ങിക്കിടക്കുന്ന മൂന്ന് മാസത്തെ വേതന കുടിശ്ശികയിൽനിന്ന് ഒരു മാസത്തെ വേതനം അനുവദിച്ചു. 460 തൊഴിലാളികൾക്കും 15 ജീവനക്കാർക്കുമാണ് വേതനം നൽകിയത്.\nതൊഴിലാളികളിൽ 65 ശതമാനം ആളുകൾ ആദിവാസിസമൂഹത്തിൽ നിന്നുള്ള പട്ടിണിപ്പാവങ്ങളാണ്. ഇത് തൊഴിലാളികൾക്കും ജീവനക്കാർക്കും അല്പം ആശ്വാസമായി. ഫാമിന്റെ മുപ്പത് ടൺ കശുവണ്ടി കഴിഞ്ഞ ദിവസം കാപ്പക്സിന് നൽകിയിരുന്നു. ഈ തുക ഉപയോഗിച്ചായിരുന്നു ശമ്പള വിതരണം.\nഡിസംബർ മാസത്തെ ശമ്പളമാണ് അനുവദിച്ചത്. ഇതോടെ കൊറോണക്കാലത്തെ ദുരിതജീവിതങ്ങൾക്കൽപ്പം ആശ്വാസമായി. തൊഴിലാളികളുടെ പ്രതിഷേധം അല്പം തണുപ്പിക്കാനായെങ്കിലും ജനുവരി മുതലുള്ള മാസത്തെ ശമ്പളം കുടിശ്ശികയായി കിടക്കുകയാണ്.\nവേതനം ലഭിക്കാഞ്ഞതിനെ തുടർന്ന് ഒരു വിഭാഗം തൊഴിലാളികൾ ഫാം ഓഫീസ് ഉപരോധിച്ച് പ്രതിഷേധിച്ചിരുന്നു. ഇപ്പോഴത്തേത് താത്‌കാലിക ആശ്വാസം മാത്രമാണെന്നാണ് തൊഴിലാളികൾ പറയുന്നത്.\nഡിസംബർ മാസത്തെ ശമ്പളം നല്കാൻ കഴിഞ്ഞെങ്കിലും വരുംമാസങ്ങളിൽ എന്തുചെയ്യുമെന്നകാര്യത്തിൽ ആർക്കും ഒരു നിശ്ചയവുമില്ല. ലോക്ക് ഡൗൺ കാരണം ഫാമിലെ കശുവണ്ടി സംഭരണം മുടങ്ങിയതോടെ പ്രതീക്ഷിച്ച വരുമാനം ലഭിക്കാതെ കടുത്ത പ്രതിസന്ധിയിലായിരിക്കുകയാണ് ഫാം.\nRead more topics: Aralam Farm Workers,one month wages\nAralam Farm Workers were given one month wages


Coach shot boy dead as he quit wrestling | റസ്ലിംഗ് പരിശീലനം നിര്‍ത്തിയതിന് 12കാരനെ കോച്ച് വെടിവച്ച് കൊന്നു | Mangalam\nTuesday, July 02, 2019 Last Updated 1 Min 10 Sec ago English Edition\nTuesday 02 Jul 2019 04.20 PM\nഛണ്ഡീഗഡ്: റസ്ലിംഗ് പരിശീലനം നിര്‍ത്തിയതിന് 12കാരനെ കോച്ച് വെടിവച്ച് കൊന്നു. സോണിപത് ജില്ലയിലെ പലാഡി കലന് വില്ലേജിലാണ് സംഭവം. ഞായറാഴ്ച വൈകിട്ടാണ് കൊലപാതകം നടന്നത്. ആയുഷ് എന്ന ബാലനാണ് കൊല്ലപ്പെട്ടത്. മൂത്ത സഹോദരിക്കൊപ്പം ഉറങ്ങുന്നതിനിടെയാണ് ആയുഷിനെ കോച്ച് സോംപ്രകാശ് ഭരദ്വാജ് വെടിവച്ച് കൊന്നത്. ഇയാളെ പോലീസ് അറസ്റ്റ് ചെയ്തു.\nകുടുംബത്തിലെ മൂന്ന് മക്കളില് ഇളയവനാണ് കൊല്ലപ്പെട്ട ആയുഷ്. ദാദ്രി ജില്ലയില് സോംപ്രകാശ് നടത്തുന്ന റസ്ലിംഗ് പരിശീലന കേന്ദ്രത്തില് ആയുഷ് റസ്ലിംഗ് അഭ്യസിച്ചിരുന്നു. കഴിഞ്ഞ വര്‍ഷം ഫെബ്രുവരി മുതലാണ് ആയുഷ് പരിശീലനം തുടങ്ങിയത്. സോം പ്രകാശിന്റെ കോച്ചിംഗ് സെന്ററില് താമസിച്ച് പരിശീലനം നേടി വരികയായിരുന്നു. എന്നാല് കഴിഞ്ഞ മാസം അവിടുത്തെ പരിശീലനം നിര്‍ത്തി.\nആയുഷിന്റെ മൂത്ത സഹോദരനും സോംപ്രകാശും തമ്മില് ചില പ്രശ്‌നങ്ങള് ഉണ്ടായിരുന്നുവെന്ന് പ്രാഥമികാന്വേഷണത്തില് വ്യക്തമായിട്ടുണ്ട്. ഇതേതുടര്‍ന്നാണ് മൂത്ത സഹോദരന് ഇടപെട്ട് ആയുഷിന്റെ പരിശീലനം അവസാനിപ്പിച്ചത്. ഇതാകാം കൊലപാതകത്തിലേക്ക് നയിച്ചതെന്നാണ് പ്രാഥമിക സൂചന. ഞായറാഴ്ച സോംപ്രകാശ് ആയുഷിന്റെ വീട്ടിലെത്തി വീണ്ടും പരിശീലനത്തിന് അയയ്ക്കണമെന്ന് ആവശ്യപ്പെട്ടു. എന്നാല് വീട്ടുകാര് സമ്മതിച്ചില്ല. ഇതിന്റെ വൈരാഗ്യത്തില് ഞായറാഴ്ച വൈകിട്ട് എത്തി കൊലപാതകം നടത്തുകയായിരുന്നു.\nതന്റെ കോച്ചിംഗ് സെന്ററില് നിന്ന് നിര്‍ത്തിയതിന്റെ വൈരാഗ്യമാണ് കൊലപാതകത്തിന്റെ കാരണമെന്നാണ് പ്രാഥമിക സൂചനയെന്ന് പോലീസ് വ്യക്തമാക്കി. സോംപ്രകാശിനെ ചോദ്യം ചെയ്താല് മാത്രമേ കൂടുതല് വിശദാംശങ്ങള് വ്യക്തമാകൂ എന്നും പോലീസ് കൂട്ടിച്ചേര്‍ത്തു.


: സ്വന്തം ലേഖകന് in Sports on June 23, 2014\nബ്രസീലില് ലോകകപ്പ് അരങ്ങ് തകര്‍ക്കുകയാണ്. 121 കോടി ജനസംഖ്യ ഉണ്ടായിരുന്നിട്ടും ഒരു ലോകകപ്പ് ടീം വാര്‍ത്തെടുക്കാന് കഴിയാത്ത ഇന്ത്യ വെറും കാഴ്ചക്കാരായി നില്‍ക്കുകയാണ്. എന്നാല് ലോകകപ്പ് മൈതാനത്ത് ഇറങ്ങാന് അവസരം ലഭിച്ചിട്ടില്ലെങ്കിലും ഇന്ത്യയ്ക്ക് ലോകകപ്പുമായി ഒരു ബന്ധവുമില്ലെന്ന് പറയാനാകില്ല. ഇന്ത്യയും ഇന്ത്യക്കാരും ലോകകപ്പിന്റെ സുപ്രധാന ചുമതലകള് നിര്‍വഹിച്ചിട്ടുണ്ട്.\nഇന്ത്യ ലോകകപ്പ് കളിച്ചിട്ടില്ലെങ്കിലും 2006 ല് ഒരു ഇന്ത്യന് വംശജന് ലോകകപ്പ് കളിച്ചിട്ടുണ്ട്. 2006 ലോകകപ്പില് ഫ്രാന്‍സിന് വേണ്ടി ബൂട്ടണിഞ്ഞ വികാസ് ദൊരാസു ഇന്ത്യന് വംശജനായിരുന്നു. ദെരാസു രണ്ട് കളികളില് ഫ്രാന്‍സിന് വേണ്ടി ലോകകപ്പ് മൈതാനിയില് ഇറങ്ങി.\nആഫ്രിക്കന് ലോകകപ്പില് മൈതാനത്ത് ഉരുണ്ട ജബുലാനി എന്ന പന്തിന്റെ ലാറ്റക്‌സ് ബ്ലാഡര് നിര്‍മിച്ചത് ദില്ലിയില് നിന്നുള്ള എന്‍കെ ഇന്ത്യ എന്ന കമ്പനിയായിരുന്നു. ജബുലാനി നിര്‍മ്മിക്കാന് ആവശ്യമായ റബര് കൊണ്ടുപോയത് നമ്മുടെ കൊച്ച് കേരളത്തില് നിന്നാണെന്നും റിപ്പോര്‍ട്ടുണ്ട്.\nമുന് നൈജീരിയന് താരം എമേക എസ്യൂഗോ ഇന്ത്യന് ക്ലബ്ബുകളായ ഈസ്റ്റ് ബംഗാളിനും മുഹമ്മദന്‍സിനും വേണ്ടി കളിച്ചിരുന്ന താരമാണ്. ഇന്ത്യന് ക്ലബ്ബുകളില് കളിച്ച ശേഷമാണ് അദ്ദേഹത്തിന് 1994 ലോകകപ്പില് നൈജീരിയയ്ക്ക് വേണ്ടി കളിക്കാന് അവസരം ലഭിച്ചത്.


വ്യത്യസ്തമായ ഫാഷനുമായി വിഷു സ്പെഷ്യൽ ചിത്രങ്ങളിൽ തിളങ്ങി ആര്യ\nവ്യത്യസ്തമായ ഫാഷനുമായി വിഷു സ്പെഷ്യൽ ചിത്രങ്ങളിൽ തിളങ്ങി ആര്യ ,\nബഡായി ബംഗ്ലാവ് എന്ന കോമഡി പരിപാടിയിലൂടെയാണ് ആര്യ കൂടുതലായും ശ്രദ്ധിക്കപ്പെടുന്നത്. എന്നാൽ നിരവധി പരിപാടികളിൽ അവതാരികയായി ആര്യയുടെ സാന്നിധ്യം ആളുകൾ കണ്ടിട്ടുണ്ട്.\nബിഗ് ബോസ് റിയാലിറ്റി ഷോയിൽ എത്തിയതോടെ ആര്യക്ക് നിരവധി വിമർശനങ്ങൾ ഏറ്റു വാങ്ങേണ്ടി വരികയും ചെയ്തിരുന്നു. ജീവിതത്തിൽ താൻ കടന്നുപോയ പ്രതിസന്ധികളെ പറ്റിയും ജീവിതത്തിലെ പുതിയ പ്രതീക്ഷകളെ പറ്റിയുമൊക്കെ ബിഗ് ബോസ് റിയാലിറ്റി ഷോയുടെ വേദിയിൽ ആര്യ വാചാല ആകുകയും ചെയ്തിരുന്നു. നിരവധി ആളുകൾ ആണ് താരത്തെ പിന്തുണയ്ക്കുകയും ചെയ്തിരുന്നത്.\nഎന്നാൽ ബിഗ്ബോസ് ഷോയിൽ നിന്നും പുറത്തേക്കിറങ്ങിയ താരത്തിന് വലിയതോതിലുള്ള സൈബർ ആക്രമണങ്ങൾ ആയിരുന്നു നേരിടേണ്ടി വരുന്നത്. അവയെല്ലാം ചങ്കൂറ്റത്തോടെ തന്നെയായിരുന്നു താരം നേരിട്ടത്. സോഷ്യൽ മീഡിയയിലും സജീവ സാന്നിധ്യമാണ് താരം. സോഷ്യൽ മീഡിയയിൽ ആര്യ പങ്കുവയ്ക്കുന്ന ചിത്രങ്ങൾക്കും വീഡിയോകൾക്കും എല്ലാം നിരവധി ആരാധകരാണുള്ളത്.\nസ്വന്തമായി ഒരു ബിസിനസ് സ്ഥാപനം നടത്തുന്ന വ്യക്തികൂടിയാണ് ആര്യ. ആര്യയുടെ ചിത്രങ്ങളെല്ലാം വളരെ പെട്ടെന്നാണ് ആരാധകർ എറ്റെടുക്കാറുള്ളത്. അത്തരത്തിൽ ഇപ്പോൾ സോഷ്യൽ മീഡിയയിൽ ആര്യ പങ്കുവെച്ച് പുതിയ ഒരു വീഡിയോയാണ് ആരാധകർ ഏറ്റെടുത്തത്.\nഒരു നൃത്ത വീഡിയോ ആണ് ആര്യ പങ്കുവച്ചിരിക്കുന്നത്. അതി മനോഹരമായ രീതിയിലാണ് ഈ നൃത്ത വീഡിയോയ്ക്ക് താരം ചുവട് വച്ചിരിക്കുന്നത്. കാഞ്ചീവരം എന്ന ഒരു ബിസിനസ് ആണ് താരം നടത്തുന്നത്.\nപട്ട് സാരികളുടെ ബിസിനസ് ആണ് ഇത്. നിരവധി ആരാധകർ ഉള്ള താരം ആയിരുന്നതിനാൽ താരത്തിന്റെ ചിത്രങ്ങളെല്ലാം വളരെ പെട്ടെന്ന് തന്നെ പ്രേക്ഷക ശ്രദ്ധയും നേടാറുണ്ട് . അത്തരത്തിലിപ്പോൾ സ്‌പെഷ്യൽ ചിത്രങ്ങൾ ആണ് വൈറൽ ആയി മാറിയത്


ജയലളിതയുടെ എസ്റ്റേറ്റിലെ മോഷണം; അടിമുടി ദുരൂഹത – Chandrika Daily\nBy chandrika Saturday April 29, 2017 11:41 am\nജയലളിതയുടെ എസ്റ്റേറ്റിലെ മോഷണം; അടിമുടി ദുരൂഹത\nകോയമ്പത്തൂര്: ജയലളിതയുടെ കോടനാട് എസ്റ്റേറ്റിലെ മോഷണവുമായി ബന്ധപ്പെട്ട് എട്ടുപേര് അറസ്റ്റില്. തൃശൂര്, മലപ്പുറം, വയനാട് ജില്ലകളില് നിന്നുള്ളവരാണ് അറസ്റ്റിലായത്. ഇവരില്‍നിന്ന് വാച്ചും വിലപിടിപ്പുള്ള വസ്തുക്കളും കണ്ടെടുത്തു. ജയലളിതയുടെയും…\nകോയമ്പത്തൂര്: ജയലളിതയുടെ കോടനാട് എസ്റ്റേറ്റിലെ മോഷണവുമായി ബന്ധപ്പെട്ട് എട്ടുപേര് അറസ്റ്റില്. തൃശൂര്, മലപ്പുറം, വയനാട് ജില്ലകളില് നിന്നുള്ളവരാണ് അറസ്റ്റിലായത്. ഇവരില്‍നിന്ന് വാച്ചും വിലപിടിപ്പുള്ള വസ്തുക്കളും കണ്ടെടുത്തു. ജയലളിതയുടെയും ശശികലയുടെയും സ്വത്തുവിവരങ്ങള് ഉള്‍പ്പെടുന്ന സ്യൂട്ട്‌കേസ് കവര്‍ച്ചയ്ക്കിടെ നഷ്ടപ്പെട്ടതായി സംശയിക്കുന്നു. പിടിയിലായവരെല്ലാം ക്വട്ടേഷന് സംഘാംഗങ്ങള് ആണെന്ന് പൊലീസ് അറിയിച്ചു. കുഴല്‍പ്പണക്കേസുമായി ബന്ധപ്പെട്ട് കേരള പൊലീസിന്റെ പിടിയിലായിട്ടുള്ളവരാണ് പ്രതികളില് ചിലര്.\nഅതിനിടെ, എേസ്റ്റേറ്റിലെ കാവല്‍ക്കാരന് കൊല്ലപ്പെട്ട കേസുമായി ബന്ധപ്പെട്ട പ്രതികളും അവരുടെ ചില ബന്ധുക്കളും ദുരൂഹസാഹചര്യത്തില് മരിച്ചതായി കണ്ടെത്തി. കേസിലെ ഒന്നാം പ്രതി കനകരാജ് ബൈക്ക് അപകടത്തില് കൊല്ലപ്പെട്ടതിനു പിന്നാലെ രണ്ടാംപ്രതി സയനും കുടുംബവും അപകടത്തില്‍പെട്ടതാണ് കേസില് ദുരൂഹത പടര്‍ത്തുന്നത്. അപകടത്തില്‍പെട്ട സയന് സാരമായ പരിക്കുകളോടെ ചികിത്സയിലാണ്.\nസയന്റെ ഭാര്യയും മകളും കൊല്ലപ്പെടുകയാണുണ്ടായത്. എന്നാല് ഇന്‍ക്വസ്റ്റ് തയാറാക്കുമ്പോള് സയന്റെ ഭാര്യയുടേയും മകളുടെയും കഴുത്തില് ആഴത്തിലുള്ള മുറിവുകള് കണ്ടെത്തിയതാണ് ദുരൂഹത കൂട്ടുന്നത്. ഇവര് അപകടത്തിന് മുമ്പ് കൊല്ലപ്പെട്ടതാകാമെന്നും ഇത്തരത്തില് ഒരേ സ്വഭാവമുള്ള മുറിവുകള് രണ്ടുപേരുടെയും ശരീരത്തില് ഉണ്ടാകാനുള്ള സാധ്യതയില്ലെന്ന വിലയിരുത്തലിലുമാണ് പോലീസ്. ഇതേ രീതിയില് മുറിവുകളില് അസ്വാഭാവികതയുള്ളതായി ആരോഗ്യവിദഗ്ധരും പറയുന്നു.\nCategories: Culture, More, Views Tags: j jayalalitha, killed, road accident


കങ്കണ എന്റെ മകളാണ് - രേഖ - B4blaze\nബോളിവുഡിലെ ഒരുകാലത്തെ സൂപ്പർ നായികയായിരുന്നു രേഖ. ഒട്ടേറെ ഹിറ്റ് ചലച്ചിത്രങ്ങളിൽ നായികയായി അഭിനയിച്ച താരം ഇന്നും ബോളിവുഡ് സിനിമാലോകത്ത് സജീവമാണ്. എന്നാൽ ഇന്നിപ്പോൾ കങ്കണയെ കുറിച്ച് രേഖ പറഞ്ഞ കാര്യങ്ങളാണ് ചർച്ചയാകുന്നത്.\n2019 ലെ മറാത്തി താരക എന്നൊരു പരിപാടിയില് പങ്കെടുത്ത് സംസാരിക്കുമ്പോഴാണ് കങ്കണ തനിക്ക് മകളാണെന്ന് രേഖ അഭിസംബോധന ചെയ്യുന്നത്. ‘തനിക്കൊരു മകള് ഉണ്ടായിരുന്നെങ്കില് അവള് കങ്കണയെ പോലൊരു നടി ആയിരിക്കും’ എന്നായിരുന്നു രേഖയുടെ വാക്കുകൾ. വര്‍ഷങ്ങളായി ബോളിവുഡില് സജീവമായ രേഖയുടെ മക്കളായി നിരവധി താരങ്ങള് അഭിനയിച്ചിട്ടുണ്ട്.\nഎന്നാല് അവരൊന്നും തന്റെ മക്കളാണെന്ന് പോലും നടി സൂചിപ്പിച്ചിട്ടില്ല. എന്നാല് കങ്കണ റാണവത് തനിക്ക് മകളെ പോലയൊണെന്ന് രേഖ പറയുകയായിരുന്നു. രേഖ കങ്കണയെ കുറിച്ച് പറയുന്ന ഈ വീഡിയോ വീണ്ടും സോഷ്യല് മീഡിയ പേജുകളിലൂടെ വൈറലായി മാറിയിരിക്കുകയാണ്.\nRelated Topics:Kangana Ranautrekha


ബീഫ് ഫ്രൈ || b33f fry: കമ്മ്യൂണിസത്തിന്റെ തത്ത്വങ്ങള് || The Principles of Communism\nകമ്മ്യൂണിസത്തിന്റെ തത്ത്വങ്ങള് || The Principles of Communism\nതൊഴിലാളിവര്‍ഗ്ഗവിമോചനത്തിനുള്ള ഉപാധികളെന്ത് എന്നതിനെക്കുറിച്ചുള്ള സിദ്ധാന്തങ്ങളാണ് കമ്മ്യൂണിസം.\nസമൂഹത്തിലെ ഏത് വര്‍ഗ്ഗമാണോ ഏതെങ്കിലും മൂലധനത്തില് നിന്നു കിട്ടുന്ന ലാഭം കൊണ്ടല്ലാതെ പൂര്‍ണ്ണമായും സ്വന്തം അദ്ധ്വാനം വില്‍ക്കുന്നതു വഴി മാത്രം ഉപജീവനമാര്‍ഗ്ഗം നടത്തുന്നത്, അവരാണ് തൊഴിലാളി വര്‍ഗ്ഗം. തൊഴിലാളി വര്‍ഗ്ഗത്തിന്റെ സുഖവും ദുഖഃവും, ജീവിതവും മരണവും, അതിന്റെ നിലനില്പാകെതന്നെ ആശ്രയിച്ചിരിക്കുന്നത് അദ്ധ്വാനത്തിനുള്ള ആവശ്യകതയെയാണ്. അതായത് വ്യാപാരത്തിന്റെ നല്ല കാലവും ചീത്തക്കാലവും മാറിമാറിവരുന്നതിനേയും അനിയന്ത്രിതമായ മല്‍സരത്തില് നിന്നുള്ളവാകുന്ന ഏറ്റക്കുറച്ചിലുകളേയും കൂടെ അത് ആശ്രയിക്കുന്നു. പ്രോലെറ്റേറിയേറ്റ്, അഥവാ പ്രോലെറ്റേറിയന്മാരുടെ വര്‍ഗ്ഗം, ഒറ്റ വാക്കില് പറഞ്ഞാല്, പത്തൊമ്പതാം നൂറ്റാണ്ടിലെ പണിയാള വര്‍ഗ്ഗമാണ്.\nപ്രോലിറ്റേറിയന്മാര് എക്കാലത്തുമുണ്ടായിരുന്നില്ലെന്നല്ലേ ഇതിന്റെ അര്‍ത്ഥം?\nഅല്ല. പാവങ്ങളും പണിയെടുക്കുന്ന വര്‍ഗ്ഗങ്ങളും എക്കാലത്തും നിലനിന്നിട്ടുണ്ട്. പണിയെടുക്കുന്ന വര്‍ഗ്ഗങ്ങള് സാധാരണഗതിയില് പാവങ്ങളുമായിരുന്നു. എന്നാല് മല്‍സരം എക്കാലത്തും സ്വതന്ത്രവും അനിയന്ത്രിതവുമായിരുന്നിട്ടില്ലെന്നതു പോലെ തന്നെ, മുകളില് പറഞ്ഞ സാഹചര്യങ്ങളില് ജീവിക്കുന്ന തരത്തിലുള്ള പാവങ്ങള്, തൊഴിലാളികള്, അതായത് പ്രോലിറ്റേറിയന്മാര്, എക്കാലത്തും ഉണ്ടായിരുന്നിട്ടില്ല.\nപ്രോലിറ്റേറിയേറ്റ് എങ്ങനെ ആവിര്‍ഭവിച്ചു?\nകഴിഞ്ഞ നൂറ്റാണ്ടിന്റെ ഉത്തരാര്‍ദ്ധത്തില് ഇംഗ്ലണ്ടില് നടന്നതും അതിനുശേഷം ലോകത്തിലെ എല്ലാ പരിഷ്കൃത രാജ്യങ്ങളിലും ആവര്‍ത്തിച്ചതുമായ വ്യാവസായിക വിപ്ലവത്തിന്റെ ഫലമായിട്ടാണ് തൊഴിലാളിവര്‍ഗ്ഗം ഉയര്‍ന്നു വന്നത്. ആവിയന്ത്രത്തിന്റെയും പലതരം നൂല്‍നൂല്പുയന്ത്രങ്ങളുടെയും യന്ത്രത്തറിയുടെയും മറ്റനേകം യന്ത്രോപകരണങ്ങളുടെയ്യും കണ്ടുപിടുത്തമാണ് ഈ വ്യാവസായികവിപ്ലവത്തെ നിലവില് കൊണ്ടുവന്നത്. വളരെ വിലപിടിച്ചതും അതുകൊണ്ടുതന്നെ വലിയ മുതലാളിമാര്‍ക്ക് മാത്രം വാങ്ങാന് കഴിയുന്നതുമായ ആ യന്ത്രങ്ങള് അതേവരെ നിലനിന്നിരുന്ന ഉല്പാദനരീതികളെ ആകെ മാറ്റി മറിച്ചു. അതേവരെ ഉണ്ടായിരുന്ന തൊഴിലാളികളെ അവ പുറന്തള്ളി. കാരണം, തൊഴിലാളികള്‍ക്ക് തങ്ങളുടെ മോശപ്പെട്ട ചര്‍ക്കകളും കൈത്തറികളും കൊണ്ടു നിര്‍മ്മിക്കുവാന് കഴിഞ്ഞതിനേക്കാള് വിലകുറഞ്ഞതും മെച്ചപ്പെട്ടതുമായ ചരക്കുകളെ യന്ത്രങ്ങള് ഉല്പാദിപ്പിച്ചു. അങ്ങനെ ഈ യന്ത്രങ്ങള് വ്യവസായത്തെ അപ്പാടെ തന്നെ വലിയ മുതലാളിമാരുടെ കൈകളില് ഏല്പിച്ചുകൊടുക്കയും തൊഴിലാളികളുടെ തുച്ഛമായ സ്വത്തിന് (പണിയായുധങ്ങളും കൈത്തറികളും മറ്റും) വിലയില്ലാതാകുകയും ചെയ്തു. താമസിയാതെ സര്‍വ്വതും മുതലാളിമാരുടെ വകയായി. തൊഴിലാളികള്‍ക്ക് യാതൊന്നും ശേഷിച്ചില്ല. ഇങ്ങനെയാണ് തുണിയുല്പാദനരംഗത്ത് ഫാക്ടറി സമ്പ്രദായം ഏര്‍പ്പെടുത്തിയത്. യന്ത്രോപകരണങ്ങളും ഫാക്ടറി സമ്പ്രദായവും ഏര്‍പ്പെടുത്തുന്നതിന് ഒരിക്കല് ഉത്തേജനം കിട്ടിയതോടെ ഫാക്ടറിസമ്പ്രദായം അതിവേഗം മറ്റെല്ലാ വ്യവസായശാഖകളേയും കടന്നാക്രമിച്ചു - വിശേഷിച്ച് തുണി, പുസ്തകമുദ്രണം, കളിമണ്‍പാത്രങ്ങളുടെയും ലോഹപദാര്‍ത്ഥങ്ങളുടെയും നിര്‍മ്മാണം, എന്നീ വ്യവസായങ്ങളെ. അദ്ധ്വാനം നിരവധി തൊഴിലാളികള്‍ക്കിടയിലായി കൂടുതല് കൂടുതല് വിഭജിക്കപ്പെട്ടു. മുമ്പ് മുഴുവന് ഉല്പന്നവും നിര്‍മ്മിച്ചിരുന്ന തൊഴിലാളി ഇപ്പോള് അതിന്റെ ഒരു ഭാഗം മാത്രമേ നിര്‍മ്മിക്കുന്നുള്ളൂ. ഈ തൊഴില്‍വിഭജനത്തിന്റെ ഫലമായി ഉല്പന്നങ്ങള് കൂടുതല് വേഗത്തിലും അങ്ങിനെ വിലകുറച്ചും നിര്‍മ്മിക്കുവാന് കഴിഞ്ഞു. അത് ഓരോ തൊഴിലാളിയുടെയും അദ്ധ്വാനത്തെ വളരെയേറെ ലളിതവും നിരന്തരം ആവര്‍ത്തിക്കുന്നതുമായ യാന്ത്രികപ്രവര്‍ത്തിയാക്കി ചുരുക്കി. ഒരു യന്ത്രത്തിന് അത്ര തന്നെയെന്നു മാത്രമല്ല അതിലേറെ എത്രെയോ നന്നായി ചെയ്യാവുന്ന പ്രവര്‍ത്തിയാണിത്. അങ്ങനെ നൂല്‍നൂല്പു-നെയ്ത്തു വ്യവസായത്തെപ്പോലെ തന്നെ ഈ വ്യവസായശാഖകളെയെല്ലാം ഒന്നൊന്നായി ആവിശക്തിയുടെയും യന്ത്രോപകരണങ്ങളുടെയും ഫാക്ടറിസമ്പ്രദായത്തിന്റെയും ആധിപത്യത്തിനു കീഴിലായി. എന്നാല് അതുവഴി അവയെല്ലാം വന്‍കിടമുതലാളിമാരുടെ കൈകളില് വന്നുവീഴുകയാണുണ്ടായത്. ഇവിടെയും തൊഴിലാളികള്‍ക്ക് സ്വാതന്ത്ര്യത്തിന്റെ അവസാന ലാഞ്ഛനയും നഷ്ടപ്പെട്ടു, ക്രമേണ, ശരിക്കുള്ള നിര്‍മ്മാണത്തൊഴിലിനു (മാനുഫാക്ചര്) പുറമെ കൈത്തൊഴിലുകളും ഫാക്ടറിസമ്പ്രദായത്തിന്റെ മേധാവിത്വത്തിന് അടിപ്പെട്ടു. കാരണം വളരെയേറെ ചെലവു ചുരുക്കിയും തൊഴിലാളികള്‍ക്കിടയില് അദ്ധ്വാനം വിഭജിച്ചുകൊടുത്തും വലിയ പണിശാലകള് പണിതുകൊണ്ട് ഇവിടെയും വലിയ മുതലാളിമാര് ചെറിയ കൈവേലക്കാരെ കൂടുതല് കൂടുതല് തള്ളിമാറ്റി. പരിഷ്കൃതരാജ്യങ്ങളില് അദ്ധ്വാനത്തിന്റെ ഏതാണ്ടെല്ലാ ശാഖകളും ഫാക്ടറിസമ്പ്രദായത്തിന് കീഴില് നടത്തിവരാനും ആ ശാഖകളില് ഒട്ടുമിക്കതിലും വന്‍കിട വ്യവസായം കൈത്തൊഴിലിനേയും നിര്‍മ്മാണത്തൊഴിലിനേയും തള്ളിപ്പുറത്താക്കുവാനും ഇടയായത് ഇങ്ങനെയാണ്. ഇതിന്റെ ഫലമായി മുമ്പത്തെ ഇടത്തരം വര്‍ഗ്ഗങ്ങള്, വിശേഷിച്ച് ചെറുകിടകൈവേലക്കാരായ മേസ്ത്രിമാര്, അധികമധികം നാശത്തിലേക്കു തള്ളിവിടപ്പെട്ടിരിക്കുന്നു. തൊഴിലാളികളുടെ മുമ്പത്തെ സ്ഥിതി പാടെ മാറിയിക്കുന്നു. മറ്റെല്ലാ വര്‍ഗ്ഗങ്ങളെയും ക്രമേണ വിഴുങ്ങിക്കൊണ്ട് രണ്ടു പുതിയ വര്‍ഗ്ഗങ്ങള് നിലവില് വന്നിരിക്കുന്നു. അതായത്:\nവലിയ മുതലാളിമാരുടെ വര്‍ഗ്ഗം. എല്ലാ പരിഷ്കൃതരാജ്യങ്ങളിലും എല്ലാ ഉപജീവനോപാധികളും ആ ഉപജീവനോപാധികള് ഉല്പാദിപ്പിക്കുവാനാവശ്യമായ അസംസ്കൃതപദാര്‍ത്ഥങ്ങളും ഉപകരണങ്ങളും (യന്ത്രോപകരണങ്ങള്, ഫാക്ടറികള് മുതലായവ) ഏതാണ്ട് പൂര്‍ണ്ണമായും അവരുടെ വകയാണ്. ഈ വര്‍ഗ്ഗമാണ് ബൂര്‍ഷ്വാവര്‍ഗ്ഗം അഥവാ ബൂര്‍ഷ്വാസി.\nയാതൊന്നും സ്വന്തമായിട്ടില്ലാത്തവരും അതുകൊണ്ട് അവശ്യം വേണ്ട ഉപജീവനോപാധികള് ലഭിക്കുന്നതിനു പകരമായി തങ്ങളുടെ അദ്ധ്വാനം ബൂര്‍ഷ്വാകള്‍ക്കു വില്‍ക്കുവാന് നിര്‍ബന്ധിതരായിട്ടുള്ളവരുമായ ആളുകളുടെ വര്‍ഗ്ഗം. ഈ വര്‍ഗ്ഗത്തെ തൊഴിലാളി വര്‍ഗ്ഗം അഥവാ പ്രോലിറ്റേറിയറ്റ് എന്ന് വിളിക്കുന്നു.\nതൊഴിലാളികള് ബൂര്‍ഷ്വാകള്‍ക്ക് ഇങ്ങനെ അദ്ധ്വാനം വില്‍ക്കുന്നത് ഏതു സാഹചര്യത്തിലാണ്?\nമറ്റേതൊരു ചരക്കിനേയും പോലെ അദ്ധ്വാനവും ഒരു ചരക്കാണ്. മറ്റേതൊരു ചരക്കിന്റെയും വിലയെ നിര്‍ണ്ണയിക്കുന്ന നിയമങ്ങള് തന്നെ അതിന്റെ വിലയെ നിര്‍ണ്ണയിക്കുന്നു. വന്‍കിടവ്യവസായത്തിന്റെ ആധിപത്യത്തിന്റെ കീഴിലായാലും (രണ്ടും ഒന്നു തന്നെയാണെന്ന് നാം വഴിയെ കാണുന്നതാണ്) ഒരു ചരക്കിന്റെ വില. ശരാശരിയെടുത്താല്, എപ്പോഴും ആ ചരക്കിന്റെ ഉല്പാദനച്ചെലവിനു തുല്യമായിരിക്കും. അതുകൊണ്ട് അദ്ധ്വാനത്തിന്റെ വിലയും അദ്ധ്വാനത്തിന്റെ ഉല്പാദനച്ചെലവിനു തുല്യമാണെന്നു വരുന്നു. തൊഴിലാളിയെ അദ്ധ്വാനത്തിനു പ്രാപ്തനാക്കാനും തൊഴിലാളിവര്‍ഗ്ഗം നാശമടയാതിരിക്കാനും ആവശ്യമായ ഉപജീവനോപാധികളുടെ തുകയാണ് കൃത്യമായും അദ്ധ്വാനത്തിന്റെ ഉല്പാദനച്ചെലവില് അടങ്ങിയിരിക്കുന്നത്. എന്നുവെച്ചാല്, ഈ ഉദ്ദേശത്തിനു വേണ്ടിവരുന്നതിലും കൂടുതലായി യാതൊന്നും തൊഴിലാളിക്ക് തന്റെ അദ്ധ്വാനത്തിനു പ്രതിഫലമായി ലഭിക്കുകയില്ലെന്നര്‍ത്ഥം. ജീവന് നിലനിര്‍ത്താന് ഏറ്റവും ചുരുങ്ങിയത്, ഏറ്റവും കുറഞ്ഞത്, എത്ര വേണോ അതായിരിക്കും അദ്ധ്വാനത്തിന്റെ വില അഥവാ കൂലി. വ്യാപാരം ചിലപ്പോള് മോശവും ചിലപ്പോള് മെച്ചവുമായിരിക്കുമെന്നതു കൊണ്ട്, ഫാക്ടറി ഉടമയ്ക്ക് തന്റെ ചരക്കിന് ഒരു സമയത്ത് കൂടുതലും വേറൊരു സമയത്ത് കുറച്ചും കിട്ടുന്നുവെന്നപോലെതന്നെ തൊഴിലാളിക്ക് ചിലപ്പോള് കൂടുതലും ചിലപ്പോള് കുറച്ചുമായിരിക്കും കിട്ടുന്നത്. എങ്കിലും നല്ല നല്ല കാലമായാലും ചീത്തക്കാലമായാലും ഫാക്ടറി ഉടമയ്ക്ക് തന്റെ ചരക്കിന്റെ ശരാശരി കിട്ടുന്നത് അതിന്റെ ഉല്പാദനച്ചെലവിനേക്കാള് കൂടുതലോ കുറവോ ആയിരിക്കില്ല എന്നതു പോലെ തന്നെ, തൊഴിലാളിക്ക് ശരാശരി കിട്ടുന്ന കുറഞ്ഞ (മിനിമം) കൂലിയേക്കാള് കൂടുതലോ കുറവോ ആയിരിക്കില്ല. അദ്ധ്വാനത്തിന്റെ എല്ലാ ശാഖകളെയും വന്‍കിടവ്യവസായം എത്രകണ്ട് കൂടുതല് ഏറ്റേടുക്കുന്നുവോ അത്രകണ്ട് കൂടുതല് കര്‍ശനമായി കൂലിയെ സംബന്ധിച്ച ഈ സാമ്പത്തിക നയം നടപ്പാക്കപ്പെടുന്നതാണ്.\nവ്യാവസായികവിപ്ലവത്തിന് മുമ്പ്, എന്തെല്ലാം പണിയാളവര്‍ഗ്ഗങ്ങളാണ് നിലവിലുണ്ടായിരുന്നത്?\nസമൂഹത്തിന്റെ വ്യത്യസ്തവികാസഘട്ടങ്ങളനുസരിച്ച് പണിയാളവര്‍ഗ്ഗങ്ങള് വ്യത്യസ്തസാഹചര്യങ്ങളില് ജീവിക്കുകയും സ്വത്തുടമവര്‍ഗ്ഗങ്ങളും ഭരണാധികാരി വര്‍ഗ്ഗങ്ങളുമായി വ്യത്യസ്ത ബന്ധങ്ങള് വച്ചു പുലര്‍ത്തുകയും ചെയ്തുവന്നു. പ്രാചീനകാലത്ത് പണിയാളര് തങ്ങളുടെ ഉടമകളുടെ അടിമകളായിരുന്നു. പല പിന്നോക്കരാജ്യങ്ങളിലും ഐക്യനാടുകളിലെ തെക്കന് പ്രദേശങ്ങളില് പോലും അവര് ഇന്നും അങ്ങനെയാണ്. മദ്ധ്യയുഗങ്ങളിലും വ്യാവസായികവിപ്ലവം നടക്കുന്നതുവരെയും പട്ടണങ്ങളില് പെറ്റി ബൂര്‍ഷ്വാ യജമാനന്മാരുടെ കീഴില് പണിയെടുക്കുന്ന കൈവേലക്കാരുണ്ടായിരുന്നു. നിര്‍മ്മാണത്തൊഴില് വളര്‍ന്നു വന്നതോടെ നിര്‍മ്മാണത്തൊഴിലാളികള് ക്രമേണ രംഗത്തു വന്നു. ഏറെക്കുറെ വലിയ മുതലാളിമാരാണ് ഇപ്പോള് അവരെ പണിക്കു വെച്ചിരിക്കുന്നത്.\nതൊഴിലാളി അടിമയില് നിന്നും വ്യത്യാസപ്പെട്ടിരിക്കുന്നത് ഏത് വിധത്തിലാണ്?\nഅടിമ എക്കാലത്തേക്കുമായി വില്‍ക്കപ്പെടുന്നു. തൊഴിലാളിക്ക് ദിവസം തോറും സ്വയം വില്‍ക്കേണ്ടി വരുന്നു. ഒരു നിശ്ചിത യജമാനന്റെ സ്വത്തായ ഓരോ പ്രത്യേകം പ്രത്യേകം അടിമയ്ക്കും യജമാനന്റെ താല്പര്യത്തിനു വേണ്ടി മാത്രമാണെങ്കിലും എത്ര തന്നെ മോശപ്പെട്ടതാണെങ്കിലും ഉപജീവനത്തിന് ഉറപ്പുണ്ട്. ഓരോ പ്രത്യേകം പ്രത്യേകം തൊഴിലാളിയും ബൂര്‍ഷ്വാവര്‍ഗത്തിന്റെയാകെ സ്വത്താണെന്ന് പറയാം. ആര്‍ക്കെങ്കിലും ആവശ്യമുള്ളപ്പോള് മാത്രമേ അവന്റെ അദ്ധ്വാനത്തെ വാങ്ങുന്നുള്ളൂ. ആ നിലയ്ക്ക് അവന്റെ ഉപജീവനത്തിന് ഉറപ്പില്ല. തൊഴിലാളി വര്‍ഗത്തിന് മൊത്തത്തില് മാത്രമെ ഈ ഉപജീവനത്തിന് ഉറപ്പുള്ളൂ. അടിമ നില്ക്കുന്നത് മല്‍സരത്തിന് വെളിയിലാണ്. തൊഴിലാളി നില്‍ക്കുന്നത് അതിനകത്തും. അതിന്റെ എല്ലാ ചാഞ്ചാട്ടങ്ങളും അവന് അനുഭവിക്കുന്നു. അടിമയെ കണക്കാക്കുന്നത് ഒരു സാധനമായിട്ടാണ്, സിവില് സമൂഹത്തിലെ അംഗമായിട്ടല്ല. തൊഴിലാളിയെ വീക്ഷിക്കുന്നത് ഒരു വ്യക്തിയെന്ന നിലയിലാണ്, സിവില് സമൂഹത്തിലെ അംഗമെന്ന നിലയ്ക്കാണ്. അങ്ങനെ അടിമ തൊഴിലാളിയേക്കാള് ഭേദപ്പെട്ട ജീവിതം നയിച്ചെന്നു വരാം. എങ്കിലും തൊഴിലാളി സമൂഹത്തിന്റെ കൂടുതലുയര്‍ന്ന ഒരു വികാസഘട്ടത്തില് പെട്ടവനാണ്. അടിമയേക്കാള് ഉയര്‍ന്ന പടിയിലാണ് അവന് നില്‍ക്കുന്നത്. എല്ലാ സ്വകാര്യ സ്വത്തുടമ ബന്ധങ്ങളിലും വെച്ച് അടിമത്ത ബന്ധത്തെ മാത്രം തകര്‍ത്തുകൊണ്ട് അടിമ മോചനം നേടുകയും അങ്ങനെ ഒരു തൊഴിലാളിയായിത്തീരുകയും ചെയ്യുന്നു. പൊതുവില് സ്വകാര്യസ്വത്തിനെ തന്നെ ഇല്ലാതാക്കിക്കൊണ്ടു മാത്രമേ തൊഴിലാളിക്ക് മോചനം നേടുവാന് കഴിയൂ.\nതൊഴിലാളി അടിയാളനില് നിന്നു വ്യത്യാസപ്പെട്ടിരിക്കുന്നത് ഏത് വിധത്തിലാണ്?\nഒരു ഉല്പാദനോപകരണം, ഒരു തുണ്ട് ഭൂമി, അടിയാളന്റെ കൈവശത്തിലും ഉപയോഗത്തിലുമുണ്ട്. അതിനു പകരമായി അവന് ഉല്പന്നത്തിന്റെ ഒരംശം ഏല്പിക്കുകയോ പണിയെടുക്കുകയോ ചെയ്യുന്നു. തൊഴിലാളിയാകട്ടെ, മറ്റൊരാളിന്റെ വകയായ ഉല്പാദനോപകരണങ്ങള് വെച്ച് പണിയെടുക്കുകയും ഉല്പന്നത്തിന്റെ ഒരംശം പകരമായി അവന് കിട്ടുകയും ചെയ്യുന്നു. അടിയാളന് കൊടുക്കുന്നു, തൊഴിലാളിക്ക് കൊടുക്കപ്പെടുന്നു. അടിയാളന് ഉപജീവനത്തിന് ഉറപ്പുണ്ട്, തൊഴിലാളിക്ക് അതില്ല. അടിയാളന് മല്‍സരത്തിന് പുറത്തും തൊഴിലാളി അതിനകത്തുമാണ്. പട്ടണത്തിലേക്ക് ഓടിപ്പോയി അവിടെ ഒരു കൈവേലക്കാരനായിത്തീരുകയോ, തന്റെ ഭൂവുടമയ്ക്ക് അദ്ധ്വാനവും ഉല്പന്നങ്ങളും കൊടുക്കുന്നതിന് പകരം പണം കൊടുത്ത് അതുവഴി ഒരു വെറുമ്പാട്ടക്കാരനാവുകയോ, അതുമല്ലെങ്കില് തന്റെ ഫ്യൂഡല് ഭൂപ്രഭുവിനെ അടിച്ചോടിച്ചിട്ട് താന് തന്നെ സ്വത്തുടമയാവുകയോ ചെയ്തിട്ടാണ് - ചുരുക്കിപ്പറഞ്ഞാല്, സ്വത്തുടമവര്‍ഗ്ഗത്തിന്റെ അണികളിലും മല്‍സരത്തിലും ഒരു വഴിക്കല്ലെങ്കില് മറ്റൊരു വഴിക്ക് പ്രവേശിച്ചുകൊണ്ടാണ് - അടിയാളന് മോചനം നേടുന്നത്. മല്‍സരവും സ്വകാര്യസ്വത്തും എല്ലാ വര്‍ഗ്ഗവൈജാത്യങ്ങളും അവസാനിപ്പിച്ചുകൊണ്ടാണ് തൊഴിലാളി മോചനം നേടുന്നത്.\nതൊഴിലാളി കൈവേലക്കാരനില് നിന്നും വ്യത്യാസപ്പെട്ടിരിക്കുന്നത് ഏത് വിധത്തിലാണ്?\n(ഉത്തരമെഴുതാന് വേണ്ടി കയ്യെഴുത്തു പ്രതിയില് എംഗല്‍സ് കുറച്ചു സ്ഥലമൊഴിച്ചിട്ടുണ്ട്)\nതൊഴിലാളി നിര്‍മ്മാണത്തൊഴിലിലെ വേലക്കാരനില് നിന്നും വ്യത്യാസപ്പെട്ടിരിക്കുന്ന ഏത് വിധത്തിലാണ്?\nപതിനാറാം നൂറ്റാണ്ട് തൊട്ട് പതിനെട്ടാം നൂറ്റാണ്ട് വരെയുള്ള കാലത്തെ നിര്‍മ്മാണത്തൊഴിലാളി ഒട്ടുമുക്കാലും എല്ലായിടത്തും തന്റെ ഉല്പാദനോപകരണത്തിന്റെ - തന്റെ തറിയുടെയും കുടുംബത്തിലെ ചര്‍ക്കയുടെയും - ഉടമയായിരുന്നു. കൂടാതെ, ഒഴിവു സമയത്ത് കൃഷി ചെയ്തുപോന്ന ചെറിയൊരു തുണ്ടു ഭൂമിയും അവനു സ്വന്തമായിട്ടുണ്ടായിരുന്നു. തൊഴിലാളിക്ക് ഇതൊന്നുമില്ല. തന്റെ ഭൂവുടമയോ തൊഴിലുടമയോ ആയി ഏറെക്കുറെ പിതൃതന്ത്രാത്മകമായ ബന്ധങ്ങള് പുലര്‍ത്തിക്കൊണ്ട് ഏതാണ്ട് പൂര്‍ണ്ണമായും നാട്ടിന്‍പുറത്തു തന്നെയാണ് നിര്‍മ്മാണത്തൊഴിലാളിയുടെ താമസം. തൊഴിലാളിയാകട്ടെ, ഒട്ടുമുക്കാലും താമസിക്കുന്നത് വലിയ പട്ടണങ്ങളിലാണ്. അവനും തൊഴിലുടമയും തമ്മിലുള്ള ബന്ധം പൂര്‍ണ്ണമായും സാമ്പത്തികാധിഷ്ഠിതമാണ്. വന്‍കിടവ്യവസായം നിര്‍മ്മാണത്തൊഴിലാളിയെ അവന്റെ പിതൃതന്ത്രാത്മക സാഹചര്യങ്ങളില് നിന്നും പിഴുതു മാറ്റുന്നു. സ്വന്തമായിട്ട് അപ്പോഴും കൈവശമുള്ള സ്വത്ത് നഷ്ടപ്പെട്ട് അവന് ഒരു തൊഴിലാളിയായിത്തീരുന്നു.\n(കമ്മ്യൂണിസ്റ്റ് മാനിഫെസ്റ്റോവിലെ ഒരു ഭാഗമാണിത്. പൂര്‍ണ്ണമായിട്ടില്ല. അടുത്ത ഭാഗം ഉടനെ തന്നെ ഇടുന്നതായിരിക്കും)\nഎഴുതിയത്: ബീഫ് ഫ്രൈ||b33f fry at 7:42 PM\nബീഫ് ഫ്രൈ||b33f fry December 5, 2009 at 7:50 PM\n1. കമ്മ്യൂണിസമെന്നാല് എന്ത്?\n2. തൊഴിലാളിവര്‍ഗ്ഗമെന്നാല് എന്ത്?\nഅനില്@ബ്ലോഗ് // anil December 6, 2009 at 12:04 AM\nവളരെ സന്തോഷമുണ്ട് മാഷെ, ഇതൊക്കെ വീണ്ടും വായിക്കാനായപ്പോള്. പഴയ പ്രോഗ്രസ്സ് പബ്ലിക്കേഷന്‍സിന്റ്റെ ഒരു നൊസ്റ്റാളിക്ക് ശൈലിലും.\nബീഫ് ഫ്രൈ||b33f fry December 6, 2009 at 9:56 AM\nപ്രോഗ്രസ്സ് പബ്ലിക്കേഷന്റെ കോപ്പിയില് നിന്നാണ് ഇതെഴുതിയത്. ചില പൊരുത്തക്കേട് തോന്നിയ, മെച്ചപ്പെടുത്താവുന്ന പരിഭാഷകളും വാക്കുകളും മാറ്റിയിട്ടുമുണ്ട്. ബ്ലോഗ്ഗ് വായിക്കുന്നു എന്നറിഞ്ഞതില് സന്തോഷം. :)\nVINOD December 6, 2009 at 5:13 PM\nthis is excellent reading after some time again, and feel sorry too , when i compare the current situation\nബീഫ് ഫ്രൈ||b33f fry December 6, 2009 at 6:08 PM\n@Vinod Nair: ഇപ്പോഴത്തെ സാഹചര്യവുമായി താരതമ്യപ്പെടുത്തുമ്പോള് സങ്കടം തോന്നുന്നു എന്ന് പറഞ്ഞത് ഒന്ന് വിശദീകരിക്കാമോ?\nമണിഷാരത്ത് December 6, 2009 at 8:14 PM\nതാങ്കളുടെ ശ്രമങ്ങള്‍ക്ക് എന്റെ പൂര്‍ണ്ണ പിന്തുണ.ഇതും സയന്‍സ് തന്നെയാണ്.പുതിയ കണ്ടുപിടുത്തങ്ങള് പഴയവയെ തള്ളിപ്പറയുകയല്ല.മറിച്ച് പുതിയ വ്യാഖ്യനങ്ങളും കാലീകവുമാക്കുകയാണ്.അഭിവാദനങ്ങള്\nബീഫ് ഫ്രൈ||b33f fry December 6, 2009 at 8:28 PM\nനന്ദി. ഇവിടെ വന്നതിനും അഭിപ്രായം പറഞ്ഞതിനും. ഒരു പ്രധാന കാര്യം സൂചിപ്പിക്കുവാനുള്ളത്, ഈ പോസ്റ്റും ഇതിനു മുമ്പ് വന്ന ചില പോസ്റ്റുകളും (ആദ്യത്തെ രണ്ടെണ്ണം ഒഴികെ) ഞങ്ങളുടെ സൃഷ്ടികള് അല്ല. എന്. ഇ. ബാലറാം എഴുതിയ, "എന്താണ് മാര്‍ക്സിസം?" എന്ന പുസ്തകത്തിലെ ചില പാഠഭാഗങ്ങളാണ് ഞങ്ങള് യൂണിക്കോഡിലാക്കിയത്. ഈ പോസ്റ്റ് കമ്മ്യൂണിസ്റ്റ് മാനിഫെസ്റ്റോവിലേയും. രണ്ട് സംരംഭങ്ങളിലും, ഞങ്ങളുടേതായ സംഭാവന എന്ന് പറയുന്നത്, ചെലവാക്കപ്പെടുന്ന അദ്ധ്വാനവും, പിന്നെ ചെറിയ ചില അക്ഷരത്തെറ്റുകള്, പരിഭാഷാപ്പിശകുകള്, വാക്യഘടനയിലെ പിഴവുകള് ഒക്കെ തിരുത്തുക എന്നതാണ്.\nAnonymous December 6, 2009 at 8:33 PM\nജനശക്തി December 6, 2009 at 10:42 PM\nതുടരുക. ഒരു ദിനം ഇത് ഒന്നാം തരം ഒരു റെഫറന്‍സ് സൈറ്റ് ആയി മാറും.\nഒരു നിശ്ചിത യജമാനന്റെ സ്വത്തായ ഓരോ പ്രത്യേകം പ്രത്യേകം അടിമയ്ക്കും യജമാനന്റെ താല്പര്യത്തിനു വേണ്ടി മാത്രമാണെങ്കിലും എത്ര തന്നെ മോശപ്പെട്ടതാണെങ്കിലും ഉപജീവനത്തിന് ഉറപ്പുണ്ട്. എന്ന ഭാഗമൊക്കെ വായിച്ചപ്പോള് ‘കൈത്തൊഴിലുകാരന് പട്ടിണി കിടക്കുകയില്ല’ എന്ന നാടന് ചൊല്ല് ഓര്‍മ്മ വന്നു. അതിന്റെ ശരിയായ കാരണം ഇതാണെന്ന് ഇനി മറക്കില്ല.\nബീഫ് ഫ്രൈ||b33f fry December 7, 2009 at 1:40 AM\n@സത: വന്നതിനും വായിച്ചതിനും നന്ദി. :)\n@ജനശക്തി: നിങ്ങളെപ്പോലുള്ളവരുടെ പിന്തുണയാണ് ഞങ്ങള്‍ക്ക് കൂടുതലെഴുതുവാന് പ്രചോദനം നല്‍കുന്നത്. ലേഖനങ്ങള് പങ്കുവയ്ക്കല് മാത്രമല്ല, അതിന്മേലുള്ള ചര്‍ച്ചകള് കൂടി ഈ ബ്ലോഗ്ഗിന്റെ ഉദ്ദേശലക്ഷ്യങ്ങളില്‍പ്പെടുന്നു. അടിമവല്‍ക്കരണം നവീനമായ രീതിയില് പ്രചാരത്തിലേറുന്നുവെന്ന് വേണം കരുതുവാന്. മുതലാളികളുടെ അടിമയാകുവാന് മത്സരം തന്നെ നടക്കുന്നു. [രാഷ്ട്രീയതലത്തിലും ഇത് ദര്‍ശിക്കാവുന്നതാണ്. അമേരിക്കയുടെ അടിമകളാകുവാന് ലിപ്സ്റ്റിക് പുരട്ടി സ്വയം വില്‍ക്കുന്ന രണ്ട് രാജ്യങ്ങളെ പരിചയമില്ലേ?]\nബിനോയ്//HariNav December 7, 2009 at 1:30 PM\nThanks. Keep going :)\nമണിഷാരത്ത് December 7, 2009 at 2:03 PM\nബ്ളോഗ്ഗിണ്റ്റെ പേരിലെന്തോ ഒരു സുഖക്കുറവുണ്ട്. ആ പേരിലെന്താണ് ഉദ്ദേശിച്ചത്?\nബീഫ് ഫ്രൈ||b33f fry December 7, 2009 at 3:38 PM\nബീഫ് ഫ്രൈ എന്ന് വെച്ചാല് ഗോമാംസം പൊരിച്ചത് എന്നര്‍ത്ഥം. ഇന്ത്യയിലെ ചില സ്ഥലങ്ങളില് പോയാല്, ചില ജാതി മനുഷ്യരേക്കാള് വില ഗോമാംസത്തിനുണ്ടത്രെ - ഈ ഇരുപത്തിയൊന്നാം നൂറ്റാണ്ടിലും.\nഇടിമുഴക്കം December 7, 2009 at 4:13 PM\nഷൈജൻ കാക്കര December 7, 2009 at 7:02 PM\nപൂർണ്ണമായി അദ്ധ്വാനം കൊണ്ടു ജീവിക്കുന്ന ഐ.ടി. ക്കാരും ഐ.എ.എസ് കാരും തൊഴിലാളിയും മൂന്നു നേരത്തെ അന്നത്തിന് സ്വന്തം കൃഷിയിടത്തിൽ പണിയെടുക്കുന്ന കർഷകൻ മുതലാളിയുമാകുന്ന പഴയ കമ്യുണിസ്റ്റ് രീതിയിൽ പൊലിച്ചെറുത്ത് വേണം.\nജനാധിപത്യ സോഷ്യലിസ്റ്റ് സെക്കുലർ സമൂഹത്തിന് വേണ്ടി ഒരു ഇടതുപക്ഷ ഐക്യമാണ് വേണ്ടത്. മനുഷ്യവർഗ്ഗത്തിന് വേണ്ടി പടപൊരുതാം.\nസോഷ്യലിസം എന്റെ കാഴ്ച്ചപ്പാടിൽ എന്ന പോസ്റ്റും വായിക്കാം.\nബീഫ് ഫ്രൈ||b33f fry December 7, 2009 at 7:45 PM\n@ കാക്കര - kaakkara\nകൃഷിഭൂമി കൈവശം വയ്ക്കുന്ന എല്ലാവരും കര്‍ഷകരല്ല എന്ന് സൂചിപ്പിച്ചുകൊള്ളട്ടെ. അങ്ങനെ എങ്കില് വന്‍കിടകൃഷി നടത്തുന്ന കോര്‍പ്പറേറ്റുകളേയും കര്‍ഷകത്തൊഴില് ചെയ്ത് ഉപജീവനം നടത്തുന്നവരായി കാണേണ്ടി വരും.\nഈ പോസ്റ്റിന്റെ രണ്ടും മൂന്നും ഭാഗങ്ങള് പോസ്റ്റ് ചെയ്തിട്ടുണ്ട്. ദയവായി വായിക്കുക.\nഷൈജൻ കാക്കര December 8, 2009 at 12:42 PM\n"സ്വന്തം മണ്ണിൽ കൃഷി ചെയ്യുന്ന കർഷകനേയും വൻകിട കോർപ്പൊറേറ്റുകളെയും താരതമ്യം ചെയ്യല്ലേ! വരവേൽപ്പിലെ മോഹൻലാലിനെ ബൂർഷ മുതലാളിയായി കാണുന്ന നമ്മുടെ മനസ്സിന് മാർക്സ്പോലും മാപ്പ് തരില്ല!\nപത്തൊമ്പതാം നൂറ്റാണ്ടിലെ സാഹചര്യത്തിൽ എഴുതിയ കമ്മ്യുണിസ്റ്റ് തത്വങ്ങളുടെ പ്രയോഗികതലത്തിൽ ഒരു പൊളിച്ചെഴുത്ത് വേണം. കർഷകനേയും ചെറുകിട കച്ചവടക്കാരെയും പ്രോലെട്ടേറിയൻ വിഭാഗത്തിൽപ്പെടുത്താമല്ലോ?\nമൂലധനത്തിന്റെ ഉടമ സർക്കാരായാലും വ്യക്തിയായാലും, ഉൽപാദനത്തിന്റെ അവിഭാജ്യ ഘടകമാണെന്നും, അതിനാൽ മുതലാളിയെ തോൽപിച്ചാൽ മൂലധനമാണ് തോൽക്കുന്നത് എന്നുള്ള അടിസ്ഥാന തത്വം നാമും മനസ്സില്ലാക്കണം.\nതൊഴിലാളിവർഗ്ഗ സമരത്തേക്കാൽ എനിക്ക് പ്രിയം മനുഷവർഗ്ഗ സമരമാണ്!\nബീഫ് ഫ്രൈ||b33f fry December 8, 2009 at 3:39 PM\nസ്വന്തം മണ്ണില് കൃഷി ചെയ്യുന്ന കര്‍ഷകനേയും വന്‍കിട കോര്‍പ്പൊറേറ്റുകളെയും താരതമ്യം ചെയ്യല്ലേ! വരവേല്‍പ്പിലെ മോഹന്‍ലാലിനെ ബൂര്‍ഷ മുതലാളിയായി കാണുന്ന നമ്മുടെ മനസ്സിന് മാര്‍ക്സ്പോലും മാപ്പ് തരില്ല!\nആയിരക്കണക്കിന് ഏക്കര് ഭൂമിയില് യന്ത്ര സഹയത്തോടെ കൃഷി ചെയ്യുന്ന കോര്‍പ്പറേറ്റുകളും, നൂറ് കണക്കിന് ഏക്കര് ഭൂമിയില് കീഴാളരെ ചൂഷണം ചെയ്ത് കൃഷി ചെയ്യുന്ന കര്‍ഷകനേയും താരതമ്യം ചെയ്യുന്നതില് തെറ്റില്ല എന്നണ് എന്റെ പക്ഷം. വരവേല്‍പ്പിലെ മോഹന്‍ലാലിനെ ഗ്ലോറിഫൈ ചെയ്തതും, രാഷ്ട്രീയനേതാക്കളെ ഇടിച്ചുതാഴ്ത്തിയതും ഒരിക്കലും ഒരു "മോഡല്" ആയെടുത്ത് വിമര്‍ശിക്കുവാന് സാദ്ധ്യമല്ല. ഫിക്ഷനുകളെ ഫിക്ഷന് ആയിത്തന്നെ കാണണം. യാഥാര്‍ത്ഥ്യവുമായി അതിന് സാമ്യതകളുണ്ടെങ്കില്‍പ്പോലും, ആ യാഥാര്‍ത്ഥ്യങ്ങളെയാണ് വിമര്‍ശനവിധേയമാക്കേണ്ടത്. അല്ലാതെ അതിനെ അടിസ്ഥാനപ്പെടുത്തിയുണ്ടാക്കിയ ഫിക്ഷനെ അല്ല.\nപത്തൊമ്പതാം നൂറ്റാണ്ടിലെ സാഹചര്യത്തില് എഴുതിയ കമ്മ്യുണിസ്റ്റ് തത്വങ്ങളുടെ പ്രയോഗികതലത്തില് ഒരു പൊളിച്ചെഴുത്ത് വേണം.\nപത്തൊമ്പതാം നൂറ്റാണ്ടിലെഴുതിയ കാര്യങ്ങളില് കാലോചിതമായ മാറ്റങ്ങള് വേണമെന്നതില് യാതൊരു സംശയവുമില്ല. അങ്ങനെ വേണ്ടാ എന്ന് ആരെങ്കിലും നിര്‍ബ്ബന്ധം പിടിക്കുന്നോ എന്ന് എനിക്കറിയില്ല.\nകര്‍ഷകനേയും ചെറുകിട കച്ചവടക്കാരെയും പ്രോലെട്ടേറിയന് വിഭാഗത്തില്‍പ്പെടുത്താമല്ലോ? മൂലധനത്തിന്റെ ഉടമ സര്‍ക്കാരായാലും വ്യക്തിയായാലും, ഉല്‍പാദനത്തിന്റെ അവിഭാജ്യ ഘടകമാണെന്നും, അതിനാല് മുതലാളിയെ തോല്‍പിച്ചാല് മൂലധനമാണ് തോല്‍ക്കുന്നത് എന്നുള്ള അടിസ്ഥാന തത്വം നാമും മനസ്സില്ലാക്കണം.\nതൊഴിലാളിവര്‍ഗ്ഗ സമരത്തേക്കാല് എനിക്ക് പ്രിയം മനുഷവര്‍ഗ്ഗ സമരമാണ്!\nവര്‍ഗ്ഗമെന്താണ്, വര്‍ഗ്ഗസമരമെന്താണ് എന്നൊക്കെ മുമ്പത്തെ പോസ്റ്റുകളില് ചര്‍ച്ച ചെയ്യപ്പെട്ടിട്ടുണ്ട്. അവസാനത്തെ വരി കണ്ടിട്ട്, "മനുഷ്യരെല്ലാം ഒരു ജാതിയാണ്, അതിനാല് ജാത്യാടിസ്ഥാനത്തിലുള്ള സംവരണമാവശ്യമില്ല" എന്ന് പറഞ്ഞത് പോലെ ഇരിക്കുന്നു. ചൂഷണം ചെയ്യുമ്പോള് എന്റെ ജാതിയും നിന്റെ ജാതിയും. അതിനെതിരെ പ്രതികരിക്കുമ്പോള് നമ്മളെല്ലാം ഒറ്റക്കെട്ട്, എന്നത് പോലെ.\nഷൈജൻ കാക്കര December 9, 2009 at 3:13 PM\nഎന്റെ കമന്റിലെ ഓരോ വരിയും എടുത്ത് ഉത്തരം എഴുതുമ്പോഴും ഉത്തരം മാറിപ്പൊകുകയാണല്ലോ, ചിലത് കാണാതെയും വരുന്നു.\nസ്വന്തം മണ്ണിൽ കൃഷി ചെയ്യുന്നവർ എന്നതിൽ നൂറുകണക്കിന് ഏക്കർ വരുന്നില്ല, ചെറുകിട കച്ചവടക്കാരെ മറക്കുകയും ചെയ്‌തു.\nവരവേൽപ്പിലെ യാഥാർത്ഥ്യവും ഫിക്ഷനും മാറ്റിനിർത്തി ചിന്തിക്കാൻ എനിക്കും താങ്ങൾക്കും സാധിക്കുമല്ലോ.\nഉൽപാദന പ്രക്രിയയിൽ ഉടമ തൊഴിലാളികളെ ചൂഷണം ചെയ്യുന്നു എന്ന ചിന്തക്കും മാറ്റം വരണം.\nഒരു പക്ഷെ കമ്യുണിസത്തേക്കാളും സോഷ്യലിസമാണെനിക്ക് പ്രിയം.\nബീഫ് ഫ്രൈ||b33f fry December 9, 2009 at 3:26 PM\nതാങ്കളുടെ ഇഷ്ടത്തിന് അനുസരിച്ച് താങ്കള് ചിന്തിക്കുകയും ജീവിക്കുകയും ചെയ്തുകൊള്ളുക. ആരും താങ്കളെ തടയുന്നില്ല. വീണ്ടും വരിക. :)